NAPOMENA 


Upanišade nismo preveli u cjelini, niti svaku pojedinu 
u cjelini, osim nekoliko, jer svi tekstovi ni nemaju filozofski 
značaj, a cilj nam je bio da takve izdvojimo. Samo nekoliko 
kraćih Upanišada prevedeno je integralno: Katha, Isa, Kena, 
Mandiukya. 

Smatra se da su najznačajniji tekstovi Upanišada na- 
stali do V stoljeća prije nove ere. U tehničkom smislu njima 
prethode prvo Vede u užem smislu (samhita), a zatim brah- 
mane. Autori tih misli nisu strogo kastinski određeni asketi 
— oni su slobodni mislioci, mahom neprijatelji brahmanskog 
ritualizma. Upanišade i društveno-historijski i kulturno čine 
prekretnicu u indijskom društvu. Skupina najznačajnijih Upa- 
nišada, njih deset-petnaest, dijeli sena tri starosne grupe, ali 
se stručnjaci o tome uvijek ne slažu. Načelno, reklo bi se 
da Brhadaranyaka, Chandogya, Taittiriya, Aitareya i Kena 
pripadaju najstarijoj grupi; Sveta$vatara, Isa, Katha, Mun- 
daka srednjoj; Maitri, Kaušitaki, Vađrasucika, Mandiukya 
mlađoj. 

Svaka Upanišada nadovezuje se na jednu vedsku školu 
iz čije je tradicije nastala. Starije i mlađe, uglavnom, pisane 
su u prozi, mjestimično u stihovima. Srednja skupina pisa- 
na je pretežno u stihu. Kada je riječ o autorima Upanišada, 
tradicija ih prenosi, slično kao i himne Veda, i njiho- 


.va se imena najčešće pojavljuju u samom tekstu, u dijalozi- 


ma. Tamo gdje takvo ime nije naznačeno u razgovorima, 
autorstvo se pripisuje lozi ili školi učitelja koji su tekst nau- 
čavali. Prenoseći se usmeno, s koljena na koljeno, autorstvo 
U panišada je s vremenom postalo kolektivno. To je bilo mo- 
guće i zato što su po formi od samog početka bile slobod. 
nije od himni Veda. 

Brhadaranyaka, koju donosimo gotovo cjelovito, pripa- 
da starijem i dužem tekstu Satapatha-brahmana, koji tuma- 
či tehniku rituala prema formulama Yađur-vede (bijele) či- 
joj školi i pripada. Smatra se da je to najstariji tekst Upa- 
nišada. Postoje dvije njene redakcije: škole Kanva i škole 
Madhyandina. Naš prevod rađen je prema prvoj, po Radha- 
krishnanu. Upanišadski mislilac Yađniyavalkya autor je dužih 
odlomaka Brhadaranyake. Od za nas zanimljivih tema taj 
tekst sadrži kozmogonijska razmišljanja i odlomke identifi- 
kacije dtmana i brahmana. 


Chandogya konkurira prethodnoj po starosti i značaju 
djeleći s njom i mnoge probleme (ātman — brahman itd). 
Pripada školi Sama-vede, a razrađuje i liturgijske teme koje 
nismo preveli. Chandogyi pripada čuveni dijalog između mla- 
dog Svetaketua i njegovog oca Uddalaka Arunija, koji je ta- 
kođer poznat kao jedan od značajnijih autora Upanišada. Di- 
jalog nam razotkriva njegovu sklonost prema istraživanju i 
provjeri kao metodi. 

Taittiriya pripada istoimenoj školi Yađur-vede (crne) i 
također je veoma stara: brahman u njoj još pretežno ozna- 
čava obrednu formulu, a ona je, i inače, vezana za tumačenje 
rituala. Simbolično, žrtva se izjednačava sa kozmosom. Po- 
red objašnjavanja rituala obavezne su i fonetičke spekulacije. 
Insistira se na poznavanju najvišeg sopstva, paramatma- 
-dfiana, a razvija se i teorija o pet kosa, tj. omota ili ljuski, 
koji čovjeku opstruiraju spoznaju. 

Aitareya pripada Rg-vedi, i to istoimenoj Aranyaki, čiji 
je zapravo završetak, i čini se veoma starom. Ponavljaju se 
kozmogonijski mitovi i odnos izjednačenja između mikro i 
makrokozmosa. I sama Aitareya-brahmana obrađuje tipične 
probleme Upanišada: atman — apsolut, razne njegove mani- 
festacije u životu, njegova spoznaja (tj. atman = brahman) 
koja omogućuje uviranje u nj, tj. u vlastitu izvornu priro- 
du. Ritual ima i svoj intimni interiorizirani značaj za »onoga 
koji tako zna«. Postoje razne gradacije spoznaje. 

Kaušitaki sačinjavaju neki veoma stari elementi, pa i 
takvi koji su uzeti iz drugih Upanišada, npr. Brhadaranyaka, 
Chandogya, ali i kasnijih. Pripisuje se Rg-vedi. Kaušitaki 
opet insistira na jedinstvu brahmana i na postupnosti njego- 
ve spoznaje. Neki taj tekst svrstavaju među najstarije tek- 
stove Upanišada, na primer C. della Casa, str. 313. 


' Vidi: The Aitareya Aranyaka, ed. & tr. (...) by Arthur B. Keith, 
Oxford, 1909. 

Bez sumnje, Kena pripada najstarijoj grupi, i porijeklo 
joj je u Sama-vedi, Prvi dio Upanišade, u stihovima, nešto 
je noviji i govori o nespoznatljivosti, neizrecivosti, transcen- 
dentnosti apsoluta, naglašavajući par esprit de contradiction, 
mogućnost njegova zahvaćanja mimo racionalne spoznaje. 
Na kraju teksta opet se govori o intuitivnosti spoznaje brah- 
mana. Razlikuje se »obična« od one »više«, izbavljajuće spo- 
znaje. Prevedena je u cjelini. 

Isa (ili 1$4) pripada Yađur-vedi (bijeloj), i među sred- 
njim Upanišadama nalazi se u grupi najznačajnijih. U njoj 
prepoznajemo panteističku sliku svijeta, a bog koji je u sve- 
mu prisutan predstavlja ujedno apstraktno brahman, apso- 
lut, na autentično indijski način, prema kojemu se brahman 
i Brahma (sveobuhvatnost bitka i bog) ne razlikuju dokraja. 
Za Isu su (brahmanski) život i traganje za apsolutom pomir- 
ljivi, pa se svjetovni život čak pozitivno vrednuje. Prevedena 
je u cjelini. 

Katha ili Kathaka, jeste Upanišada Yađur-vede (crne). 
Neki je uvrštavaju u grupu najstarijih. O starosti pojedinih 
tekstova teško je sa sigurnošću odlučiti. Preokupacija smrti 
može da sugerira da je doista riječ o veoma starom tekstu, 
osobito u prva tri odjeljka prvog poglavlja. Prevedena je u 
cjelini. 

Mundaka pripada školi Atharva-vede. Neki autori sma- 
traju da pripada srednjoj, a neki mlađoj grupi tekstova 
Upanišada. Govori o tome kako se žrtvom postižu samo ze- 
maljski ciljevi, što je već Naciketas iz Kathe pretpostavljao, 
a da tek znanje apsoluta, askezom, osigurava više sfere. Re- 
integracija u apsolut je cilj oslobođenja. Puruša je porijeklo 
ili izvor brahmana. Inzistira se na »višem« i »nižem« znanju. 

Pra$na je atharva-vedska Upanišada koja pripada mla- 
đoj skupini. U njoj mudrac Pippalada odgovara na pitanja 
šestorice isposnika o prirodi sna, riječci aum, dahu, apsolu- 
tu, »višem« i »nižem« brahmanu. Upanišada se bliži teoriji 

oge. 
= Maitri, čija su posljednja dva poglavlja još mlađa, pri- 
pada školi Yađur-vede (crne), mlađoj skupini Upanišada. 
Govori se o trojstvu Višnu, Rudra (Šiva), Brahma, koje se 
pa ui s teorijom o tri gune, poznatom iz samkhye. Simbol 
rahmana, kojemu se stiže postupno, jeste vatra sa svojom 
simbolikom u mikro i makrokozmosu. Žrtva, u kojoj vatra 
ima odlučujuću ulogu, izjednačuje se sa životnim dahovima. 
Brahman ima svoj vidljivi i nevidljivi (tj. pravi) vid. Glavni 
učitelj je Maitr1. 

Mš&ndukya, veoma kratka Upanišada, pripada Atharva- 
-vedi, i mlađa je među klasičnim. I ona govori o jedinstvu 
atman — brahman. Apsolut ima četiri načina opstojnosti 
koji se ostvaruju, i ujedno im i odgovaraju, pomoću četiri 
stupnja jave odnosno sna. To je čuvena teorija sna, nagovi- 
ještena već u Brhadaranyaki (IV, 3, 9), ali ovdje prvi put 
konačno razrađena. Na taj tekst nadovezuje se poznati uči- 
telj vedantske škole — Gaudapada — svojim komentarom 
Karika, u VIII stoljeću nove ere. M4U. smo preveli u cjelini. 

Prevodi su načinjeni sa sanskrta prema Radhakrishna- 
novoj knjizi The Principal Upanisads, London, G. Allen & 
Unwin Ltd, 1953. 


R. I. 

Katha 
1,1 


Neka nam obojici bude napomoć. Neka nas obojicu ima 
rada. Neka zajedno učinimo muževno djelo. Neka se naše 
znanje produbi. Neka nikad ne zamrzimo jedan drugog. Aum. 
Mir. Mir. Mir. 


1. Jednom je Vađašravasa, želeć božansku naklonost 
zadobiti, žrtvovao sav svoj posjed. Imao je sina po imenu 
Naciketas.“ 

2. Kad su se dijelili žrtveni darovi, Naciketasa, još ne- 
jaka dječaka, ispuni vjerska odanost i on pomisli: 

3. »Tko daruje krave što ne piju više vodu, ne jedu vi- 
še travu, ne daju mlijeka ni teladi, taj kroči u tužne svjetove«. 

4. Stog' upita oca svoga: »Komu ćeš mene dati, oče«? 
Upita ga i drugi i treći put, našto ovaj reče: »Dat ću te Smrti«! 

5. Naciketas tad pomisli: »Ispred mnogih ja idem prvi, 
među mnogima ja sam u sredini. Što će Yama danas meni 
učiniti?« 

6. »Pogledaj kako su drevni prolazili, sjeti se da će i 
drugi tako proći. Smrtnik sazrijeva kao zrno žita i opet se 
kao zrno žita rađa.« 

7. Kao vatra ulazi brahmanski gost u kuću. Njega se 
smiruje ovom ponudom: donesi vode, Vaivasvato!“ 

8. Nade i iščekivanja, prisnost i istina, žrtve i zasluge, 
potomci i stoka, sve to propada kad brahman u kući malo- 
umna čovjeka ostane bez jela. 

9, — Tri si noći u mojoj kući boravio neugošćen, brah- 
mane, poštovani goste. Izaberi zato tri želje; neka je naklon 
tebi, brahmane, meni neka bude dobrobit. 


10. — Kao prvu od tri želje izabrat ću da me moj otac 
Gautama pozdravi razveseljen kad me ti, Smrti, otpustiš; da 
se smiri njegova zlovolja, da bude ljubazan i da se ne ljuti 
na mene. 

11. — Tvoj otac Auddalaki Aruni bit će veseo kao i prije 
kad te ja otpustim i spavat će noću mirno i bez ljutnje kad 
te ugleda spašena iz usta smrti. | 

12. — U nebeskom svijetu nema straha. Nema Tebe, 
Smrti, ni straha od starosti. U nebeskom je svijetu radost 
što nastaje kad se nadvlada glad i žeđ i ostavi za sobom bol. 


13. Ti poznaješ, Smrti, onu vatru što vodi k nebu, vatru 
kojom nebesnici postižu besmrtnost: otkrij je meni jer ja 
sam pun odanosti. 

14. — Poslušaj me dobro, Naciketasu. Otkrit ću tebi ovo: 
ja poznajem plamen što vodi k nebu, plamen što put je do 
beskrajnih svjetova i uporište; znaj da on je skriven u dubi- 
ni srca. 

15. Ispriča mu o vatri što počelo je svijeta i kako se 
opeke moraju za nju složit. Naciketas sve to ponovi kako 
je rečeno, a Smrt zadovoljna opet progovori: 

16. — I Veliki duh reče tad' zadovoljan: »Ispunit ću ti da- 
nas još jednu želju. Tvojim baš imenom zvat će se ova vatra; 
uzmi k tome ovaj mnogoliki vijenac.«' 


17. Tko zapali tri naciketa ognja, ujedini se s trima i 
vrši tri čina', taj napušta rođenje i smrt. Tko spozna njega 
što vrijedan je hvale, služeći njega koji zna sve rođeno iz 
brahmana, taj dostiže ovaj savršeni mir." 

18. Tko zapali tri naciketa ognja i spozna to troje, i tko 
tako mudar zgrne tu žrtvenu vatru, taj (još za života) ras- 
kine omču smrti i, ostaviv 1; sobom bol, uživa u nebeskom 
svijetu." 

19. Ovo je tvoja vatra što vodi k nebu, Naciketasu, nju 
si izabrao kao drugu želju. Tu vatru ljudi će po tebi spomi- 
njati; izreci sada i treću želju, Naciketasu. 

20. — Kad čovjek umre, ostaje ova nedoumica: neki ka- 
žu: ,Postoji i dalje’; drugi kažu: ,Nema ga više’; ako mi to raz- 
jasniš, neka znanje o tome bude moja treća želja.” 

21. — Čak i bogovi od starine dvoje o tome jer ne spozna- 
je se lako ta zadnja tajna. Zaželi nešto drugo, Naciketasu, 
ne salijeći me, oprosti mi ovo obećanje. 

22. — Čak i bogovi su dvojili o tome, a i ti sam, Smrti, 
kažeš da se to ne spoznaje lako. Teško će se naći učitelj 
ravan tebi i nijedna druga želja nije kao ova. I 

23. — Zaželi sinove i unuke koji bit će stogodišnjaci, mno- 


go stoke, slonove, zlato i konje. Zaželi plodne poljane, a sam 


živi koliko hoćeš jeseni. ze na. 

24. Poželi blago i dug život ako misliš da to vrijedi 
koliko i ona želja. Budi vladar u velikoj zemlji, Naciketase, 
sve ću tvoje nade ispuniti. u I 

25. Kojegod se želje teško ostvare u svijetu smrtnika, 
sve njih zatraži po volji. Ove lijepe žene na kočijama, uz 
umilne zvuke lutnji, nedostižne običnim ljudima — kad ih 
tebi darujem," one će te služiti, Naciketasu — samo ne pitaj 
o umiranju.« i 

26. — Stvari što dolaze dan za danom, otupljuju smrtni- 
ku oštrinu osjetila, o Ti što privodiš živote kraju, i čitav ži- 
vot vrlo je kratak; neka ti budu tvoje kočije, ples i pjesma. 

27. Nitko se ne može zadovoljiti blagom, a ja ću i tako 
zadobiti blago kad sam sreo tebe. Živjet ću dok god ti vla- 
daš; zato ostajem pri izboru ove želje. 5 

28. Koji bi krhki smrtnik ovdje dolje na zemlji, kad 
ugleda neuništive besmrtnike i spozna ih i kad osmotri pro- 
laznu slast ljepote i žudnje, uživao u dugom životu?! 

29. Pričaj nam, Smrti, o velikom odlasku, o kojem se 
ljudi dvoume. Naciketas neće izabrati ništa osim ove želje 
koja seže do tajnoga skrovišta. 


I, 2. 


1. — Dobro je jedna stvar, a ugodno druga, i'svaka vodi 
čovjeka različitim ciljevima. Dobro snađe onoga koji uzme 
dobro; koji izabere ugodno, izgubi traženi cilj. | 

2. Čovjek se suoči s dobrim i ugodnim; razmotriv ih 
sa svih strana mudar uvidi razliku i izabere dobro, ne ugodno. 

3. Odbacio si, Naciketasu, ugodne želje i one što lijepo 
izgledaju, promotriv' ih dobro. Nisi prihvatio omču urešenu 
blagom kroz koju su mnogi ljudi potonuli. 

4. Neznanje i ono što je znano kao mudrost, potpuno 
odvojeno to dvoje vodi različitim ciljevima. Vjerujem da Na- 
ciketas žudi za znanjem jer razne želje njega nisu smele. 

5. Boraveći usred tame glupi, što mudri su u vlastitoj 
oholosti, smatraju se učenima i teturajući blude naokolo kao 
slijepci kad ih slijepac vodi. 

6. Nedoraslu čovjeku, bezglavu i zaluđenu bljeskom 
blaga ne sine nikad da postoji odlazak. Misleć: ,Postoji samo 
ovaj svijet i nema drugog’, on stalno iznova pada meni u šake. 

7. Mnogi ne mogu ni čuti o tome, a mnogi ne spoznaju 
i kad čuju. Čudesan je onaj tko poučava o tome i vješt onaj 
tko to dosegne. Čudesan je onaj tko to shvati kad mu to vješt 
učitelj otkrije. 

8. Ne može ga se dobro shvatiti kad ga izlaže nedora- 
stao čovjek iako ga se mnogostruko razmatra. Ne može mu 
se prići ako ga ne izloži drugi. Finije od najfinijeg, nadma- 
šuje umovanje.“ 

9, Ta spoznaja što si je ti dosegao ne doseže se umova- 
njem. Ona se brzo shvati samo kad je izloži drugi, najdraži. 
Ti zaista žudiš za istinom, Naciketasu; kad bi bar bilo još 
ljudi koji pitaju kao ti. 

10. — Ja znam da blago je prolazno jer stalno se nikad 
ne postiže nestalnim. Stoga sam upalio vatru naciketa i žr- 
tvom prolaznih stvari postigao vječno.“ 

11. — Vidjevši ispunjenje želja, oslonac svijeta, vječnost 
žrtve, drugu obalu gdje nema straha, veličinu pohvale naši- 
roko razaslane i osnovu svega, ti si, Naciketasu, nepoljuljan 
sve to mudro odbacio. 

12. Spoznavši sabranošću najviši duh" što smješten je 
duboko u skrovištu srca i od pamtivijeka boravi u neproni- 
čnoj tajni, mudar se čovjek rješava veselja i tuge. 

13. Kad smrtnik to čuje i potpuno shvati, kad strgne 
prolazne svjetove i dohvati tanano, veseli se zaista jer nje- 
govo je blaženstvo. Mislim da je kuća za Naciketasa otvorena." 

14. — Pričaj mi o onom što vidiš iznad dobra i zla, iznad 
stvorenog i nestvorenog, iznad onog što je bilo i onog što 
će tek biti. 

15. — Riječ što spominje se u svim Vedama i odzvanja u 
svim trapljenjima, riječ zbog koje ljudi žudeć' za njom po- 
niru u duhovni život, ta riječ je aum.” 

16. Taj baš slog je brahman, taj slog je najviši; tko 
spozna taj slog, ispune mu se sve želje. 

17. To je najbolje uporište, to je najviše uporište. Tko 
spozna to uporište, taj uživa u svijetu brahmana. 

18. (Najviši duh) ne rađa se niti umire, ne nastade ni 
iz čega niti išta posta.“ Nerođen, vječan, stalan, drevan, on 
je neuništen kad se uništi tijelo. 

19. Ako ubojica misli da ubija, a ubijeni misli da je 
a, obojica su u zabludi: jer on ne ubija niti se može 
ubiti. ' 

20. Manji od najmanjeg, veći od najvećeg, ātman bo- 
ravi u srcu bića. Tko nema želja i tko se oslobodi bola, taj 
smirenjem osjetila“ uvidi veličinu dtmana. 

21. On stoji a stigne daleko, on leži a dopre svuda. Tko 
osim mene može spoznati tog boga“ što uzbuđenje je i smi- 
renost? 

22. Kad spozna atman što velik je prisutan posvuda, 
bestjelesan u tijelima, stabilan u nestabilnim stvarima, mu- 
dar čovjek više ne pati. 

23. Ne doseže se ovaj atman ni poukom, ni umovanjem, 
niti čestim slušanjem objave; samo koga on izabere, jedino taj 
ga može doseći, samo njemu ovaj atman otkriva svoj pravi 
lik.“ 

24. Tko se ne kloni loša ophođenja, tko je nesmiren i 
nesabran, taj ga ne može doseći (ni) razumom. 

25. I duhovnici i plemići njemu su samo hrana, a smrt 
je njemu samo začin. Pa tko da onda zna gdje je on?!“ 


1,3 


1. Dvoje se napaja zaslugama u svijetu dobrih djela. 
Oboje je u skrovištu srca, u najvišim visinama. Znalci brah- 
mana kao i oni što obdržavaju pet svetih vatri i oni što tri- 
put zapale vatru naciketa zovu ih »svjetlo i sjena«.“ 


2. Neka uzmognemo ovladati ognjem naciketa — .tim 
mostom kojim prelaze žrtvovatelji, tim neuništivim najvišim 
brahmanom što neustrašiva je daleka obala za one što je 
žele prijeći.” 

Su ći Shvati atman kao gospodara kola, a tijelo kao kola 
sama. Shvati da je um vozač, a razum uzdama prispodobi.” 

4. Kažu da osjetila su konji, a predmeti osjetila njiho- 
va pasišta. Mudri kažu da uživa onaj koji se združi s dtma. 
nom, osjetilima i razumom.“ l 

5. Tko nije razborit, a um mu je uvijek nesabran, nje- 
mu su osjetila neposlušna kao podivljali konji vozaču. | 

6. A tko je razborit i uvijek sabrana razuma, njega 
osjetila slušaju kao dobri konji vozača.“ 

7. Tko je nerazborit, bezuman i uvijek nečist, nikad ne 
doseže taj cilj, već ostaje u vječnom krugu rađanja i umi- 
ranja. 

8. Tko je razborit, uman i uvijek čist“, on doseže taj 
cilj otkuda se više ne vraća. 

9. Čovjek komu je um vozač, a razum uzde, dolazi do 
kraja puta, do najvišeg koraka Višnuova.“ 

10. Predmeti su iza osjetila, a razum iza predmeta; in- 
telekt je iza razuma, a veliki 4tman iza intelekta.“ 

11. Nepojavljeno“ je iznad velikog čtmana, a puruša nad 
njim. Nad purušom više nema ničeg, on je cilj, on je najvi- 
ši put. 

12. Ovaj atman, skriven u svim bićima, ne pojavljuje 
se svima. Spaze ga tek ljudi snažna uvida svojim finim, oš- 
trim duhom. 

13. Mudar nek' suzdrži govor u razumu (ili: govor i 
razum), a ovog nek' suzdrži u atmanu što je znanje (ili: u 
ātmanu koji razumije). Znanje nek’ suspregne u velikom 
dimanu, a ovog u dtmanu koji je mir (ili: u smirenom 
dtmanu)* 

14. Ustajte, probudite se; želja ispunjenih, spoznajte da 
put je taj kao oštar rub sječiva, nepremostiv, neprohodan. 
Tako kažu mudri, 

15. Spoznavši to nečujno, nedodirljivo, bez oblika, ne- 
uništivo, bez okusa, bez mirisa, vječno, bez početka i bez kra- 


ja, iznad velikog", nepromjenljivo — čovjek izbjegne ralja- 
ma (smrti. 
16. — Kad mudar čovjek čuje i prenese dalje tu drevnu 


priču o ognju naciketa što Smrt je njemu objavi, onda njega 
veličaju u svijetu Brahme." 

17. — Tko s odanošću objavljuje tu najveću tajnu na sku- 
pu brahmana ili za vrijeme žrtve sraddha", taj za sebe pri- 
pravlja vječnost. 


II, 1 


1. — Samosvojni“ je probio otvore (osjetila) prema van 
pa čovjek gleda van, a ne u sebe. Tek poneki mudar čovjek, 
žudeć besmrtnosti, okrene oči unutra i ugleda svoj ātman 
(sebe). 

2. Nedorasli idu za vanjskim ugodama i tako padaju 
u zamku smrti koja uvijek vreba. A mudri, spoznavši besmr- 
tnost, ne traže vječno ovdje među stvarima prolaznim. 

3. Što preostaje ovdje u svijetu osim onoga čime čo- 
vjek zahvaća oblik, okus, miris, zvuk i ljubavni dodir? To 
je baš ono.“ 

4. Kad spozna veliki sveprisutni atman kojim čovjek 
vidi i u snu i na javi, mudar više ne pati. 

5. Tko zna da je na dohvat ruke ovaj atman, gospodar 
prošlog i budućeg što uživa slast života i udahnjuje život, 
taj se više ne skriva, To je zaista ono. 

6. Tko između bića ugleda njega što rodio se prije tra- 
pljenja i prije voda i stoji u skrovitosti srca (taj zaista vidi 
brahman). To je zaista ono.“ 

7. Aditi, božanstvene prirode“ što nastaje kroz životni 
dah i stoji u skrovitosti srca, rođena iz bića — to je zaista 
ono. 

8. Skriven između dva žrtvena trijesa kao zametak ču- 
van u majčinoj utrobi, sveznajući Oganj vrijedan je zaziva 
budnih koji prinose mu žrtvu — to je zaista ono. 

9. Iz njega Sunce izlazi i u nj zalazi, na nj se nasla- 
njaju svi bogovi, nitko njega ne može nadvisiti. To je zaista 
ono. 

10. Što je ovdje, to je tamo; što je tamo, to je ovdje, 
Tko u tome vidi razliku, taj susreće smrt u smrti.“ 

11. Jedino umom to se može doseći“; nema ovdje nika- 
kve razlike. Tko ovdje vidi razliku, taj ide iz smrti u smrt. 

12. Unutar bića boravi Puruša veličine palca, gospodar 
prošlog i budućeg. Spoznavši ga, čovjek više ne preza ni pred 
čim.“ To je zaista ono. 

13. Puruša veličine palca je bljesak nezasjenjen dimom, 
gospodar prošlog i budućeg: on je isti danas, isti sutra. 
To je zaista ono. 

14. Kao što se voda kad kiši na neravno tlo razlije iz- 
među gora, tako onaj tko smotri predmete kao različite ra- 
sipa snage jureći za njima. 

15. Kao što čista voda, kad se slije u čistu vodu, osta- 
ne i dalje nepomućena, takav, Gautamo, postane duh mudro- 
ga kad on spozna.“ 


II, 2 


1. Tko priđe tvrđavi s jedanaest vrata, tvrđavi nerođe- 
nog čije se misli ne mrse, taj ne pati; zauzdavši je, on se, 
oslobođen, zaista oslobađa. To je zaista ono.“ 

2. On je labud što boravi u sjaju, vilenjak što živi u 
aimosferi, žrtvovatelj kod ognjišta, gost u domu. U čovjeku 
je, u najdubljoj zakletvi, u istini, u nebu; rođen je u vodi, 
rođen na zemlji, rođen u istini, rođen u kamenu; on je veli- 
ki poredak.“ 

3. On udah vodi gore, izdah baca dolje; svi bogovi odaju 
počast patuljku što sjedi u sredini. 

4. Što ostane ovdje kad se onaj koji boravi u tijelu raz- 
dvoji i oslobodi tjelesnog ovoja?! To je zaista ono. 

5. Smrtnik ne živi ni od udaha ni od izdaha, već od 
nečeg drugog što utočište je dahu. 

6. Izložit ću sada tebi, Gautamo, vječno skriveno brah- 
man i put kojim kroči atman kad ga dohvati smrt. 

7. Neki ulaze u maternicu da utjelove svoj duh. Drugi 
se pretvore u nepomične predmete u skladu sa svojim živo- 
tom, u skladu sa svojim znanjem. 


l 8. Taj Puruša što budan u usnulima oblikuje razne že- 
lje, to je ono sjajno, to je brahman, to se zove besmrtnost. 
U njemu su sadržani svi svjetovi i nitko baš njega ne nad- 
visi. To je zaista ono. 

. 9. Kao što vatra, jedna jedina, kad uđe u svijet, popri- 
mi oblik prema raznim likovima, tako i ātman, jedan jedini, 
što u svakom je stvoru, poprimi oblik prema raznim likovi- 
ma, a ipak je izvan njih. 

10. Kao što vjetar, jedan jedini, kad uđe u svijet, po- 
primi oblik prema raznim likovima, tako i ātman jedan je- 
dini, što u svakom je stvoru, poprimi oblik prema raznim 
likovima, a ipak je izvan njih. 

11. Kao što se Sunce, oko cijelog svijeta, ne pomrači od 
njemu vanjskih pogrešaka oka, tako se ni ātman, jedan je- 
dini, što u svakom je stvoru, ne zamrlja jadom svijeta, već 
ostaje izvan njega. 

12. Mudri koji vide čtman što u svakom je stvoru, tog 
vladara, jednog jedinog, što umnožuje svoj jedini oblik, što 
počiva u njihovu duhu, njihova je radost vječna, i nikoga 
više. 

l 13. Vječan među nestalnome, svijest u razumnima, on, 
iako jedan, ispunjava želje mnogima. Mudri koji vide njega 
što počiva u duhu" dosežu vječni mir, i nitko više. 

14. »To je ono«, tako mudri shvate neopisivu najveću 
radost, ali kako da znam s'ja li od sebe ili je tek odsjaj 
drugog?" 

.15. Ovdje ne s'ja Sunce, ni Mjesec ni zvijezde, ni ove 
munje, a kamoli ova zemaljska vatra. Kad to sja, sve zasja 
od njega, sve ovo zablješti od njegova svjetla. 


U, 3 


1. To je drevno drvo asvatiha s korijenjem u zraku, a 
s granama u zemlji;“ to je ono sjajno, to je brahman, to se 
zove besmrtnim. U njemu su skupljeni svi svjetovi i nitko 
baš njega ne nadvisi. To je zaista ono. 
2. Stogod postoji, čitav ovaj svemir,“ pojavi se iz daha 
i kreće se u njemu. On je velik strah, uzdignuta munja. Tko 
ga spozna, postaje besmrtan. 

3. Od straha pred njim vatra plamti, od straha pred 
njim Sunce sja. Od straha pred njim Indra, Vjetar i Smrt 
kao peta žure. 

4, Ako ga čovjek ne može spoznati ovdje prije raspada 
tijela, utjelovi se u stvorenim svjetovima. 

5. (Brahman) se ogleda u čimanu kao u zrcalu, u svi- 
jetu predaka kao u snu, u svijetu nebeskih pjevača kao u 
vodi, u svijetu Brahme kao svjetlo i sjena. 

6. Spoznavši odvojenost osjetila koja nastaju odvoje- 
no, spoznavši njihovo buđenje, i njihov smiraj, mudar više 
ne tuguje. 

7. Nad osjetilima je razum, a nad njim bit. Nad njom 
je veliki dtman, a nad njim je nepojavljena prvobit." | 

8. A nad nepojavljenom prvobiti je puruša koji je bez 
oznake i koji sve prožima. Spoznavši ga, čovjek se oslobađa 
i doseže besmrtnost. 

9. Njegov oblik nije nadohvat pogleda, nitko baš ne 
smotri ga okom. Srcem, mišlju, umom on se poima; tko to 
zna, postaje besmrtan. 

10. Kažu da kad se umiri petoro osjetila“ i s njima ra- 
zum, i kad um (buddhih) više nije u pokretu, to je onda naj- 
viša opstojnost. 

11. Ta stalna sabranost osjetila naziva se yogom. Tada 
zabune više nema; yoga je zaista izvor i ugasnuće.“ 

12. Ni govorom ni razumom (čtman) se ne doseže, ni 
okom. Tek izrekom »On jest« može se spoznati. 

13. »On jest«, tako se spoznaje, kao i postojanjem re- 
alnosti, na oba načina. »On jest«, kad tako se ponire u nje- 
ga, prava mu priroda sine. 

14. Kad srce se oslobodi svih želja sklupčanih u njemu, 
tada smrtnik postaje besmrtan i ovdje «doseže brahman. 

15. Kad se ovdje na zemlji rasijeku svi čvorovi srca, 
smrtnik postaje besmrtan — dotle seže učenje. 

16. Stotinu i jedna žila je u srcu, a samo jedna od njih 
proteže se do tjemena. Dižući se njom čovjek postiže besmr- 
tnost.” 

17. Poput palca puruša, duh, boravi duboko u srcu 
svih bića. Njega treba mirno izvući iz tijela kao srž iz sta- 
bljike trske; njega treba spoznati, sjajnog, besmrtnog, da, 
njega treba spoznati, sjajnog, besmrtnog. 

18. Tada je Naciketas, smotriv’ znanje i sav nauk yoge 
kojim obdari ga smrt, dostigao brahman, postao bestrasan i 
besmrtan; a tako će i drugi koji poniru u sebe. 


(Prev. Ž. V.) 


Chandogya 
INI, 1 


(Učitelj Aruna) 


1. Doista, ono je Sunce med' bogova. Nebo mu je po- 
prijeko učvršćena trstika, strane svijeta su na njoj medeno 
saće, traci Sunca niti meda. 

2. Zrake Sunca s istoka potječu iz istočnih ćelija saća. 
Stihovi rg-vedskih himni su pčele, Rg-veda je cvijet, a be- 
smrtni sok u njemu, to su upravo himne. 

3. One su usisale sok Rg-vede, a srž tog soka pretvori 
se u slavu, sjaj, osjećaj, snagu i okrepu. 

4. Sve je to poteklo i slilo se oko Sunca. To upravo sa- 
činjava rumenu boju Sunca. 


III, 2 


1. Zrake Sunca s juga potječu iz južnih ćelija saća. Sti- 
hovi yađur-vedskih himni su pčele, Yađur-veda je cvijet, a be- 
smrtni sok u njemu, to su upravo himne. 

. 2. One su usisale sok Yađur-vede, a srž tog soka pretvo- 
ri se u slavu, sjaj, osjećaj, snagu i okrepu. 

3. Sve je to poteklo i slilo se oko Sunca. To upravo sa- 
činjava svijetlu boju Sunca. 


III, 3 

. 1. Zrake Sunca sa zapada potječu iz zapadnih ćelija 
saća. Stihovi sama-vedskih himni su pčele, Sama-veda je cvi- 
jet, a besmrtni sok u njemu, to su upravo himne. 

2. One su usisale sok Sama-vede, a srž tog soka pre- 
ivori se u slavu, sjaj, osjećaj, snagu i okrepu. 

3. Sve je to poteklo i slilo se oko Sunca. To upravo 
sačinjava zagasitu boju Sunca. 


III, 4 

1. Zrake Sunca sa sjevera potječu iz sjevernih ćelija 
saća. Stihovi atharva-vedskih himni su pčele, Atharva-veda 
je cvijet, a besmrtni sok u njemu, to su upravo himne. 

2. One su usisale sok Atharva-vede, a srž tog soka pre- 
tvori se u slavu, sjaj, osjećaj, snagu i okrepu. 

3. Sve je to poteklo i slilo se oko Sunca. To upravo 
sačinjava tamnu boju Sunca. 

5. Zrake Sunca koje sjaju u visinu potječu iz gornjih 
ćelija saća. Tajne nauke Upanišadi su pčele, brahman je cvi- 
jet, a sok mu je besmrtnost. 

2. One su usisale sok brahmana, a srž tog soka pretvori 
se u slavu, sjaj, osjećaj, snagu i okrepu. 

3. Sve je to poteklo i slilo se oko Sunca. To je upravo 
ono što se vidi kao trepet u sredini Sunca. 


JII, 6—10 (Skraćeni tekst) 
Od tih pet besmrtnih srži žive petovrsni bogovi: 
Vasu, čija su usta vatrena (područje boga Agni), 
Rudre, čija su usta munjevita (područje boga Indre), 
Aditya, čija su usta vodena (područje boga kozmogonijskih 
voda Varune), 
Maruti, bogovi vjetra, čija su usta nektar soma, 
Sadhya, čija usta sačinjava Brahma. 

No, ti bogovi niti jedu niti piju. Oni se zadovoljavaju 
posmatranjem tih srži, povlače se u njihova obličja i iz njih 
ponovno zrače. 

Isto tako i poznavaoci pojedinih Veda ulaze poslije 
smrti u odgovarajuće zrake svjetlosti, tu ostaju za vrijeme 
određenog dijela kozmičkog procesa, a zatim ponovno emani- 
raju, kao što pčele izlaze iz košnice. 


ITI, 11 

1. (Dalje od toga, duh oslobođen spoznajom) pošto je 
dosegao zenit, više ne izlazi ni ne zalazi nego ostaje u sredi- 
štu, u jednoti. Zato se kaže u himni: 

2. »Tamo nije tako, i nikad nema ni izlaska ni zalaska.« 
O bogovi, dajte da spoznavši tu istinu nikada ne budem od- 
vojen od brahmana. 

3. Doista, za onoga ko to spozna nema ni izlaska ni za- 
laska. Dan postaje vječan onome ko tako spozna ovu Upani- 
šad o brahmanu. 

4. Tako je BrahmaA, stvoritelj svijeta, govorio ocu stvo- 
renja, Prađapatiju, a Prađapati prvom stvorenju Manuu, Ma- 
nu svojim potomcima, a Aruna je tu istinu o brahmanu saop- 
ćio svom najstarijem sinu Uddalaki Aruniju. 

5. Jer, otac može tu nauku o brahmanu saopćiti svom 
najstarijem sinu ili dostojnom učeniku, 

6. ali nikome drugom. Sve i kad bi mu ponudio cijelu 
ovu zemlju okruženu morem, krcatu blagom, trebao bi da 
kaže: »Ovo je uistinu veće od toga, uistinu veće od toga«. 


(Prev. Č. V.) 
IV, 1 


1. Aum. Bijaše jednom praunuk potomak Đanašsrute, 
pobožni darovatelj, širokogrudi davalac koji je pripravljao 
mnogo hrane; on posvuda imaše konake, misleći kako će 
svuda ljudi uzimati njegova jela. 

2, Jedne noći divlje guske proletješe i jedna se drugoj 
ovako obrati: »Ho! Ho! Kratkovidi, kratkovidi'! Sjaj Đanas$- 
rutija Pautrayane prostire se kao nebo. Ne prilazi mu, da te 
ne opeče«! : 

3. A druga joj onda odgovori: »Ko je taj o kojemu go- 
voniš kao da je Raikva, čovjek s kolima'«? »A ko je taj Rai- 
kva, čovjek s kolima?« 

4. »Kao što potezu koji donosi više bodova pripadaju 
svi potezi s manje bodova, tako i njemu ide svako dobro ko- 
je bića počine. Onoga koji zna što on zna, ja tako nazivam.« 

5. A Đanasruti Pautrayana dočuje to i, ustavši, reče po- 
služitelju zaduženome za rezanje mesa: »Hej ti! Govoriš o 
meni kao Raikvi, čovjeku s kolima'. A ko li je taj Raikva«? 

6. »Kao što potezu koji donosi više bodova pripadaju 
svi potezi s manje bodova, tako i njemu ide svako dobro 
koje bića počine. Onoga koji zna što on zna, ja tako nazivam.« 

7. Poslužitelj zadužen za rezanje mesa potraži ali se 
vrati i reče da ga nije našao. A onaj će: »Zaboga! Pa valja 
ga tražiti gdje se traži brahman«! l 

8. On priđe s poštovanjem čovjeku koji je pod taljiga- 
ma češao svrab. Upita ga: »Jesi li ti Raikva s taljigama, go- 
spodine«? »Jesam«, odgovori on. Poslužitelj se vrati i saopći: 
"Nađoh ga«. 

IV, 2 

1. Tada praunuk potomak Đanasrute povede šesto kra- 
va, zlatnu ogrlicu i kola s mazgama, te ode Raikvi, kojemu 
reče: 

2. sRaikva, evo šesto krava, zlatne ogrlice, kola s maz- 
gama. Sada mi otkrij, gospodine, božanstvo koje poštuješ.e 

3. A on mu odvrati: »Fuj, fuj šudro"! Zadrži sve skupa 
s govedima«. A onda Đanasruti Pautrayana nanovo uze hi- 
ljadu krava, zlatnu ogrlicu, taljige s mazgama, i kćerku. Pri- 
de mu i dade mu ih. 

4. Kaže mu: »Raikva, evo hiljadu goveda, zlatne ogrli- 
ce, taljiga s mazgama, evo ti žene, evo ti sela u kojemu živiš. 
Sad me pouči, gospodine«. 

5. Podigavši njeno lice, onaj odgovori: »Fuj, fuj, šudro, 
kakve stvari! Ta samo ovim licem mogao si me navesti da 
govorim«! To je selo koje se zove Raikva-parna, kod naroda 
Mahavrša, gdje se nastanio uz njega. I Raikva reče kralju: 


IV, 3 

1. »Zrak je, doista, upijač'; jer kada vatra ugasne, od- 
lazi u zrak, kada sunce zađe, odlazi u zrak, kada mjesec zađe, 
odlazi u zrak. 

2. Kada voda ishlapi, odlazi u zrak. Zrak ih odista sve 
upija. Toliko o božanskom’. 

3. A sada što se tiče sopstva': uistinu dah je upijač. 
Kada spavamo, govor se povlači u dah, vid u dah, sluh u dah, 
razum u dah. Dah ih doista sve upija. 

4. To su, doista, dva upijača: vjetar (zrak) među bogo- 
vima, a dah među vitalnim sposobnostima"«. 


IV, 4 

1. Satyakama Đabala se obrati svojoj majci Đabali: 
»Poštovana! Htio bih postati brahmanskim učenikom. Kakva 
li sam roda«?" 

2. Ona mu odgovori: »Ja ne znam, mili, kojeg si roda. 
Dobila sam te kada sam u mladosti služila svuda i svakojako 
nn pa zato ne znam iz koje si porodice. Ja se zovem 

ala a ti Satyakama, pa se zovi Satyakama Đabalin sin«. 
3. On se uputi Haridrumati Gautami i reče: »Htio bih 

postati brahmanskim učenikom. Smijem li pristupiti, go- 

spodine«? $ 

4. Onaj ga upita: »Kojeg si roda, sinko«? A on odgo- 
vori: »To ne znam, gospodine. Kad sam pitao majku, ona mi 
je odgovorila da me je dobila kada je u mladosti služila svu- 


se 

da i svakojako se ponašala, pa zato ne zna iz koje sam poro- 
dice. I rekla mi je da je ona Đabala, a ja Satyakama. Tako 
sam ja Satyakama Đabala, poštovani«. 

5. Učitelj mu odgovori: »Neko ko nije brahman ne mo- 
že tako zboriti. Gorivo donesi, dragi moj“. Primit ću te jer 
se nisi udaljio od istine«. 


IV, 15 

1. Satyakama Đabala reče Upakosali": 

»Onaj čovjek“ što se vidi u oku, to je đtman. To je neu- 
miranje, to je neustrašivost, to je brahman. Tako i ako se 
kapne topljenog masla ili vode u njega“, oni se slijevaju pre- 
ma vani. 

2. Ovo se zove samyadvama“ jer se sve prijatne stvari 
(vama) spajaju (/abhi/samyanti) u njem. Sve se prijatne 
sivari sakupljaju u onoga koji ovako zna. 

3. Zapravo on je također vamani" jer pribavlja (naya- 
ti") sve prijatnosti. Ko ovako zna dovodi sve prijatnosti. 

4. Zapravo on je također bhamani" jer on s'ja u svim 
svjetovima. Onaj koji ovako zna, sja (bhati) u svim svje- 
tovima. 

5. A onda on, bez obzira izvode li mu posmrtne obrede 
ili ne", odlazi u oganj (lomače), iz ognja u dan, iz dana u 
petnaestodnevnicu rastućeg mjeseca, otuda u šest mjeseci 
sjeverne putanje (sunca), iz ovih mjeseca u godinu, iz godi- 
ne u sunce, iz sunca u mjesec, iz mjeseca u munju. Tu je je- 
dno neljudsko (amanavah) stvorenje. On ga vodi brahmanu. 
Ovo je put bogova, put brahmana." Oni koji njime kroče ne 
vraćaju se ovom ljudskom vrtlogu, ne vraćaju se«. 


V, 3 

1. Švetaketu Aruneya ode na skupštinu Paricala. I tada 
mu Pravahana Đaivali reče: »Mladiću, je li te tvoj otac pou- 
čio«? »Da, svakako, gospodine.« 

2. »Znaš li kamo odavde bića odlaze?«“ »Ne znam, go- 
spodine.« »A znaš li kako se opet vraćaju?« »Ne, gospodine.« 
»Znaš li gdje se dva puta razilaze, staza bogova i staza pre- 
daka?« »Ne, gospodine.« 

3. »Znaš li ti kako to da se onaj svijet (nikad) ne na- 
puni?«" »Ne znam, gospodine.« »A znaš li kako kod pete lje- 
vanice voda dobiva ljudski glas?«“ »Zaista ne znam, gospo- 
dine.« 

4. »Kako to da onda tvrdiš da si poučen? Kako može 
reći da je učen neko ko ne zna ove stvari?« 

Očajan, on se vrati svome ocu i reče: »Govorio si da si me 
poučio, gospodine, a nisi me poučio! 

5. Jedan pripadnik kšatrijskog roda postavio mi je pet 
pitanja, a ja nisam umio odgovoriti ni na jedno«. Otac će: 
»Ovako kako si mi ih prenio, sine, ja ne razumijem ni jedno 
od njih. Da sam ih znao, kako ti ne bih rekao«? 

6. Onda Gautama“ ode kralju, koji ga primi s dužnim 
poštovanjem“. Slijedećeg jutra on ode na skupštinu i kralj 
mu reče: »Poštovani Gautama, izaberi jedan poklon iz svije- 
ta dobara«. Ali on odgovori: »Neka su ti ljudska dobra, O 
kralju. Reci mi ono što si govorio dečku«. I kralj se zbuni. 

7. »Ostani ovdje duže«, naredi mu.“ A onda mu reče: 
»Prema onome što si mi rekao, Gautama, ovo znanje prije 
tebe nikad nije stiglo do nekog brahmana; i zato je vlast u 
svim svjetovima pripadala uvijek samo kšatrijama«. 


V, 9 
Kralj reče: 


1. »Tako u petoj ljevanici voda poprima ljudski glas. 
Embrion se, zavijen u opnu, nakon što je unutra odležao de- 
set ili devet mjeseci, rađa. 

2. Kad se rodio, živi onoliko dugo koliki mu je vijek. 
Kada umre, odnose ga na vatru otkuda je i došao, otkuda 
je nastao. 


V, 10 


1. Oni koji ovako znaju i oni koji se u šumi usredsre- 
đuju na vjeru kao tlapnju, oni ulaze u vatru, iz vatre u dan, 
iz dana u dva tjedna rastućeg mjeseca, otuda u šest mjeseci 
tokom kojih (sunce) ide sjevernom putanjom; 

2. Otuda u godinu, iz godine u sunce, iz sunca u mjesec, 
iz mjeseca u munju. Tamo je ona neljudska ličnost. On ih 
vodi u brahman, to je put koji vodi bogovima.“ 

3. A oni koji u selu upražnjavaju žrtvu i darežljivost 
odlaze u dim, iz dima u noć, iz noći u mračnu polovicu mje- 
seca, iz mračne polovice mjeseca u šest mjeseci južne puta- 
nje (sunca). Oni ne stižu do godine. 

4. Od tih šest mjeseci (oni odlaze) u svijet predaka, od 
svijeta predaka u eterični prostor (ākāśam), iz eteričnog pro- 
stora u mjesec. On je kralj Soma, to je hrana bogova, njega 
bogovi jedu." 

5. Ostavši tu za sve vrijeme dok ima još ostataka (vla- 
stitog djelovanja) oni se opet vraćaju, i to istim putem — u 
eterični prostor, iz eteričnog prostora u zrak (vjetar); ko je 
bio vjetar, postaje dim; ko je bio dim, postaje magla; 

6. Ko je bio magla, postaje oblak; ko je bio oblak, sta- 
ne kišiti. Tada se oni ovdje rađaju kao riža i ovas, trave i 
drveće, kao susam i povrće. Otuda je zaista teško izaći": jer 
samo ako ga bilo ko pojede kao hranu i zatim prospe kao 
sjeme, razvija se on dalje. 

7. A za one koji se ovdje dobro vladaju postoji nada 
da će dosegnuti dobru maternicu brahmanke, kšatrijke ili vaj- 
šijke (koja će ih roditi); ali za one koji se ovdje nedostojno 
vladaju postoji vjerojatnost da će stići u rđavu maternicu 
kuje, ženskog vepra ili žene-candala". 

8. Ali ni na jednom od ovih puteva nema onih siću- 
šnih bića koja se stalno nanovo vraćaju (u život). To je tre- 
će stanje ,rodi se, umri'. Eto zašto se onaj svijet nikad ne 
napuni. Zato valja biti oprezan. O tome će ova kitica: 


9. Zlatokradica, vinopija, 
skrnavitelj postelje učitelja, ubojica brahmana, 
ta četvorica propadaju 
kao i onaj što im je drug. 


10. Ali onaj koji ovako zna ovih pet vatra, čak i ako se 
s njima druži, neukaljan je grijehom. Neukaljan, čist u pre- 
čišćenom svijetu — takvim postaje onaj koji ovako zna«. 


V, 18 
ASvapati Kaikeya* im reče: 

1. »Vi jedete (ograničenu) hranu kada razumijete āt- 
man koji pripada svim ljudima" kao nešto odvojeno. Ali ko kao 
dtman koji pripada svim ljudima poštuje onoga koji je visok 
jedan pedalj, (ili/fali) neizmjeran, taj jede hranu u svim svje- 
tovima, u svim bićima, u svim živim bićima;* 

2. ovom atmanu koji pripada svim ljudima rasplamsa- 
lo (nebo) je glava, sveoblično (sunce?) je oko, (vjetar) koji 
ide u raznim pravcima je dah, prostrani (prostor?) je tijelo, 
bogatstvo je mokraćni mjehur, zemlja su mu noge, oltar su 
mu grudi, žrtvena trava su mu dlake, domaćinska žrtvena 
vatra je njegovo srce, vatra u žrtvi za pretke mu je razum, 
a istočna žrtvena vatra, to su mu usta.« 

VI, 1 

1. Aum. Bijaše jednom Svetaketu Aruneya. Otac mu 
reče: »Svetaketu, posveti se brahmanskom naukovanju. Do- 
ista, mili, u našoj porodici nema nikoga ko nije učio i ko bi 
bio brahman samo po porijeklu«. 

2. I tako se on inicirao u dvanaestoj godini i vratio 
kući u dvadeset i četvrtoj ponosan, uobražen, smatrajući se 
načitanim jer je proučio sve Vede." 

Otac mu onda reče: »Svetaketu, budući da si sada po- 
nosan, uobražen, da se smatraš načitanim, nisi li pitao za 
onu pouku 

3. kojom nečuveno postaje čuveno, nezamislivo posta- 
je zamislivo, nerazumljivo postaje razumljivo«? 

»A kakva je to pouka, gospodine ?« 

4. »Kao što se, mili, po šaki gline može znati sve što 
je napravljeno od gline: pojedinačna stvar je samo ime na- 
stalo iz govora a postoji" samo glina. 

5. Kao što se, mili, po jednom bakrenom ukrasu može 
znati sve što je napravljeno iz bakra: pojedinačna stvar je 
samo ime nastalo iz govora, a postoji samo bakar. 

6. Kao što se, mili, po jednim makazicama za nokte 
može znati sve što je napravljeno iz gvožđa: pojedinačna stvar 
je samo ime nastalo iz govora, a postoji samo gvožđe. Takva 
je, mili, ta pouka.« 

7. »Sigurno poštovani (učitelji) to nisu znali, jer da su 
znali, zašto mi ne bi rekli? Ali zato mi ti reci, poštovani.« 
»U redu, mili«, odgovori on. 


VI, 2 

1. »Mili, samo biće (sat) je ovo“ bilo na početku, jedno, 
bez drugoga. A o tome neki kažu: samo nebiće ( asat ) je ove 
bilo u početku, jedno, bez drugoga, i iz tog nebića da se ro- 
dilo biće. 

2. Ali otkud je, mili, moglo tako biti?« — reče on. »Ka- 
ko bi se iz nebića rodilo biće, mili? Upravo samo biće bilo 
je ovo na početku, jedno, bez drugoga. 

l 3. Ono pomisli: ja bih se umnožio, ja bih se reproduci- 
rao. I proizvede žar”. Žar pomisli: ja bih se umnožio, ja bih 
se reproducirao. I proizvede vodu. Stoga, kadgod se neko 
žesti (žalosti, śocati) ili znoji, iz žara nastaje upravo voda. 

4. Te vode pomisle: mi bismo se umnožile, mi bismo 
se reproducirale. I izlučiše hranu. Zato kadgod pada kiša, 
hrane je u izobilju. Jelo koje služi za ishranu nastaje upravo 
iz vode.« 

VI, 5 


1. »Pojedena se hrana trostruko dijeli: što je njen naj- 
grublji dio pretvara se u izmetine, što je srednji u meso, što 
je najtananiji u razum. 

2. Popivena se voda trostruko dijeli: što joj je najgru- 
blji dio — pretvara se u mokraću, što je srednji — u krv, 
što je najtananiji — u dah. 

3. Apsorbirani žar se trostruko dijeli: što mu je naj- 
grublji dio — pretvara se u kosti, što je srednji — u mož- 
dinu, što je najtananiji — u govor. 

4. Tako se, mili moj, razum sastoji od hrane, dah od 
vode, a govor od žara. »Dalje me, gospodine, pouči«. »U redu, 
mili«, odgovori on. 


VI, 7 

1. »Čovjek se, mili moj, sastoji od šesnaest dijelova. 
Petnaest dana nemoj jesti, a pij vode po želji. Dah se sasto- 
ji od vode, on neće biti odsječen onome koji pije.« 

2. I on petnaest dana nije jeo. A onda mu priđe i upita: 
»Što da recitiram, gospodine«? »Rg — himne, yađur — for- 
mule i sima — napjeve.« (Švetaketu) odgovori: »Ne padaju 
mi na pamet, gospodine«. 

3. On mu kaza: »Kao što bi, mili moj, od velikog plam- 
tećeg ognja ostao samo ugarak velik kao svitac koji se ka- 
snije ne bi više mnogo razgarao, isto, dragi, od tvojih je še- 
snaest dijelova ostao samo jedan kojim se ne sjećaš Veda. 
Jedi, a zatim ćeš nastaviti da od mene razabireš«. 

4, On se najede, i pristupi ocu. Štogod ga je pitao, na 
sve je mogao odgovoriti.“ 

5. Tad' mu (otac) reče: »Mili moj, to je kao da se jedi- 
ni preostali ugarak veličine svica iz velike rasplamsale vatre 
oživi time što će ga se pokriti slamom. Njime bi se vatra ka- 
snije jako razbuktala. 

6. Isto tako je, mili, od tvojih šesnaest dijelova bio 
ostao samo jedan, a taj je, obnovljen jelom, planuo i njime 
si se sjetio Veda. Jer razum je doista sastavljen od hrane“, 
mili, dah od vode, riječ od žara«. 

To je ono što je od njega razabrao. 


VI, 9 


_ 1. »Kao što pčele prave med skupljajući sokove s ra- 
zličitog drveća i koje u jedan okus stapaju, 

2. a kao što ti sokovi nemaju sposobnost razlikovanja. 
kao ,ja sam sok ovog ili onog drveta', upravo isto tako, mili, 


sva ova stvorenja, kada su jednom dostigla biće“ — nisu 
svjesna da su u njemu. 

3. Štogod su bila na ovoj zemlji — tigar, lav, vuk, ve- 
S ae leptir, mušica ili komarac — ona opstaju kao to 
(tat x 


4. Ono što je ova tanana bit, sav je svijet od nje, to je 
istina,” to je ātman, to si ti, Śvetaketu!« »Pouči me dalje, 
gospodine.« »U redu, mili«, odgovori on. 


VI, 15 

1. »Mili, rođaci se okupljaju oko bolesnog čovjeka i is- 
pituju ga: ,Prepoznaješ li mene, prepoznaješ li mene’? Dok 
se njegov.glas nije povukao u razum, a razum u dah, a dah 
u žar, a žar u najviše božanstvo“, on (ih) prepoznaje. 

2. A kad se njegov glas povuče u razum, razum u žar, 
a žar u najviše božanstvo, onda (ih) ne prepoznaje. 

3. Ono što je ova tananost, to je sopstvo cijelog ovog 
svijeta, to je istina, to je dtman, to si ti“, Svetaketu.« 

(Prev. R. I.) 


VII, 1 

1. »Pouči me, gospodine«, ovim riječima dođe Nšrada 
Sanatkumari. Ovaj mu odgovori: »Dođi k meni s onim što 
znaš, a ja ću ti reći više od toga«. 

2. Nārada će: »Gospodine, ja znam Rg-vedu, Sama-vedu, 
Yađur-vedu, Atharvanu kao četvrtu Vedu, legende i purane 
kao petu, vedu veda (gramatiku), nauku o žrtvenim obredi- 
ma za očeve, matematiku, nauku o znamenju, kronologiju, 
logiku, nauku o upravljanju, nauku o bogovima, nauku o 
brahmanu, nauku o demonima, nauku o ratovanju, nauku o 
zvijezdama, nauku o zmijama i lijepe umjetnosti. To ja, go- 
spodine, znam«. 

3. »Ja sam kao onaj koji poznaje čarobne izreke, ali 
ne zna ātman. Čuo sam od onih koji su poput tebe, gospodi- 
ne, da onaj koji zna atman nadilazi patnju. A ja sam taj 
koji pati. Pomozi mi, gospodine, da prijeđem s onu stranu 
patnje.« On mu odgovori: »Sve ovo što si naučio samo je 
ime«. 

4. sIme (nama) je Rg-veda, Sama-veda, Yađur-veda, 
Atharvana kao četvrta Veda, legende i purane kao peta, veda 
veda (gramatika), nauka o žrtvenim obredima za očeve, ma- 

tematika, nauka o znamenju, kronologija, logika, nauka o 
upravljanju, nauka o bogovima, nauka o brahmanu, nauka 
fo) demonima, nauka o ratovanju, nauka o zvijezdama, nauka 
o zmijama i lijepe umjetnosti. To je samo ime. Ime slavi.« 

. 5. »Onaj koji slavi: ,Ime je brahman’, — koliko daleko 
dopire ime, toliko postaje slobodan onaj koji slavi ime kao 
brahman.« »Postoji li nešto iznad imena?« »Postoji nešto iz- 
nad imena.« »Kaži mi to, gospodine.« 


VII, 2 


1. »Riječ (vāc) je iznad imena. Riječ čini znanim Rg- 
-vedu, Sama-vedu, Yađur-vedu, Atharvanu kao četvrtu Vedu, 
vedu veda (gramatiku), nauku o žrtvenim obredima za oče- 
ve, matematiku, nauku o znamenju, kronologiju, logiku, na- 
uku o upravljanju, nauku o bogovima, nauku o brahmanu, 
nauku o demonima, nauku o ratovanju, nauku o zvijezdama, 
nauku o zmijama, i lijepe umjetnosti, isto kao i nebo i ze. 
mlju, zrak i prostor, vode i žar, bogove i ljude, stoku i pti- 
ce, travu i drveće, životinje zajedno s crvima, mušice i mra- 
ve, zakon i bezakonje, istinu i neistinu, dobro i zlo, prijatno 
1 neprijatno. Kada riječ ne bi postojala ne bi se zakon i be- 
zakonje znali, ni istina ni neistina, ni dobro ni zlo, ni prija- 
tno ni neprijatno. Upravo riječ čini! sve ovo znanim. Riječ 
slavi.« 

2. »Onaj koji slavi: ,Riječ je brahman', — koliko dale- 
ko dopire riječ, toliko postaje slobodan onaj koji slavi riječ 
kao brahman.« »Postoji li nešto iznad riječi?« »Postoji«. »Ka- 
ži mi to, gospodine.« 


VII, 3 


1. »Razum (manas) je iznad riječi. Kao što šaka obu- 
hvaća dva amalaka, ili dva kola ili dva ploda akša, tako i ra- 
zum obuhvaća riječ i ime. Kada čovjek razumom naumi: 
„Želim da naučim obredne izreke’, tada ih i nauči; ,Želim da 
vršim obredna djela’, tada ih i vrši; ,Želio bih sinove i gove- 
da, tada ih i poželi; ,Želio bih ovaj i onaj svijet’, tada ih i 
poželi. Jer razum je ātman, razum je svijet, razum je brah- 
man. Razum slavi.« 


2. »Onaj koji slavi: Razum je brahman', — koliko da- 
leko dopire razum, toliko postaje slobodan onaj koji slavi 
razum kao brahman.« »Postoji li nešto iznad razuma?« »Po- 
stoji«. »Kaži mi to, gospodine.« 

VII, 4 

1. »Volja (samkalpah)“ je iznad razuma. Kada postoji 
volja, tada čovjek mnije, tada izgovara riječ, tada je izražava 
kao ime. Ime obuhvaća obredne izreke, a obredne izreke 
djela.« 

2. »Oni imaju volju kao svoje ishodište, imaju volju 
kao svoj atman, na volju se oslanjaju. Nebo i zemlja su stvo- 
reni kroz volju, zrak i prostor su stvoreni kroz volju, voda 
i žar su stvoreni kroz volju. Po njihovoj volji je stvorena 
kiša, kroz volju kiše je stvorena hrana, kroz volju hrane su 
stvoreni životni dahovi, kroz volju životnih dahova su stvo- 
rene mantre, kroz volju mantra su stvorena obredna djela, 
kroz volju obrednih djela je stvoren svijet, kroz volju svije- 
ia je sve ovo stvoreno. Eto to je volja. Volju slavi.« 

3. »Onaj koji slavi: ,Volja je brahman', taj dosiže svje- 
tove volje; i sam čvrst, čvrste svjetove, i sam postojan, po- 
stojane svjetove, i sam nepokolebljiv, nepokolebljive svjeto- 
ve. Koliko daleko dopire volja, toliko postaje slobodan onaj 
koji slavi volju kao brahman.« »Postoji li nešto iznad volje?« 
»Postoji«. »Kaži mi to, gospodine.« 


VII, 5 

1. »Misao (cittam) je iznad volje“. Kada čovjek misli, 
tada stvara volju, tada mnije, tada izgovara riječ i tada je 
izražava kao ime. Ime obuhvaća obredne izreke, a obredne 
izreke djela.« 

. 2. »Oni imaju misao kao svoje ishodište, imaju misao 
kao svoj ātman, na misao se oslanjaju. Zato za čovjeka koji 
mnogo zna, ali nema misao kažu: ,On je niko’, što god znao. 
Jer ako zna, on ne može biti bez misli'. Nasuprot tome, čo- 
vjeka koji malo zna, ali ima misao, ljudi žele čuti. Jer misao 
je ishodište svega ovoga, misao je ćtman, misao je oslonac. 
Misao slavi.« 

3. »Onaj koji slavi: ,Misao je brahman', taj dosiže svje- 
tove misli; i sam čvrst, čvrste svjetove, i sam postojan, po- 
stojane svjetove, i sam nepokolebljiv, nepokolebljive svje- 
tove. Koliko daleko dopire misao toliko postaje slobodan 
onaj koji slavi misao kao brahman.« »Postoji li nešto iznad 
misli?« »Postoji nešto iznad misli.« »Kaži mi to, gospodine.« 


VII, 6 ' 
1. »Kontemplacija (dhyanam) je iznad misli. Zemlja 
kao da kontemplira, prostor kao da kontemplira, nebo kao 
da kontemplira, vode kao da kontempliraju, ljudi i bogovi 

kao da kontempliraju. Zato ko god među ljudima dosegne 
veličinu, taj dobija udio u kontempaciji. Sitni ljudi su svad- 
ljivci, brbljivci i klevetnici. Oni pak koji su izvrsni dobijaju 
udio u kontemplaciji. Kontemplaciju slavi.« i 
2. »Onaj koji slavi: ,kontemplacija je brahman’, — koli- 
ko daleko dopire kontemplacija, toliko postaje slobodan onai 
koji slavi kontemplaciju kao brahman.« »Postoji li nešto iz- 
nad kontemplacije?« »Postoji.« »Kaži mi to, gospodine.« 


VII, 7 

1. »Spoznaja (viđnanam)" je iznad kontemplacije. Spo- 
znajom se Rg-veda spoznaje, Sama-veda, Yađur-veda, Athar- 
vana kao četvrta Veda, legende i purane kao peta, veda veda 
(gramatika), nauka o žrtvenim obredima za očeve, matema- 
tika, nauka o znamenju, kronologija, logika, nauka o upra- 
vljanju, nauka o bogovima, nauka o brahmanu, nauka o de- 
monima, nauka o ratovanju, nauka o zvijezdama, nauka o 
zmijama, lijepe umjetnosti, nebo i zemlja, zrak i prostor, vo- 
de i žar, bogovi i ljudi, stoka i ptice, trava i drveće, životinje 
zajedno sa crvima, mušice i mravi, zakon i bezakonje, istina 
i neistina, dobro i zlo, prijatno i neprijatno, hrana i piće, 
ovaj svijet i onaj. Samo spoznajom se spoznaje. Spoznaju 
slavi.« 

2. »Onaj koji slavi: Spoznaja je brahman’, dosiže svi- 
jet spoznaje i znanja. Koliko daleko dopire spoznaja, toliko 
postaje slobodan onaj koji slavi spoznaju kao brahman.« 
»Postoji li nešto iznad spoznaje?«“ »Postoji nešto iznad spo- 
znaje.« »Kaži mi to, gospodine.« 


VII, 8 


1. »Snaga (balam) je iznad spoznaje. Snažan čovjek či- 
ni da stotine onih koji imaju spoznaju“ drhte. Kada je čo- 
vjek jak, tad' postaje onaj koji se ističe. Kad se ističe, po- 
staje onaj koji služi. Služeći, on prianja uz učitelja, prio- 
nuvši uz učitelja postaje vidjelac, postaje slušač, postaje mi- 
slilac, postaje probuđeni, postaje djelatelj, postaje znalac. 
Kroz snagu zemlja opstoji, kroz snagu prostor, nebo, plani- 
ne, ljudi i bogovi, stoka i ptice, trava i drveće, životinje za- 
jedno sa crvima, mušice i mravi opstoje. Kroz snagu svijet 
opstoji. Snagu slavi.« 

2. »Onaj koji slavi: ,Snaga je brahman' — koliko dale- 
ko dopire snaga, toliko postaje slobodan onaj koji slavi sna- 
gu kao brahman.« »Postoji li nešto iznad snage?« »Postoji.« 
»Kaži mi to, gospodine.« 

VII, 9 

1. »Hrana (annam) je iznad snage. Kada čovjek ne jede 
deset dana, pa čak ako i ostane živ, tada postane ne-vidjelac, 
ne-slušač, ne-mislilac, ne-probuđeni, ne-djelatelj, ne-znalac. A 
kada jede postaje vidjelac, postaje slušatelj, postaje mislilac, 
postaje probuđeni, postaje djelatelj, postaje znalac. Hranu 
slavi.« 

2. »Onaj koji slavi: ,Hrana je brahman', taj dosiže svi- 
jet hrane i pića. Koliko daleko dopire hrana, toliko postaje 
slobodan onaj koji slavi hranu kao brahman.« »Postoji li 
nešto iznad hrane?« »Postoji.« »Kaži mi to, gospodine.« 


VII, 10 


1. »Voda (apas) je iznad hrane. Kada nema obilne kiše, 
živa bića venu misleći: ,Hrana će biti oskudna'. A kada pad- 
ne obilna kiša, živa bića se raduju misleći: ,Hrane će biti u 
obilju'. Upravo je voda ta koja poprima obličje ovog što je 
zemlja, što je prostor, što je nebo, što su planine, što su bo- 
govi i ljudi, što je stoka i ptice, trava i drveće, životinje za- 
jedno sa crvima, mušice i mravi. Svi ovi oblici sama su voda. 
Vodu slavi.« 

2. »Onaj koji slavi: Voda je brahman’, taj ispunjava 
sve svoje želje i postaje zadovoljan. Koliko daleko dopire 
voda, toliko postaje slobodan onaj koji slavi vodu kao brah- 
man.« »Postoji li nešto iznad vode? »Postoji nešto iznad 
vode.« »Kaži mi to, gospodine.« 


VII, 11 


1. »Žar (teđas) je iznad vode. Proževši zrak on zagrija- 
va prostor. Tada ljudi govore: ,Toplo je. Vrućina je. Sigurno 
će kiša. Žar prvo ukazuje na to, a onda stvara vodu. A tada, 
sijevajući munjama uzduž i poprijeko nebom, gromovi odje- 
knu. Zato ljudi kažu: ,Sijeva. Grmi. Sigurno će kiša'. Žar 
prvo ukazuje na to, a onda stvara vodu. Žar slavi.« 

2. »Onaj koji slavi: Žar je brahman', taj i sam blis- 
tav i sjajan dosiže blistave i sjajne svjetove slobodne od 
tame. Koliko daleko dopire žar, toliko postaje slobodan onaj 
koji slavi žar kao brahman.« »Postoji li nešto iznad žara?« 
»Postoji.« »Kaži mi to, gospodine.« 


VII, 12 


1. »Prostor (akasah)" je iznad žara. Jer u prostoru pre- 
bivaju sunce i mjesec, svjetlost, zvijezde i oganj. Kroz pro- 
stor čovjek doziva, kroz prostor čuje, kroz prostor odgovara. 

U prostoru se raduje, u prostoru tuguje. U prostoru se rađa 
i u prostoru se preporađa. Prostor slavi.« 

2. »Onaj koji slavi: ,Prostor_ je brahman’, taj dosiže 
prostrane, blistave, bezgranične svjetove koji se daleko pro- 
stiru. Koliko daleko dopire prostor, toliko postaje slobodan 
onaj koji slavi prostor kao brahman.« »Postoji li nešto iznad 
prostora?« »Postoji.« »Kaži mi to, gospodine.« 


VII, 13 


1. »Pamćenje (smarah) je iznad prostora. Ako se skupi 
mnoštvo koje nema pamćenja, ono neće čuti, neće mnijeti, 
neće spoznavati. Ali ako može pamtiti tada će čuti, tada će 
mnijeti, tada će spoznavati. Kroz pamćenje čovjek sinove 
spoznaje, kroz pamćenje životinje spoznaje. Pamćenje slavi«. 

2. »Onaj koji slavi: ,Pamćenje je brahman' — koliko 
daleko dopire pamćenje, toliko postaje slobodan onaj koji 
slavi pamćenje kao brahman.« »Posloji li nešto iznad pam- 
ćenja?« »Postoji.« »Kaži mi to, gospodine.« 


VII, 14 

1. »Nada (asa) je iznad pamćenja. Rasplamsano nadom 
pamćenje pamti obredne izreke. Potaknut nadom čovjek vr- 
ši obredna djela, želi sinove i goveda, želi ovaj i onaj svijet. 
Nadu slavi.« i 

2. »Onaj koji slavi: ,Nada je brahman’, taj kroz nadu 
ispunjava sve svoje želje i njegove molbe nisu uzaludne. Ko- 
liko daleko dopire nada, toliko postaje slobodan omaj koji 
slavi nadu kao brahman.« »Postoji li nešto iznad nade?« »Po- 
stoji.« »Kaži mi to, gospodine.« 


VII, 15 

1. »Životni dah (pranah) je iznad nade. Kao što su sve 
žbice vezane za središte kotača, tako je i sve vezano za živo- 
tni dah. Život traje kroz životni dah. Životni dah daje život, 
on daje život živim bićima. Životni dah je otac, životni dah 
je mati, životni dah je sestra, životni dah je brat, životni dah 
je učitelj, životni dah je brahman. 

2. »Kada čovjek oštro odgovori ocu, majci, bratu, ses- 
tri, učitelju ili brahmanu, tada ljudi kažu: ,Ti si ubojica oca, 
ti si ubojica majke, ti si ubojica brata, ti si ubojica sestre, 
ti si ubojica učitelja, ti si ubojica brahmana '.« 

3. »Ali kada on, one koje je životni dah napustio, gur- 
ne žaračem i sagori na lomači svaki njihov djelić, tada lju- 
di neće reći za njega: ,ti si ubojica oca’, niti ‚ti si ubojica maj- 

ke’, niti „ti si ubojica brata’, niti ‚ti si ubojica sestre’, niti ,ti 
si ubojica učitelja’, niti ,ti si ubojica brahmana '.« 

4. »Jer životni dah je sve ovo. Onaj ko uvidi tako, ko 
mnije tako, ko spoznaje tako postaje izvrstan govornik. I ako 
mu kažu: ,Ti si izvrstan govornik', on može reći: Ja sam iz- 
vrstan govornik'. On to ne treba poreći.« 


VII, 16 


1. »A onaj govori izvrsno ko govori izvrsno sa istinom.«* 
»Ja ću biti taj koji će govoriti izvrsno pomoću istine.« »Ali 
treba željeti spoznati istinu.« »Gospodine, ja želim spoznati 
istinu.« 


VII, 17 


1. »Kada se razaznaje, tada se govori istina. Onaj ko 
ne razaznaje taj ne govori istinu. Samo onaj ko razaznaje 
govori istinu. Ali treba željeti spoznati razaznavanje.« »Go- 
spodine, ja želim spoznati razaznavanje.« 


VII, 18 


i. »Kada se mnije, tada se razaznaje. Bez mnijenja se 
ne razaznaje. Tek kada se mnije onda se razaznaje. Ali tre- 
ba željeti spoznati misao.« "Gospodine, ja želim spoznati 
misao.« 


VII, 19 


1. »Kada postoji vjera, tada se mnije. Onaj ko nema 
vjere, taj ne mnije. Samo onaj ko ima vjeru mnije. Ali treba 
željeti spoznati vjeru.« »Gospodine, ja želim spoznati vjeru.« 


VII, 20 


i. »Kada je čovjek postojan, tada ima vjeru. Onaj ko 
nije postojan taj nema vjere. Samo ko je postojan ima vje- 
ru. Ali treba željeti spoznati postojanost.« "Gospodine, ja 
želim spoznati postojanost.« 


VII, 21 


1. »Kada čovjek djeluje, tada je postojan. Ako ne dje- 
luje nije postojan. Samo kada djeluje čovjek je postojan. 
Ali treba željeti spoznati djelatnost.« "Gospodine, ja želim 
spoznati djelatnost.« 

VII, 22 


1. »Kada čovjek dosegne sreću, tada djeluje. Ne dose- 
gavši sreću, on ne djeluje. Samo kad dosegne sreću on dje- 
luje. Ali treba željeti spoznati sreću.« »Gospodine, ja želim 
spoznati sreću.« 


VII, 23 


1. »Sreća je beskraj. Nema sreće u malom (konačnom). 
Samo beskraj je sreća. Ali treba željeti spoznati beskraj.« 
»Gospodine, ja želim spoznati beskraj.« 


VII, 24 


1. »Tamo gdje čovjek ne vidi ništa drugo, ne čuje ni- 
šta drugo, ne spoznaje ništa drugo, to je beskraj. A tamo 
gdje vidi nešto drugo, gdje čuje nešto drugo, gdje spoznaje 
nešto drugo, to je konačnost. Ono što je beskrajno, to je 
besmrtno, a ono što je konačno to je smrtno.« »Na što se 
beskraj oslanja, gospodine?« »Na vlastitu veličinu, ili čak ni 
na veličinu.« 

2. »Ovdje na zemlji, ljudi nazivaju goveda i konje, slo- 
nove i zlato, robove i žene, polja i kuće veličinom. Ja ne go- 
vorim tako, ja ne govorim tako«, reče on, »jer u tom slučaju 
jedna stvar je utemeljena na drugoj.« l 


VII, 25 


1. »A beskraj je dolje, on je gore. On je zapadno, on je 
istočno, on je južno, on je sjeverno. On je cijeli ovaj svijet 
A sada pouka u odnosu na jastvo (aham-kārah). Ja sam do- 
lje, ja sam gore, ja sam zapadno, ja sam istočno, ja sam 
južno, ja sam sjeverno. Ja sam cijeli ovaj svijet.« 

2. »A sada pouka u odnosu na ātman. Atman je dolje, 
diman je gore. Atman je zapadno, ātman je istočno, dtman 
je južno, ātman je sjeverno. Atman je cijeli ovaj svijet. Onaj 
ko uviđa tako, ko mnije tako, ko spoznaje tako, onaj čiji 
je užitak atman, čije je veselje diman, ko se sljubi s dtma- 
nom, čija je naslada diman, taj postaje svoj vlastiti gospo- 
dar. A koji misle drugačije, oni imaju druge za vladara. Oni 
žive u prolaznom svijetu i ni u jednom svijetu nisu slobodni.« 


VII, 26 


1. »Za onog ko vidi, ko mnije tako, ko spoznaje tako 
životni dah izvire iz dtmana, nada iz dtmana, pamćenje iz āt- 
mana, prostor iz atmana, žar iz aimana, voda iz atmana, po- 

javljivanje i nestanak iz ātmana, hrana iz ātmana, snaga iz 
atmana, razaznavanje iz ātmana, kontemplacija iz čimana, 
volja iz atmana, misao iz dtmana, razum iz atmana, riječ iz 
čtmana, ime iz dtmana, obredne izreke iz ātmana, obredna 
djela iz dtmana, cijeli ovaj svijet iz dtmana.« 


2. O tome su stihovi: 


Vidjelac smrt ne vidi, 
ni bolest ni patnju. 
Sve vidjelac vidi, 

sve dosiže cjelovito. 


On-(atman) jednostruk, postaje trostruk, postaje pete- 
rostruk, sedmerostruk, deveterostruk. I opet, on je nazvan 
jedanaesterostruk, sto i jedanaesterostruk, dvadeset-tisućo- 
struk. Kada je hrana čista, priroda je čista. Kad je priroda 
čista, predaja (smrtih) je čvrsta. Kad se poluči predaja raz- 
rješuju se svi čvorovi. Takvome koji je skinuo ljagu pošto- 
vani Sanatkumara pokazuje drugu obalu tame. Njega ljudi 
nazivaju Skanda, da njega ljudi nazivaju Skanda.« 


(Prev. D. Z.) 


VIII, 1” 


4. »Ako mu prigovore: ako se u ovoj tvrđavi brahma- 
na“ nalazi sve što jest, sva bića i sve želje, šta onda ostaje 
kada je stiže bolest ili kada umire?, 

5. neka odgovori: on" ne stari sa starošću, nije pogo- 
đen udarcem. To je istinska tvrđava brahmana. U njoj su 
želje sadržane. To je diman bez grijeha, bez starosti, bez 
smrti, bez tuge, nepodložan gladi i žeđi, čija je želja istinita 
(realna), čija je pomisao (samkalpah) istinita. Kao što se 
ovdje bića vladaju kako im je zapovijeđeno, i kojem bilo 
cilju da teže — bilo da se radi o nekoj pokrajini ili tek di- 
jelu polja — samo njemu se predaju. 

6. Kao što ovdje propada onaj svijet što je postignut 
djelovanjem, tako tamo propada onaj svijet što je postignut 
zaslugom (žrtve). Oni koji odavde odlaze a da nisu našli āt- 
man ni one prave želje, njih u svim svjetovima čeka život 
suprotan njihovoj želji. Ali oni koji odavde odlaze a da su 
spoznali atman i one prave želje — oni se u svim svjetovima 
mogu kretati kako žele. 

VIII, 2 


1. Ako poželi svijet otaca — od same njegove pomisli" 
oci mu se predstavljaju (samuttišthanti). Pošto je dostigao 
svijet otaca, on je sretan. 

2. A ako poželi svijet majki“, od same mu se njegove 
pomisli majke predstavljaju. Pošto je dostigao svijet majki, 
on je sretan. 

3. Zatim, ako poželi svijet braće, od same njegove po- 
misli braća mu se predstavljaju. Pošto je dostigao svijet bra- 
će, on je sretan. 

4. Zatim, ako poželi svijet sestara, sestre mu se pred- 
stavljaju od same njegove pomisli. Pošto je dostigao svijet 
sestara, on je sretan. 

5. Zatim, ako poželi svijet prijatelja, od same mu se 
njegove pomisli prijatelji predstavljaju. Pošto je dostigao 
svijet prijatelja, on je sretan. 

6. Zatim, ako poželi svijet mirisa i cvjetnih vijenaca, 
od same mu njegove pomisli mirisi i cvjetni vijenci iskrsa- 
vaju (samuttišthatah). Pošto je dostigao svijet mirisa i cvjet- 
nih vijenaca, on je sretan. 

7. Zatim, ako poželi svijet jela i pića, od same mu nje- 
gove pomisli jelo i piće iskrsavaju. Pošto je dostigao svijet 
jela i pića, on je sretan. 

8. Zatim, ako poželi svijet muzike i pjesme, od same 
njegove pomisli muzika i pjesma mu iskrsavaju. Pošto je 
dostigao svijet muzike i pjesme, on je sretan. 

9. Zatim, ako poželi svijet žena", na samu mu se nje- 
govu pomisao žene predstavljaju. Dostigavši svijet žena, on 
je sretan. 

10. Bilo kojem cilju da žudi, bez obzira kakva mu je 
želja, od same mu se njegove pomisli ona ispunjava, i on 
je zato sretan. 


VIII, 3 


1. Istinite“ su želje zastrte neistinitim. Iako su istinite, 
neistina“ ih zastire. Doista, bilo ko da umre, ovdje ga se više 
ne može vidjeti. 

2. Ipak, kako one (rođake) koji su ovdje živi tako i 
preminule kao i drugo što želi a ne dostiže, sve to nalazi 
ako ode tamo“; jer tamo“ su istinite želje zastrte neistinitim. 
Kao što oni koji ne poznaju polje ne nalaze sakriveno blago 
zlata čak ni ako stalno nanovo preko njega hodaju, isto 
tako sva bića iz dana u dan nailaze na svijet brahmana ali 
ga ne prepoznaju jer ih u tome sprečava neistina. 

3. Zapravo, taj je čtman u srcu“, a njegovo je etimo- 
loško objašnjenje (niruktam) slijedeće: hrdy ayam", a otuda 
hrdayam." Onaj ko ovako zna svakodnevno odlazi na nebeski 
svijet. 

4. A spokojstvo koje se uzdiže iz njegova tijela (sarirat) 
i, postigavši najviši sjaj, pokazuje se u vlastitom liku, to je 
taj dtman«, reče on. »To je neumrlost, neustrašivost, to je 
brahman. Brahman se zove istinom“. 

5. Doista, tri su sloga u sat-ti-yam. Sat (biće) je ne- 
umrlost, ti je ono što je smrtno, a ono yam vezuje oboje, i 
zato je yam. Onaj ko ovako zna dan za danom stiže na ne- 


beski svijet.« 
(Prev. R. I.) 


li Počeci indijske misli 


Brhadaranyaka 


I, 1 

1. Aum. Zora je doista glava žrtvenog konja, sunce 
oko, vjetar dah, otvorena usta oganj vaisvanara, a godina je 
biće žrtvenog konja. Nebesa su njegova leđa, međuprostor 
trbuh, zemlja kopito, strane svijeta bokovi, međustrane reb- 
ra, godišnja doba udovi, mjeseci i polumjeseci zglobovi, dani 
i noći noge. Zvijezde su kosti, oblaci meso, hrana u utrobi 
pijesak, rijeke žile, jetra i pluća planine, trava i drveće dlaka. 
Izlazeće sunce je njegova prednja strana, a zalazeće stražnja. 
Kad zarza munje sijevaju, kad se stresa grmi, kad mokri 
kiša pada. A njegov glas, to je doista glas! 

Dan uistinu iskrsnu, kao posuda mahiman' postav- 
ljena ispred konja. Njegovo porijeklo je u istočnom moru. 
Noć iskrsnu kao posuda mahiman postavljena iza njega. Nje- 
no porijeklo je u zapadnom moru. Ovo dvoje se rađa s obje 
strane konja kao dvije žrtvene posude mahiman. Postavši 
hat vodio je bogove, kao pastuh vodio je gandharve, kao 
trkač demone, a kao konj ljude. More je njegov srodnik, 
more je njegov izvor. 


2 


Ovdje u početku ničeg nije bilo. Smrću bijaše ovaj 
svijet pokriven, ili glađu, jer glad je smrt (mrtyuh). Tad 
mrtyu stvori misao: »Bit ću onaj koji ima dtman'«. I po- 
krenu se slaveći. Od njega koji je slavio postale su vode. 
»Doista, voda' je nastala dok sam slavio'.« Zato je ona bit 
žrtvene vatre arka. Voda (ili sreća) pristiže upravo onome 
ko tako zna: »Ona je bit žrtvene vatre arka.«* 

I, 
1. 


2. Arka je doista voda. To što bijaše pjena vode to je 
postalo čvrsto, to je postalo zemlja. Na njoj se Mrtyu' na- 
prezao. Bit žara njega koji se naprezao i trapio premetnu se 
u vatru. 

3. Razdijelio se u tri dijela: sunce je jedna trećina, 
zrak jedna trećina, vatra jedna trećina. On je i životni dah 
koji je podijeljen u tri dijela. Njegova glava je istočni pravac, 
a ruke su mu dva međupravca. Njegov rep je zapadni pra- 
vac, a bedra su mu međupravci. Rebra su mu jug i sjever. 
Leđa su nebo, trbuh međuprostor, prsa zemlja. On stoji čvr- 
sto u vodi. Ko tako zna, stoji čvrsto bilo gdje da ide. 


4. On poželi: »Neka se rodi moje drugo sopstvo (āt- 
man)«. On, glad ili smrt, spoji se s riječju* u ljubavnom zagr- 
ljaju posredstvom misli. To što bijaše sjeme to postade godi- 
na. Jer prije nije bilo godine. Gajio ga je tako dugo koliko 
traje godina i nakon toga ga je odaslao. Tada je zinuo da pro- 
guta ovo što se tek bilo rodilo, a sjeme je načinilo: »bhđn«. 
To postade riječ. 

5. On pomisli: »Ako ga ubijem, načinit ću veoma malo 
hrane«. Ovim riječima odaslao je od sebe sve što god je ovdje: 
strofe, prozne izreke, napjeve, metre, žrtve, ljude i životinje. 
Sve što je emanirao odlučio je pojesti. Doista, on sve jede i 
to je proždrljivost proždirača.“ Ko ovako zna: »To ie proždr: 
ljivost proždirača«, postaje proždirač svega ovoga i sve po- 
staje njegova hrana. 


6. On poželi: »Hajde da ponovo većom žrtvom žrtvujem«. 
Naprezao se i irapio. Moć uzvišenosti njega koji se naprezao 
i trapio narasla je. Životni dahovi doista su moć uzvišenosti. 
Dok su se životni dahovi uzdizali, njegovo tijelo je bujalo. U 
njegovom tijelu doista bijaše duh (manas). 


7. On poželi: »Neka mi ovo tijelo bude prikladno za žrt- 
vu i neka time postanem otjelovljen«! Tako je postao konj. 
Što je nabujalo, to je postalo prikiadno za žrtvu. Ko ovako 
zna: »To je bit konjske žrtve«, taj uistinu poznaje žrtvu ko- 
nja. Pustivši ga slobodnim razmišljao je i na kraju godine 
žrtvovao ga sebi. Stoku je žrtvovao bogovima. Zato ljudi ono 
što je posvećeno svim bogovima žrtvuju Prađapatiju. Ono ža- 
reće sunce upravo je ova konjska žrtva. Godina je njegovo 
tijelo, ovaj zemaljski oganj je arka (sveti oganj) i ovi svje 
tovi su njegova tijela. Tako ih je dvoje: arka i u$vamedha 
(konjska žrtva). Ali oni su jedno božanstvo, sama Smrt. Ko 
tako zna nadilazi ponovnu smrt, smrt ga ne može doseći, smrt 
postaje njegov dio i on postaje jedno s ovim božanstvima. 

1,3 


1. Dvostruko je potomstvo Prađapatijevo: bogovi i de- 
moni. Bozi bijahu mlađi, a demoni stariji. Oni su se među- 
sobno borili za ove svjetove. Bogovi odlučiše: »Hajde da po- 
bijedimo demone pri žrtvi pojanjem«. 

2. Rekoše riječi: »Pjevaj za nas«. »Dobro«, izusti riječ i 
zapoje im. Užitak koji je u riječi ona pojanjem pribavi bo- 
govima, a što u njoj bijaše dobro, bilo je za nju samu. De- 
moni su shvatili: »Uistinu, ovim pojcem će nas oni pobijediti«. 
Navalivši na njega pogodiše ga zlom. To je upravo zlo: kad 
se govori ono što je neprilično. 

3. Rekoše dahu: »Pjevaj za nas«. »Dobro«, izusti dah i za- 
poje im. Užitak koji je u dahu on pojanjem pribavi bogovi- 
ma, a što u njem bijaše dobro, bilo je za njega samog. Demo- 
ni su shvatili: »Uistinu, ovim pojcei će nas pobijediti«. Na- 
valivši na njega pogodiše ga zlom. To je upravo zlo: kad se 
njuši ono što je neprilično. 

4. Rekoše oku: »Pjevaj za nas«. »Dobro«, izusti oko i 
zapoje im. Užitak koji je u oku ono pojanjem pribavi bogo- 
vima, a što u njem bijaše dobro, bilo je za njega samog. De- 
moni su shvatili: »Uistinu, ovim pojcem će nas pobijediti«. 
Navalivši na njega pogodiše ga zlom. To je upravo zlo: kad 
se gleda ono što je neprilično. 

5. Rekoše uhu: »Pjevaj za nas«. »Dobro«, izusti uho i 
zapoje im. Užitak koji je u uhu ono pojanjem pribavi bogo- 
vima, a što u njem bijaše dobro, bilo je za njega samog. De- 
moni su shvatili: »Uistinu, ovim pojcem će nas oni pobijedi- 
ti«. Navalivši na njega pogodiše ga zlom. To je upravo zlo: 
kad se sluša ono što je neprilično. 

6. Rekoše razumu: »Pjevaj za nas«. »Dobro«, izusti razum 
i zapoje im. Užitak koji je u razumu on pojanjem pribavi bogo- 
vima, a što u njem bijaše dobro, bilo je za njega samog. De- 
moni su shvatili: »Uistinu, ovim pojcem će nas pobijediti«. 
Navalivši na njega pogodiše ga zlom. To je upravo zlo: kad 
se misli ono što je neprilično. 

7. Rekoše životnom dahu koji je u ustima: »Pjevaj za 
nas«. »Dobro«, izusti životni dah i zapoje im. Demoni su shva- 
tili: »Uistinu, ovim pojcem će nas pobijediti«. Navalivši na 
njega pogodiše ga zlom. I kao što se grumen zemlje rasprši 
udarivši o kamen, tako su i oni nestali raspršeni u svim prav- 
cima. Tako su ostali bogovi a demoni su poraženi. Ko tako 
še ostaje sam sa sobom, a neprijatelj koji ga mrzi biva od- 
ačen. 

19. On je Ayasya Angirasa, jer je bit udova." Životni dah 
je bit udova, da, životni dah je bit udova. Zato, od kojeg 
god se uda životni dah udalji, upravo taj se osuši. Jer on je 
uistinu bit udova. 

20. On je i Brhaspati. Riječ je brhati" i on je njen gos- 
podar. Zato je on Brhaspati, gospodar Riječi. 

21. On (životni dah) je i Brahmanas-pati. Riječ je brah- 
man" i on je njen gospodar. Zato je on Brahmanas-pati, go- 
spodar izreke brahman: 

22. On je i sdman. Riječ je sdman, a on je sa (žensko) 
i ama (muško) i zato se napjev zove saman. Jer je sličan le- 
tećem mravu, sličan mušici, sličan slonu, sličan trima svje- 
tovima i svemu onome, zato se sãman zove saman (samanah, 
sličan, jednak). Ko tako zna ovaj sdman taj postiže jedinstvo 
s njime i živi u njegovom svijetu. 

23. On je i udgitha, pojanje Sama-vede. Životni dah je 
ud, jer životnim dahom je cijeli svijet poduprt, a githa, pjes- 
ma, je riječ. On je pak i ud i githa, on je udgitha. 

24. I Brahmadatta Caikitaneya je rekao pijući kraljev- 
sko piće somu: »Neka mi ovaj kralj raskoli glavu ako je 
Ayasya Angirasa pojao drugačije. Jer on je pojao jedino ri- 
ječju i životnim dahom«. 

25. Ko poznaje bogatstvo ovog samana (napjeva), taj 
ga i posjeduje. Bogatstvo samana je melodija. Zato onaj koji 
obavlja svećeničku dužnost želi melodičan glas. Takvim gla- 
som koji je ispunjen melodijom on obavlja dužnost svećeni- 
ka. Naime, ljudi pri žrtvi žele vidjeti svećenika s melodičnim 
glasom, onog koji posjeduje bogatsivo. A ko tako poznaje to 
bogatstvo samana, taj ga i posjeduje. 

26. Ko poznaje zlato (ispravan ton) ovog Sđinana, taj i 
posjeduje zlato. Upravo melodija je njegovo zlaio. Ko tako 
poznaje ovo zlato napjeva, taj ga i posjeduje. 

27. Ko poznaje oslonac ovog samana uistinu stoji čvrsto. 
Riječ je njegov oslonac." Jer oslonjen na riječ ovaj životni 
dah poje. Neki pak kažu: »On je oslonjen na hranu«. 

28. A pri kazivanju pročišćavajućih hvalospjeva sveće- 
nik eva poje napjev. Dok on poje svećenik mrmlja ove 
izreke: 


Od nebitka vodi me bitku, 
iz tame vodi me svjetlu, 
od smrti vodi me besmrtnosti. 

Kad govori: »Od nebitka vodi me bitku«, misli pri tom: »Ne- 
bitak je smrt, a bitak besmrtnost«. Hoće reći: »Od smrti vo- 
di me besmrtnosti, učini me besmrtnim«. 


Kad govori: »Iz tame vodi me svjetlu«, pri tom misli: 
»Tama je smrt, a svjetlo besmrtnost«. Hoće reći: »Od smrti 
vodi me besmrtnosti, učini me besmrtnim«. 


A kad govori: »Od smrti vodi me besmrtnosti«, onda 
nema ničeg što je nejasno. 


I drugim himnama on može za sebe naći hranu pojući. 
Neka njima izabere blagodat i želju koju god poželi. Onaj 
pojac (udgatar) koji tako zna, želju koju god poželi, bilo za 
sebe, bilo za domaćina, pojanjem 1 ostvaruje. On je bez sum- 
nje pobjednik svijeta. Ko tako zna ovu Sama-vedu ne žudi za 
postignućem. boljeg svijeta.“ 


I, 4 


1. U početku svijet bijaše samo ātman u obličju puruše 
(prakozmičkog čovjeka). Pogledavši unaokolo ne vidje ništa 
drugo osim sebe. Prvo izusti: »Ja jesam.« Tako je nastala 
oznaka »ja«. Zato i danas upitan prvo kaže: »Ja sam ovo«. 
a onda izgovori neko drugo ime koje ima. Kako je prije 
(piirva) početka svijeta sagorio (uš) sva zla, zove se puruša." 
Onaj koji tako zna doista sažiže onog koji želi biti prije nje- 
ga. 

2. On bijaše uplašen. Zato se plaši onaj koji je osamljen. 
Pomisli: »Čega se plašim kad ovdje nema nikog drugog osim 
mene«? I strah mu iščeznu. Jer čega bi se on trebao plašiti? 
Strah nastaje samo od drugoga. 


3. Ali on (atman) se nije radovao. Zato se osamljeni ne 
raduje. Poželio je drugoga. Postade tako velik kao muš- 
karac i žena čvrsto obgrljeni i podijeli se u dva dijela. Od 
toga nastadoše muž i žena. Zato Yadnavalkya reče: Svaki od 
nas je kao polovična krhotina«. Tako se ova praznina ispuni 
ženom. On se sjedinio s njom 1 nastadoše ljudi.“ 


4. Žena pomisli: »Kako se mogao sjediniti sa mnom stvo- 
rivši me iz sebe?" Hajde da se sakrijem«! Ona postade kra- 
va, onaj drugi bik, i spoji se s njoin. Tako nastadeše goveda. 
Ona postade kobila, onaj drugi pastuh, ona magarica, on ma- 
garac i spoji se s njom. Tako nastadoše jednokopilari. Ona 
postade koza, onaj drugi jarac, ona ovca, on ovan i spoji se 
s njom. Tako nastade stoka. Tako je upravo, sve ovo što živi 
u paru, on stvorio, sve do malih crvenih mrava. 

5. Znao je: »Ja sam uistinu stvaranje (srštih, emanaci- 
ja) jer ja sam sve ovo stvorio«. Tako se zbilo stvaranje. Ko 
tako zna sudjeluje u ovom njegovom stvaranju. 

6. Zatim je trljao i rukama stvorio oganj iz njegove 
maternice, usta. Zato su oni oboje u unutrašnjosti bez dlaka. 
Jer maternica je u unutrašnjosti bez dlaka. I kad iiudi govo- 
re za svakog pojedinog boga: »Žrtvuj ovome, žrtvuj onome«, 
tada su svi ti bogovi njegovo djelo, a on svi ti bogovi. A što 
god je vlažno, to je stvorio iz bujice sjemena; to je soma. 
Tako je cijeli svijet ili hrana ili onaj koji jede. Soma je hra- 
na, a oganj jedač hrane. Najviše stvaranje brahmana" je to 
što je stvorilo još sjajnije bogove, što je, iako smrtno, stvo- 
rilo besmrtnike. Zato je to najviše stvaranje. Ko tako zna 
sudjeluje u ovom njegovom stvaralašivu. 


7. U početku svijet bijaše nerazlučen ( avyakrtam, nedi- 
ferenciran).“ Posta razlučen (manifestiran, diferenciran) ime- 
nom i likom kada je rečeno: »Svijet ima ovaj lik i ono ime«. 
Zato je i danas svijet razlučen upravo imenom i likom kad 
se kaže: »Svijet ima ovaj lik i ono ime«. On ( atman) je ovdje 
prodro sve do vrška noktiju, kao britva zabijena u korice, kao 
svepodupirući u svoje boravište. Njega ne vide, jer je nepot- 
pun u pojedinačnom. Kada diše naziva se dahom, kad govori 
riječju, kad gleda okom, kad sluša uhom, kad razmišlja ra- 
zumom. A to su samo imena njegovih djela. Onaj koji ga 
slavi u pojedinačnom ne poznaje ga: jer on je nepotpun u 
pojedinačnom. Treba slaviti atman i tada sve ovo postaje: jed- 
no.“ Ovaj ātman je trag svega ovoga (cijeloga svijeta) i po 
njemu se sve ovo spoznaje, kao što se po tragu nronalazi put. 
Ko tako zna postiže slavu i čast. 

8. Ovaj atman koji nam je bliži nego išta draži je od sina, 
draži od bogatstva, draži od svega drugoga. Ako čovjek kaže 
onom koji naziva nešto drugo a ne dtman dragim, da će iz- 
gubiti to što mu je drago, može biti upravo tako. Čovjek tre- 
ba da slavi samo dtman kao drago. Jer onom koji slavi dtman 
kao drag, to što mu je drago neće izmaći. 

9. O tome su rekli: »Zašto ljudi misle da će znanjem 
brahmana postati sve ovo (cijeli svijet)? Što je to brahman 
znalo po čemu je postalo sve ovo«?” 

10. U početku svijet bijaše brahman. Ono sebe spoznade 
ovako: »Ja sam brahman«. Od njega postade sve ovo. I koji 
god je među bogovima bio probuđen i on postade to. Tako 
bijaše među ršijima, tako među ljudima. Videći to, rši Vā- 
madeva spozna: »Ja bijah Manu, i sunce također«. Tako je 
to čak i danas. Ko tako zna: »Ja sam brahman«, taj postaje 

sve ovo.“ Čak ni bogovi ne mogu upravljati takviin jer on 
postaje njihov atman. A ko poštuje drugo božanstvo misleći: 
»Ono (brahman) je jedno, a ja sam drugo«, taj ne razumije. 
Što je njemu životinja, to je on bogovima. Kao što mnoge 
životinje služe čovjeku, tako čovjek služi bogove. Ako čovje- 
ku odvedu samo jednu životinju on postaje nezadovoljan. A 
kako ne bi bio ako mu odvedu mnoge? Zato i bogovima nije 
prijatno ako to spozna ma i jedan čovjek. 


11. U početku svijet bijaše brahman, samo jedno. Ali kao 
samo nije napredovalo. Stvorilo je izvrsnu vrstu kšatrija i 
one koji su kšatrije među bogovima: Indra, Varuna, Soma, 
Rudra, Parđanya, Yama, Mrtyu, Išana.“ Od ovih kšatrija ni- 
šta nije moćnije. Zato pri kraljevskoj žrtvi kšatrija sjedi is- 
pred brahmana i tako se ukazuje čast kšatriji. Pa ipak je 
brahman* izvor kšatrijske vlasti. Zato kada kralj zadobiva 
čak i najviši položaj, na kraju prilazi brahmanu kao svom iz- 
voru. Ko ovoga povrijedi napada svoj izvor. Postaje rđaviji 
jer napada boljega. 

12. Ali i opet nije napredovao. Stvori narod, a to su oni 
koji su među bogovima pobrojeni u grupama: Vasui, Rudre, 
Aditye, Vi$švadeve, Maruti. 


13. I opet nije napredovao. Stvori rod šudra, Pušana. Do- 
e ona (zemlja) je Pušan, jer ona sve hrani, što god je ov- 
je. 

14. I opet nije napredovao. Stvori još izvrsniji oblik 
dharma. Dharma,” to je moć kšatrija. Zato od dharme ništa 
nije više. Tako slabiji želi pobijediti jačeg dharmom kao kra- 
ljem. Uistinu, što je dharma, to je upravo istina. Zato ljudi 
i kažu za onog koji govori istinu: »On govori dharmu«, ili 
za onog koji govori dharmu: »On govori istinu«. Jer, doista, 
ovo dvoje su jedno. 


15. Eto to su brahman, kšatra, viś (narod) i šudra. 
Brahman je postojalo među bogovima kao oganj, a među 
ljudima kao brahman (svećenik). Kšatrijska vlast je pak 
postojala u kšatriji, vajšija u vajšiji, šudra u šudri.“ Zato lju- 
di žude steći položaj među bogovima preko ognja, a među 
ljudima preko brahmana." Jer brahman postoji kroz ova dva 
oblika. Onome ko napusti ovaj svijet, ne spoznavši svoj vla- 
stiti svijet (utočište), to nespoznato (brahman) ne koristi. 
Kao što onom drugom ne koristi neizrečena veđa, ili neizvr- 
šen obred. Čak ako čovjek ovdje i izvrši, a ne znajući to, 
veliko i sveto djelo, to njegovo djelo na kraju propada. Čov- 
jek treba da slavi atman kao svoj vlastiti svijet. Ko slavi 

atman kao svoj vlastiti svijet, njegovo djelo neće propasti. 
Jer, upravo se iz tog atmana stvara što god se zaželi. 

16. Uistinu, ovaj dtman je svijet (sjedište) svih bića. 
Jer lijeva žrtvu i žrtvuje, čovjek je sjedište bogova. Jer ka- 
zuje Vedu, čovjek je sjedište vidovnjaka. Jer izlijeva žrtvene 
ponude precima i jer želi potomstvo, čovjek je sjedište pre- 
daka. Jer zaštićuje ljude i jer im udjeljuje hranu, čovjek je 
sjedište ljudi. Jer pribavlja vodu i travu životinjama, čovjek 
je sjedište životinja. Jer u njegovom domu žive zvijeri, ptice, 
pa i mali crveni mravi, on je njihovo sjedište. Kao što čov- 
jek želi sigurnost u svom vlastitom svijetu, tako sva bića žele 
sigurnost onome koji tako zna. To je poznato i ispitano. 

17. U početku svijet bijaše ātman i bijaše sam. On pože- 
li: »Da mi je žena, mogao bih imati potomstvo! Da mi je bo- 
gatstvo, mogao bih vršiti obred«! Toliko je on poželio. Čak 
ako čovjek i želi ne postiže više od toga. Zato i danas, ko je 
sam, žudi: »Da mi je žena, mogao bih se razmnažati! Da sam 
bogat mogao bih vršiti obred«! I tako dugo dok ne postigne 
jedno od toga smatra da je nepotpun.“ A njegova je potpu- 
nost u sljedećem: razum je njegov čtman, riječ je žena, dah 
potomstvo, cko ljudsko bogatstvo, jer očima ga se pronalazi, 
a uho je božansko bogatstvo, jer uhom se o njemu čuje. At- 
man (tijelo) je njegovo djelo, jer ātmanom djelo iz- 
vršava. Tako je žrtva peterostruka, čovjek je peterostruk, ži- 
votinja je peterostruka, i peterostruko je sve što god je ov- 
dje. Ko tako spozna, polučuje sve ovo. 


I, 5: 


14. Ovaj Prađapati je godina i ima šesnaest dijelova. 
Noći su petnaest njegovih dijelova, sešnaesti njegov dio je 
čvrsta točka. S noćima on jača i s njima propada. Ušavši, u 
noći mladog mjeseca, svojim šesnaestim dijelom u sve što diše 
životnim dahom, on se rađa u osvit novog dana. Zato u tak- 
voj noći, u čast ovog božanstva, neka niko ne prekida život 
onog što diše, pa makar to bio gušter ili zrno žita." 

15. Onaj čovjek, koji ovo tako spozna, on je Prađapati 
koji je godina i koji ima šesnaest dijelova. Bogatstvo je pet- 
naest njegovih dijelova, atman je šesnaesti. S bogatstvom on 
jača i s njime propada. Što je atman, to je os kotača, a ime- 
tak mu je obruč. Zato, kada čovjek izgubi sav svoj imetak 
a sam i dalje živi, ljudi tada kažu: »Samo obruč kotača je pro- 
pao«. 

16. Doista, postoje tri svijeta: svijet ljudi, svijet očeva i 
svijet bogova. Svijet ljudi se osvaja samo kroz sina i ni jed- 

nim drugim djelom, svijet očeva žrtvenim činom, a svijet bo- 
gova znanjem. Svijet bogova je najizvrsniji među svjetovima 
i zato se znanje veliča.“ 

17. A sada predaja. Kad čovjek misli da će umrijeti, go- 
vori sinu: »Ti si brahman, ti si žrtva, ti si svijet«. Sin mu 
odgovara: »Ja sam brahman, ja sam žrtva, ja sam svijet«. 
Uistinu, što god je naučeno nalazi se u objavi. Sve žrtve za- 
jedno su Žrtva. Koji god bili svijetovi, svi zajedno su Svijet 
Sve to je uistinu toliko. Otac misli: »Kako je sve to on, neka 
me sin štiti od ovoga svijeta«. Zato je poučeni sin nazvan 
onim koji daruje slobodu i zato je poučen. Kada onaj koji 
tako zna odlazi sa ovoga svijeta, ulazi u sina sa svojim Život. 
nim dahovima. I što god je nepravo učinio, svega toga ga 
sin oslobađa. Zato se i naziva sinom. On uz sina stoji čvrsto 
na ovom svijetu, a onda u njega ulaze besmrtni božanski da- 
hovi.” 

21. A sada slijedi tumačenje običaja.“ Prađāpati stvori 
osjetila (karma). Kad su stvorena, ona se međusobno stanu 
prepirati. »Ja ću govoriti«, odluči glas. »Ja ću gledati«, od- 
luči oko. »Ja ću čuti«, odluči uho. Tako i ostala osjetila odlu- 
čiše što će, svako prema svome djelovanju. Pojavivši se kao 
umor, smrt im: priđe i obuzme ih. Obuzevši ih, smrt ih zau- 
stavi. Glas posta umoran, oko posta umorno, uho posta umor- 
no. Ali smrt ne dosegnu do onog koji bijaše središnji dah. 
Osjetila odluče da ga upoznaju i rekoše: »On je najizvrsniji 
među nama. Jer on se, bilo da se kreće ili ne kreće, ne uma- 
ra niti propada. Hajde da uzmemo njegovo obličje«. I svi 
poprimiše njegov lik. Zato se oni po njemu zovu životnim 
dahovima. I u kojoj god porodici postoji čovjek koji zna ta- 
ko, tu porodicu nazivaju po njemu. I ko god se spori s onim 
ko zna tako, taj slabi i oslabivši na kraju umre. Ovo se od- 
nosi na atman. 

22. A ovo se odnosi na božanstva“. »Ja ću paliti«, odluči 
oganj. »Ja ću davati žar«, odluči sunce. »Ja ću sjati«, odluči 
mjesec. Tako i ostala božanstva odlučiše što će, svako prema 
svojoj božanskoj prirodi. I kao što je dah središnji među ži- 
votnim dahovima, tako je i Vayu među božanstvima. Jer dru- 
ga božanstva iščezavaju, Vayu ne. Vayu je božanstvo koje ni- 
kad ne zalazi.“ 


23. O tome postoje stihovi: 


Iz koga sunce izlazi 
i u kome ono zalazi, 
(Doista, iz daha izlazi, 

i u dah zalazi) 


za njega bogovi dharmu stvoriše 


Samo on je danas, on će biti i sutra. 

Što god im bogovi odrediše tada, samo to oni vrše i 
danas. Zato neka se čovjek pridržava samo jednog običaja. 
Neka udahne i izdahne želeći: »Nek' me zlo smrti ne dosegne«. 
Kada to vrši neka to pokuša izvršiti do kraja. Time on polu- 
čuje jedinstvo s ovim božanstvom i boravi u njegovom svi- 
jetu. 


I, 6 

1. Ovaj svijet je trojstvo: ime, oblik i djelo. U odnosu 
na imena je ovo što se naziva riječ. Ona je njihova pjesma 
hvale uktha, jer iz nje sva imena proizlaze ( uttha). Ona je 
njihov napjev saman, jer je slična (sama) sa svim imenima. 
Ona je njihovo brahman, jer ona sva imena podupire (V bhy)”. 

2. U odnosu na oblike je ovo što se naziva oko. Ono je 
njihova pjesma hvale uktha, jer iz njega svi oblici proizlaze 
(uttha). Ono je njihov saman, jer je sličan (sama) sa svim 
oblicima. Ono je njihovo brahman, jer ono sve oblike podupi- 
re (V bhr). 

3. U odnosu na djela je ovo što se naziva tijelo. Ono je 
njihova pjesma hvale uktha, jer iz njega sva djela proizlaze 
(utthā). Ono je njihovo sāman, jer je slično (sama) sa svim 
djelima. Ono je njihovo brahman, jer ono sva djela podupire 
(Vbhr). Ovo što je trojstvo, to je jedno, ovaj ātman. A 
ātman je, iako jedan, ovo trojstvo. Ono što je besmrtno za- 
strto je postojećim. Dah je besmrtan, a ime i oblik su posto- 
jeće. Njima je dah zastrt. 


II, 1 

i. Živio nekoć Drpta-balaki, vrlo učeni Gargya. Reče 
on Ađatasatruu, kralju Kasija: »Govorit ću ti o brahmanu«. 
A Ađatasatru će: ,Dat ću tisuću goveda za tvoj govor, jer lju- 
di će pohrliti kličući: Đanaka! Đanaka«!* 

2. Reče Gargya: »Onog purušu koji je u suncu ja slavim 
kao brahman«. A Ađātaśatru će: »Ne govori mi o njemu. Ja 
njega slavim kao najvišeg, kao poglavara i kralja svih bića. 
Onaj ko njega tako slavi postaje najviši, postaje poglavar i 
kralj svih bića«. 

3. Reče Gargya: »Onog purušu koji je u mjesecu ja sla- 
vim kao brahmana. A Ađatasatru će: »Ne govori mi o njemu. 

Ja njega slavim kao .golemog, u bijelo odjevenog kralja somu. 
Za onog ko njega tako slavi, soma se istiskuje i tiješti dan 
za danom. Njegova hrana ne presušuje«. 

4, Reče Gargya: »Onog purušu koji je u svjetlosti ja sla- 
vim kao brahman«. A Ađatasatru će: »Ne govori mi o njemu. 
Ja njega slavim kao sjajnog. Onaj ko njega tako slavi posta- 
je sjajan i njegovi potomci postaju sjajni«. 

5. Reče Gargya: »Onog purušu koji je u prostoru ja sla- 
vim kao brahman«, A Ađatasatru će: »Ne govori mi o njemu. 
Ja njega slavim kao potpunog i nepokretnog. Onaj ko njega 
tako slavi ima obilje potomaka i goveda. Njegovi potomci 
ne napuštaju ovaj svijet«. 

6. Reče Gargya: »Onog purušu koji je u vjetru ja sla- 
vim kao brahman«. A Adatasatru će: »Ne govori mi o njemu. 
Ja njega slavim kao Indru, kao strašnu i nesavladivu vojsku. 
Onaj ko njega tako slavi postaje pobjednik, nepobjediv i os- 
vajač neprijatelja«. 

7. Reče Gargya: »Onog purušu koji je u ognju ja slavim 
kao brahman«. A AđČitasatru će: »Ne govori mi o njemu. Ja 
njega slavim kao osvajača. Ko njega tako slavi postaje osva- 
jač i njegovi potomci postaju osvajači«. 

8. Reče Gargya: »Onog purušu koji je u vodama ja sla- 
vim kao brahman«. A Ađatasatru će: »Ne govori mi o njemu. 
Ja njega slavim kao sliku stvarnosti. Onome ko njega tako 
slavi rađa se ono što je njegova slika, a ne ono što nije nje- 
gova slika. Od njega se rađa njegova slika«. 

9. Reče Gargya: »Onog purušu koji je u zrcalu ja slavim 
kao brahman«. A Ađatašatru će: »Ne govori mi o njemu. Ja 
njega slavim kao blistavog. Onaj ko njega tako slavi posta- 
je blistav i njegovi potomci postaju blistavi. On zasjenjuje 
sjajem svakog s kim se sretne«. 

10. Reče Gargya: »Zvuk koji odjekuje iza onog ko ko- 
rača ja slavim kao brahman«. A Ađatasatru će: »Ne govori mi 
o njemu. Ja njega slavim kao život. Onaj ko njega tako slavi 
doživi pun vijek svog života na ovom svijetu. Njega životni 
dah ne napušta prije no što je došlo vrijeme«. 

11. Reče Gargya: »Onog purušu koji je u stranama svijeta 
ja slavim kao brahman«. A Ađatašsatru će: »Ne govori mi o 
njemu. Ja njega slavim kao prijatelja koji nas ne napušta. 
Onaj ko njega slavi ima prijatelja i prijatelji se ne odvajaju 
od njega«. 

12. Reče Gargya: »Onog purušu koji se sastoji od sjenke 
ja slavim kao brahmana. A Ađatasatru će: »Ne govori mi o 

njemu. Ja njega slavim kao smrt. Onaj ko njega tako slavi 
doživi pun vijek svog života na ovom svijetu. Njemu smrt ne 
dolazi prije vremena«. 

13. Reče Gargya: »Onog purušu koji je u tijelu ja slavim 
kao brahman«. A Ađātaśatru će: »Ne govori mi o njemu. Ja 
njega slavim kao utjelovljenog. Onaj ko njega tako slavi po- 
staje utjelovljen i njegovi potomci postaju utjelovljeni«. Tad 
Gargya zašuti.“ 

14. Reče Ađatasatru: »Zar je to sve«? »To je sve.« 
»To nije dovoljno da se zna brahman« A Gargya 
će: »Tada mi dopusti da postanem tvoj učenike. 


15. Reče AđaAtasatru: »Suprotno je običaju da brahman 
dođe kšatriji misleći da će ga ovaj poučiti o brahmanu. Ali 
ja ću ipak učiniti da ti njega jasno uvidiš«. I uhvativši ga za 
ruke ustane. Tada oni dođoše do čovjeka koji je spavao. Po- 
zvaše ga ovim imenima: »O veliki, u bijelo. odjeveni, kralju 
soma«! Ali on ne usta. Ađatasatru ga takne rukom i probudi. 
On ustane. 

16. Reče Ađatasatru: »Gdje bijaše puruša, koji se sa- 
stoji od svijesti, dok je ovaj čovjek spavao? I otkuda je do- 
šao«? Gargya to nije znao. 

17. Reče Ađatasatru: »Dok je ovaj čovjek spavao, puru- 
ša koji se sastoji od svijesti, sakupivši svojom sviješću svi- 
jest svih životnih dahova, počivao je u prostoru koji je unutar 
srca. Kada su oni uhvaćeni, tada se za čovjeka kaže da spava. 
Tada je dah uhvaćen, glas je uhvaćen, oko je uhvaćeno, uho 
je uhvaćeno, razum je uhvaćen«. 


18. »Kad on spava ovi svjetovi su njegovi. Tada on kao 
da postaje moćan kralj, kao da je veliki brahman, kao da se 
spušta i uzdiže. Kao što se kralj, povevši svoje podanike, kre- 
će po svojoj zemlji kako želi, tako se i ovaj, uhvativši osje- 
tila, kreće u svom tijelu kako želi.« 


19. »Kad čovjek padne u dubok san i kad ne zna ništa, 
prošavši kroz sedamdeset i dvije tisuće kanalčića imenom 
hita“ koji vode od srca do osrčja, on počiva u osrčju. I kao 
što bi moćan kralj ili veliki brahman ili mladić počivao, do- 
segavši vrhunac naslade, tako upravo i on tada počiva.« 

20. »I kao što se pauk kreće mrežom iz sebe je tkajući, 
kao što iz ognja vrcaju iskrice, tako iz dtmana izlaze svi da- 
hovi, svi svjetovi, svi bogovi, sva bića. Upanišada (tajno znače- 
nje) njegovo je: ,stvarnost stvarnosti’. Životni dahovi su 
stvarnost, a on (atman) je njihova stvarnost.« 

HI, 2 


1. Onaj ko poznaje mladunče i njegov dom, njegovo uto- 
čište, stup i uzicu, taj obuzdava rođake koji ga mrze. Ovo 
mladunče je središnji dah. Njegov dom je tijelo, utočište 
glava, stup dah, a njegova uzica je hrana.“ 

2. Sedam vječnih“ stoje oko njega da ga služe. Ono što 
su pruge u oku, time je Rudra vezan za njega. Što je voda u 
oku, time je Parđanya vezan. Što je zjenica, time je sunce 
vezano. Što je šarenica, time je oganj vezan. Što je bjelooč- 
nica, time je Indra vezan. Donjom obrvom je zemlja vezana 
za njega, gornjom nebo. Onome ko tako zna hrana se nikad 
ne smanjuje. 


3. O tome su stihovi: 


Posuda sa otvorom dolje, a dnom gore ima. 
U nju su svi oblici slave pohranjeni. 

Sedam vidjelaca na njenom rubu sjedi, 

a riječ ko osmi sa brahmanom se druži. 


»Posuda sa otvorom dolje, a dnom gore ima« — to je 
glava, jer ona je posuda koja ima otvor dolje, a dno gore. 
»U nju su svi oblici slave pohranjeni« — dahovi“ su »svi ob- 
lici slave« u nju pohranjeni. Kad se to kaže misli se na da- 
hove. »Sedam vidjelaca na njenom rubu sjedi« — dahovi su 
vidioci. Kad se to kaže misli se na dahove. »A riječ ko osmi 
sa brahmanom se druži« — riječ se kao osmi vidjelac druži 
sa brahmanom. 

4. Uši su Gautama i Bharadvađa. Desno je Gautama, a 
lijevo Bharadvađa. Oči su Višvamiltra i Đamadagni. Desno je 
Visvamitra, a lijevo Đamadagni. Nosnice su Vasištha i Ka- 
$yapa. Desna je Vasištha, a lijeva Kaśyapa. Jezik. je Atri, 
jer jezikom se hrana jede. Naime, atti (jedenje) je isto što 
i Atri. Onaj ko tako zna postaje jedač svega i sve postaje 
njegova hrana. 


II, 3 


1. Dva su doista vida brahmana: tjelesan i bestjelesan, 
smrtan i besmrtan, nepokretan i pokretan, postojeće (sat) 
i onostrano (tyat), (tj. stvarno, istinito, sat-tya).“ 

2. Tjelesno je sve što nije ni vjetar ni zrak. Ono je 
smrtno, ono je nepokretno, ono je postojeće. Bit toga tjeles- 
nog, toga smrtnog, toga nepokretnog, toga postojećeg je sun- 
ce koje s'ja. Jer ono je suština postojećeg. 

3. A bestjelesan je vjetar i zrak. On je besmrtan, on je 
pokretan, on je onostran (istinit). Bit toga bestjelesnog, toga 
besmrtnog, toga pokretnog, toga istinitog je puruša koji je u 
sunčevom krugu.“ Jer on je suština onostranog (istinitog). 
Ovo je što se tiče božanstva. 

4. A ovo je što se tiče pojedinca. Tjelesan je onaj koji 
je različit od životnog daha i od prostora unutar sebe. On je 
smrtan, on je nepokretan, on je postojeće. Bit toga tjelesnog, 
toga smrtnog, toga nepokretnog, toga postojećeg je oko. Jer 
ono je suština postojećeg. 

5. A bestjelesan je životni dah i prostor koji je unutar 
sebe. On je besmrtan, on je pokretan, on je onostran (istinit). 
Bit toga bestjelesnog, toga besmrtnog, toga pokretnog, toga 
istinitog je puruša koji je u desnom oku. Jer on je suština 
onostranog (istinitog). 

6. Obličje toga puruše je poput halje šafranove boje, 
poput bijelog ovčjeg runa, poput Krijesnice, poput ognjenog 
plama, poput lotosova cvijeta, poput blijeska svjetlosti. Ko 
tako spozna, taj na trenutak dohvaća njegov sjaj poput blije- 
ska svjetlosti. A ovo je učenje: »nije to, nije to«,“ jer ovdje 
ništa nije više od toga »nije to«. A zatim oznaka »stvarnost 
stvarnosti« (istina istine): uistinu, životni dahovi su stvarnost 
(istina), a ono (brahman) je njihova istina. 


II, 5 


1. Ova zemlja je med za sva bića i sva su bića med za 
ovu zemlju.“ Ovaj sjajni, besmrtni puruša koji je u zemlji 
i ovaj vlastiti, sjajni, besmrtni puruša koji je u tijelu, on je 
upravo, taj dtman, to besmrtno, to brahman, to sve. 

2. Ove vode su med za sva bića i sva su bića med za 
ove vode. Ovaj sjajni, besmrtni puruša koji je u vodama i 
ovaj vlastiti, sjajni, besmrtni puruša koji je u sjemenu, on je 
upravo taj Atman, to besmrtno, to brahman, to sve. 

3. Ovaj oganj je med za sva bića i sva su bića med za 
ovaj oganj. Ovaj sjajni, besmrtni puruša koji je u ognju i 
ovaj vlastiti sjajni, besmrtni puruša koji je sačinjen od rije- 
či, on je upravo taj atman, to besmrtno, to brahman, to sve. 

4. Ovaj vjetar je međ za sva bića i sva su bića med za 
ovaj vjetar. Ovaj sjajni, besmrtni puruša koji je u vjetru i 
ovaj vlastiti, sjajni, besmrtni puruša koji je u životnom dahu, 
on je upravo taj ätman, to besmrtno, to brahman, to sve. 

5. Ovo sunce je med za sva bića i sva su bića med za 
ovo sunce. Ovaj sjajni, besmrtni puruša koji je u suncu i ovaj 

vlastiti, sjajni, besmrtni puruša koji je u oku, on je upravo taj 
atman, to besmrtno, to brahman, to sve. 

6. Ove strane svijeta su med za sva bića i sva su bića 
med za ove strane svijeta. Ovaj sjajni, besmrtni puruša koji 
je u stranama svijeta i ovaj vlastiti, sjajni, besmrtni puruša 
koji je u uhu i u jeci, on je upravo taj ātman, to besmrtno, 
to brahman, to sve. 

7. Ovaj mjesec je med za sva bića i sva su bića med za 
ovaj mjesec. Ovaj sjajni, besmrtni puruša koji je u mjesecu 
1 ovaj vlastiti, sjajni, besmrtni puruša koji je u razumu, on 
je upravo taj diman, to besmrtno, to brahman to sve. 

ð. Ova munja je med za sva bića i sva su bića med za 
ovu munju. Ovaj sjajni besmrtni puruša koji je u munji i ovaj 
vlastiti, sjajni, besmrtni puruša koji je u svjetlu, on je upra 
vo taj dtman, to besmrtno, to brahman, to sve. 

U, Ovaj grom je med za sva bića i sva su bića med za 
ovaj grom. Ovaj sjajni, besmrtni puruša koji je u munji | 
ovaj vlastiti, sjajni, besmrtni puruša koji je u zvuku i u gla- 
su, on je upravo taj dtman, to besmrtno, to brahman, to sve. 

10. Ovaj prostor je med za sva bića i sva su bića med 
za ovaj prostor.“ Ovaj sjajni, besmrtni puruša koji je u nje- 
mu i ovaj vlastiti, sjajni, besmrtni puruša koji je u prostoru 
srca, on je taj đtman, to besmrtno, to brahman, to sve. 

11. Ovaj dharma je med za sva bića i sva su bića med 
za ovaj dharma. Ovaj sjajni, besmrtni puruša koji je u općem 
dharmi i ovaj vlastiti, sjajni, besmrtni puruša koji je u lič- 
nom dharmi, on je upravo taj đtman, to besmrtno, to brah- 
man, to sve. 

12. Ova istina je med za sva bića i sva su bića med za 
ovu istinu. Ovaj sjajni, besmrtni puruša koji je u istini i 
ovaj vlastiti, sjajni, besmrtni puruša koji je istinitost, on je 
upravo taj iman, to besmrtno, to brahman, to sve. 

13. Ovaj ljudski rod je med za sva bića i sva su bića 
med za ovaj ljudski rod. Ovaj sjajni, besmrtni puruša koji 
je u ljudskom rodu i ovaj čovječi sjajni, besmrtni puruša 
koji je u pojedincu, on je upravo taj atman, to besmrtno, to 
brahman, to sve. 

14. Ovaj dtman je med za sva bića i sva su bića med 
za ovaj dtman. Ovaj sjajni, besmrtni puruša koji je u sveo- 
buhvatnom atmanu, i ovaj sjajni, besmrtni puruša koji je u 
pojedinačnom đtmanu, on je upravo taj điman, to besmrtno, 
to brahman, to sve." 

15. Ovaj dtman je, uistinu, vladar svih bića, kralj svih 
bića. I kao što su sve žbice spojene u glavčini i obruču ko- 

tača, tako su upravo sva bića, svi bogovi, svi svjetovi, svi ži- 
votni dahovi, svi ovi pojedini đtmani spojeni u općem atmanu. 
16. Ovo je med koji Dadhyaric Atharvana otkri A$vinima. 

Videći to rši izreče: 

Vaš silan pothvat učinjen rad' dobiti, junačine, 

ja ću obznaniti, ko što grmljavina kišu najavljuje. 

Pa i med koji Dadhyanc Atharvana 

kroz glavu konja otkri vama 


17. Ovo je med koji Dadhyanc Atharvana otkri A$vini- 
ma. Videći to rši izreče: 
Na Dadhyanc Atharvana, vi A$vini, 
glavu konja podmetnuste. 
I on, ne kršeći obećanja, med Tvaštra, 
koji je vaša tajna, otkri vama. 


18. Ovo je med koji Dadhyaric Atharvana otkri Aśvini- 
ma. Videći to rši izreče: 

On stvori tijela sa dvije noge, stvori tijela sa četiri noge. 

Postavši prvo ptica, on u tijela kao puruša uđe. 

To je puruša koji obitava (purisšayah) u svim tijelima 
(piirsu). Ne postoji ništa što nije njime pokriveno, ništa što 
nije njime prožeto. 

19. Svojim likom jednak svakom liku posta, 
ne bi li se njegov lik obznanio. 
Kroz mayu se Indra mnogolik javio, 
jer zauzdano je njegovih stotine i deset hata. 
On je, doista, ovi konji. On je deset i tisuće, mnogi i 
bezbrojni. 
On je brahman bez prije i poslije, bez nutrine i vanjšti- 
ne. Ovaj dtman je brahman svevideći, i to je učenje. 


III, 1 


1. Đanaka, kralj Videhe, priredi žrtvu na kojoj su raz- 
dijeljeni mnogi pokloni. Tamo se sabraše brahmani Kuru i 
Paficala. Đanaka od Videhe poželi saznati koji je od ovih 
brahmana najučeniji. On zatvori tisuću goveda i na svaki nji- 
hov rog pričvrsti po deset zlatnih novčića. 

2. Tad' im reče: »Časni brahmani, onaj koji je najiz- 
vrsniji među vama neka odvede ova goveda«. Na to Yađna- 
valkya reče svom učeniku: »Odvedi ih, dragi moj Samasra- 
va«. On ih odvede, a brahmani se naljute: »Kako on za sebe 
može tvrditi da je najizvrsniji brahman među nama«? Tu se 

desi i A$vala, hotar Đanake od Videhe. On ga upita: »Jesi li 
ti doista najizvrsniji brahman među nama, Yađrfiavalkya«? 
Ovaj odgovori: »Moj poklon najizvrsnijem brahmanu, ali ja 
sam stvarno želio ta goveda«. Tada ga hotar A$vala stade ispi- 
tivati. 

3. »Yađfiavalkya«, reče on, »sve ovo ovdje nadvladava 
smrt, sve prožima smrt. Čime se žrtvovatelj oslobađa smrtil?« 
»Hotar svećenikom, ognjem i riječju. Jer riječ je hotar žntve. 
To što je riječ, to je oganj, a on je hotar. To je oslobođenje, 
to je potpuno oslobođenje«. 

4. »Yađfiavalkya«, reče on, »sve ovo ovdje nadvladava 
dan i noć, sve prožima dan i noć. Čime se žrtvovatelj osloba- 
đa dana i noći?« »Adhvaryu* svećenikom, okom i suncem. Jer 
oko je adhvaryu žrtve. To što je oko, to je sunce, a ono je 
adhvaryu. To je oslobođenje, to je potpuno oslobođenje.« 

5. »Yađnavalkya«, reče on, »sve ovo ovdje nadvladava ra- 
stući i padajući mjesec, sve prožima rastući i padajući mje- 
sec. Čime se žrtvovatelj oslobađa rastućeg i padajućeg mje- 
seca?« »Udgātar svećenikom“, vjetrom i dahom. Jer dah je 
udgdtar žrtve. To što je dah, to je vjetar, a on je udgatar. 
To je oslobođenje, to je potpuno oslobođenje.« 

6. »Yađnavalkya«, reče on, »ovaj međuprostor nema upo- 
rišta. Kako se onda žrtvovatelj uspinje u nebeski svijet?« 
»Brahmanom svećenikom,“ razumom i mjesecom. Jer razum 
je brahman žrtve. To što je razum, to je mjesec, a on je 
brahman. To je oslobođenje, to je potpuno oslobođenje.« 
Ovo se tiče oslobođenja, a sada slijedi postignuće. 

7. »Yađnavalkya«, upita on, »koliko će rk stihova danas 
pri žrtvi hotar izreći?« »Tri.« »Koja su to tri?« »Puronuvakya, 
yađya i $asya kao treći.« »Što čovjek postiže njima?«. »Sve 
ovo ovdje što ima dah.« 

8. »Yađriavalkya«, upita on, »koliko će ljevanica danas 
pri žrtvi adhvaryu izliti?« »Tri.« »Koje su to 1ri?« »Ona koja 
izlivena plane, ona koja izlivena isteče i ona koja izlivena 
utiče«. »Što čovjek postiže njima?« »Onom koja izlivena pla- 
ne stiče svijet bogova. Jer svijet bogova kao da plamti. Onom 
koja izlivena isteče (atinedante), dosiže svijet očeva. Jer svi- 
jet očeva kao da je iznad (ati). Onom koja izlivena utiče 
(adhišerate), dosiže svijet ljudi. Jer svijet ljudi kao da je 
ispod (adhas).« 

9. »Yadđfiavalkya«, upita on, »s koliko će božanstava na 
desnoj strani danas brahman štititi žrtvu?« »S jednim.« »Koji 
je taj jedan?« »Sam razum. Doista, beskrajan je razum, bes- 
krajne su Visva-deve i beskrajan svijet on njime dosiže.« 

III, 2 

12. »Yađiiavalkya«, upita on, »kad čovjek umre, što ga 
ne ostavlja?« »Ime. Beskrajno je ime, beskrajne su Vi$va- 
-deve i beskrajan svijet on njime dosiže.« 

13. »Yāđñavalkya«, upita on, »kad glas mrtvog čovjeka 
ode u oganj, dah u vjetar, vid u sunce, um u mjesec, sluh 
u strane svijeta, tijelo u zemlju, atman u prostor, dlake u bi- 
lje, kose u drveće, a krv i sjeme uđu u vode, što tada ostaje 
od čovjeka?« »Artabhaga, moj prijatelju, daj mi ruku. Samo 
nas dvoje ćemo to znati. Ne govorimo o tome pred ljudima.« 
I otišavši njih dvoje raspravljahu. Ono o čemu su govorili bi- 
jaše karma (djelo). Ono što su slavili bijaše karma. Jer 
dobrim djelom čovjek postaje dobar, a zlim postaje zao. Ta- 
da Artabhaga zašuti.“ 


III, 4 

1. Ušasta Cakrayana zamoli Yađnavalkyu: »Yāđñaval- 
kya, objasni mi brahman koje je vidljivo i koje nije onkraj 
shvaćanja, njega koje je Gitman u svemu«. »On je tvoj atman 
koji je u svemu.« »A koji je, Yađfavalkya, taj koji je u sve- 
mu?« »Koji udiše udisanjem (pranena), on je tvoj atman 
koji je u svemu. Koji izdiše izdisanjem (apanena), on je tvoj 
ātman koji je u svemu. Poji razdiše razdisanjem (vyđnena), 
on je tvoj ātman koji je u svemu. Koji istiskuje zrak u istis- 
kivanju (udanena), on je tvoj atman koji je u svemu. Da, on 
je tvoj atman koji je u svemu.« 

2. Ušasta Cakrayana mu reče: »Kao što bi se moglo 
reći, ,ovo je govedo, ovo je konj'" tako si i ti ovo objasnio. 
Objasni mi brahman koje je vidljivo i koje nije onkraj shva- 
ćanja, njega koje je 4tman u svemu«. »On je tvoj đtman koji 
je u svemu.« »A koji je, Yađifiavalkya, taj koji je u svemu?« 
»Ti ne možeš vidjeti vidioca viđenja, ne možeš čuti slušatelja 
slušanja, ne možeš mnijeti mislioca mišljenja, ne možeš ra- 
zaznavati razaznavatelja razaznavanja. On je tvoj dtman koji 
je u svemu. Sve osim njega je jadno.« Tada Ušasta Cakraya- 
na zašuti. 


III, 9 

1. Tada ga Vidagdha Śākalya upita: »Koliko ima bogo- 
va, Yađfnavalkya«? Ovaj mu odgovori prema nividi: »Toliko 
koliko ih se spominje u nividi koja je posvećena Višvadeva- 
ma”, odnosno, tri stotine tri i tri tisuće tri«. »Tako je«, reče 
Šakalya, sali koliko doista ima bogova, Yađifiavalkya?« »Tri- 
deset i tri.« »Tako je«, reče on, »ali koliko doista ima bogova, 

Yađnavalkya?« »Šest.« »Tako je«, reče on, sali koliko doista 
ima bogova, Yađnavalkya?« »Tri.« »Tako je«, reče on, »ali 
koliko doista ima bogova, Yađnavalkya?« »Dva.« »Tako je«, 
reče on, »ali koliko doista ima bogova, Yađfavalkya?« »Je- 
dan i po.« »Tako je«, reče on, »ali koliko doista ima bogova, 
Yađilavalkya?« »Jedan.« »Tako je«, reče on, »a koji su to tri 
stotine tri i tri tisuće tri?« 


2. Yađfiavalkya odgovori: "To su samo njihove moći 
(mahimanah"), a stvarno ima trideset i tri božanstva«. »Ko- 
ja su to trideset i tri?« »Osam Vasua, jedanaest Rudra i dva- 


naest Aditya. To je trideset i jedan, a s Indrom i Prađapati- 
jem ih je trideset i tri.« 


8. »A koja su ona tri boga?« »To su, doista, ova tri svi- 
jeta“, jer u njima su svi bogovi.« »A koja su dva boga?«“ 
»Hrana i dah.« »A koji je jedan i po?« »To je ovaj ovdje 
koji puše.«* 


9, »O njemu kažu — ako je taj koji puše upravo jedan 
— onda kako može biti jedan i po?« »On je jedan i po jer 
je u njemu sve ovo nabujalo.« »Koji je onda jedan bog?« 
»To je dah. On je brahman, i zovu ga »to« (tvat).«* 


10. »Onaj ko spozna tog purušu čije je boravište ze- 
mlja, čije je sjedište oganj, čija je svjetlost razum, koji je 
krajnje uporište svakog atmana, taj će biti znalac, Yađnaval- 
kya.« »Ja znam tog purušu“ koji je krajnje uporište svakog 
čtmana o kojem ti govoriš. Ovaj puruša koji je u tijelu, to je 
on. Kaži Sakalya, ko je njegovo božanstvo?« »Besmrtnost«, 
reče on. 


11. »Onaj ko spozna tog purušu čije je boravište žud- 
nja, čije je sjedište srce, čija je svjetlost razum, koji je kraj- 
nje uporište svakog ātmana, taj će biti znalac, Yadnavalkya.« 
"Ja znam tog purušu koji je krajnje uporište svakog atmana, 
o kojem ti govoriš. Ovaj puruša koji je sačinjen od žudnje, 
to je on. Kaži Sakalya, ko je njegovo božanstvo?« »Žena«, 
reče on. 


12. »Onaj ko spozna tog purušu čije su boravište oblici, 
čije je sjedište oko, čija je svjetlost razum, koji je krainje 


* Prevela R. I. 

uporište svakog dimana, taj će biti znalac, Yađfiavalkya.« »Ja 
znam tog purušu koji je krajnje uporište svakog đimana, o 
kojem ti govoriš. Ovaj puruša koji je u suncu, to je on. Kaži, 
Sakalya, ko je njegovo božanstvo?« »Istina«, reče on. 


13. »Onaj ko spozna tog purušu čije je boravište pro- 
stor, čije je sjedište uho, čija je svjetlost razum, koji je kraj- 
nje uporište svakog čimana, taj će biti znalac, Yađnavalkya.« 
"Ja znam tog purušu koji je krajnje uporište svakog atmana, 
o kojem ti govoriš. Ovaj puruša koji je u jeci i u sluhu, to 
je on. Kaži, Sakalya, ko je njegovo božanstvo?« »Strana svi- 
jeta«, reče on. 


14, »Onaj ko spozna tog purušu čije je boravište tama, 
čije je sjedište srce, čija je svjetlost razum, koji je krajnje 
uporište svakog dtmana, taj će biti znalac, Yađnavalkya.« »Ja 
znam tog purušu koji je krajnje uporište svakog ātmana, o 
kojem ti govoriš. Ovaj puruša koji je sačinjen od sjenke, to 
je on. Kaži, Sakalya, ko je njegovo božanstvo?« »Smrt«, 
reče on. 


15. »Onaj ko spozna tog purušu čije su boravište obli- 
ci, čije je sjedište oko, čija je svjetlost razum, koji je kraj- 
nje uporište svakog ātmana, taj će biti znalac, Yađfiavalkya. 
»Ja znam tog purušu koji je krajnje uporište svakog dtmana, 
o kojem ti govoriš. Ovaj puruša koji je u zrcalu, to je on. 
Kaži, Šakalya, ko je njegovo božanstvo?« »Život«, reče on. 


16. »Onaj ko spozna tog purušu čije je boravište voda, 
čije je sjedište srce, čija je svjetlost razum, koji je krajnje 
uporište svakog dtmana taj će biti znalac, Yađnavalkya.« »Ja 
znam tog purušu koji je krajnje uporište svakog ātmana, o 
kojem ti govoriš. Ovaj puruša koji je u vodama, to je on. 
Kaži, Šakalya, ko je njegovo božanstvo?« »Varuna«, reče on. 


17. »Onaj ko spozna tog purušu čije je boravište sjeme, 
čije je sjedište srce, čija je svjetlost razum, koji je krajnje 
uporište svakog ātmana, taj će biti znalac, Yađnavalkya.« 
»Ja znam tog purušu koji je krajnje uporište svakog dimana, 
o kojem ti govoriš. Ovaj puruša koji je u sinu, to je on. Kaži, 
Sakalya, ko je njegovo božanstvo?« »Prađapati«, reče on. 


18. »Sakalya«, uzviknu Yađnfavalkya, »zar su te ovi 
brahmani poslali da za njih vadiš žeravicu iz vatre!« 

24. »Koje je božanstvo u ovom čvrstom pravcu?«“ »Bog 
Agni.« »Na što se Agni oslanja?« »Na riječ.« »Na što se riječ 
oslanja?« »Na srce.« »Na što se srce oslanja?« 


25. »Ti besjedniče“«, reče Yađravalkya, »pa zar misliš 
da je ono negdje drugdje, a ne u nama? Kad bi bilo drugdje, 
a ne u nama, psi bi ga prožderali ili bi ga ptice iskidale.« 


26. »Na što se ti i ātman“ oslanjate?« »Na pragu (udisa- 
nje).« »Na što se prana oslanja?« »Na apanu (izdisanje).« 
»Na što se apana oslanja?« »Na vyćnu (razdisanje).« »Na što 
se vyana oslanja?« »Na udanu (istiskivanje).« »Na što se 
udana oslanja?« »Na samana (ravnodisaj). Ovaj ātman nije 
io, nije to. On je nedokučiv, jer se ne može shvatiti. Neuni- 
štiv je, jer se ne može uništiti. Neprionljiv je, jer se ne veže. 
On je nešputan, ne strahuje i nepovrediv je. To je osam bo- 
ravišta, osam sjedišta, osam bogova, osam puruša. Ja te pi- 
tam za onog purušu o kojem uče Upanišade, za onog koji 
širi i ponovo skuplja sve puruše“, te ih nadilazi. Ako mi njega 
ne objasniš, ode ti glava.« Sakalya ga nije znao i ostade bez 
a A lopovi oteše njegove kosti, misleći da su one nešto 

rugo. 


IV, 3 


19. Kao što soko ili koja druga ptica, preletjevši nebom, 
umorna sklapa krila i u gnijezdo slijeće, tako i čovjek hita 
stanju gdje neće žudjeti želje ni sanjati snove. 


20. U čovjeku su kanalčići imenom hita, tanki poput 
kose rascijepljene tisuću puta i ispunjeni bijelim, plavim, žu- 
tim, zelenim i crvenim sokom. I kad sanja da je ubijen, da 
je pobijeđen, da ga slon pritiskuje, da je pao u duboku jamu, 
to on zamišlja, zbog neznanja, opasnost koju je vidio budan. 
Ali kad sanja da je bog, da je kralj i da je sve ovo, tada je 
to njegov najviši svijet.“ 


21. To je ono njegovo stanje u kojem je slobodan od 
žudnje, slobodan od zla i slobodan od straha. Kao što čovjek 
u zagrljaju ljubljene ne zna što je vani, a što unutra, tako i 
čovjek koji se sljubi s umnim đimanom“ ne zna što je vani, 
a što unutra. To je ono njegovo stanje u kojem su sve želje 
dosegnute, u kojem je ātman njegova ljubav, u kojem je bez 
žudnje i slobodan od bola. 

22. Tamo otac nije otac, mati nije mati, svijet nije svi- 
jet, bozi nisu bozi, vede nisu vede. Tamo lupež nije lupež, 
ubojica nije ubojica, candala nije candala, paulkasa nije pa- 
ulkasa," redovnik nije redovnik i isposnik nije isposnik. On 
se ne veže za dobro niti se veže za zlo. On je tada iznad svih 
patnji srca. 


23. Kada ne gleda, on je ipak onaj koji vidi, iako ne 
gleda. Jer tamo nema uništenja viđenja gledatelja, upravo 
zbog njegove neuništivosti. A drugo, tamo nema ničeg dru- 
gog, odvojenog od njega, što bi gledao.“ 


24. Kada ne njuši, on je ipak onaj koji njuši, iako ne 
njuši. Jer tamo nema uništenja njušenja onog koji njuši, 
upravo zbog njegove neuništivosti. A drugo, tamo nema ni- 
čeg drugog, odvojenog od njega, što bi njušio, 


IV, 4 


1. Kad atman" podlegne slabosti i pada u smućenost, 
kao što biva, tad' se oko njega sakupe životni dahovi. Obu- 
hvaćajući ove čestice sjaja on uranja u srce. Kada se puruša 
koji je u oku okrene, tada čovjek više ne razaznaje oblike. 


2. Postaje jedan, ne vidi, rekoše; postaje jedan, ne nju- 
ši, rekoše; postaje jedan, ne osjeća okus, rekoše; postaje je- 
dan, ne govori, rekoše; postaje jedan, ne čuje, rekoše; posta- 
je jedan, ne mnije, rekoše; postaje jedan, ne osjeća dodir, 
rekoše; postaje jedan, ne razaznaje, rekoše. Vršak njegova 
srca zabljesne i u tom bljesku atman odlazi ili kroz oko ili 
kroz glavu ili kroz neki drugi otvor na tijelu. Kada on ode, 
dah života ga slijedi. Kad dah života ode, svi ostali dahovi 
pođu za njim. Čovjek postaje svijest (um) i ono što je bilo 
svijest odlazi s njim. Isto tako ga slijede znanje, djelo i nje- 
govo prošlo iskustvo." 


3. Kao što se gusjenica, došavši na kraj travke, skuplja 
zakoračivši na drugu travku, tako se i dtman skuplja odbaciv- 
ši ovo tijelo, raspršivši neznanje i koraknuvši drugom (tijelu). 


4. Kao što zlatar, uzevši komad zlata, oblikuje drugi, 
novi i ljepši oblik, tako i čtman, odbacivši ovo tijelo i raspr- 
šivši neznanje, stvara novi, ljepši lik, poput onog koji pripada 
očevima, ili onog koji pripada gandharvama ili bogovima ili 
Prađapatiju ili Brahmi“ ili drugim bićima. 

5. Ovaj diman je brahman, sačinjen od spoznaje," ra- 
zuma, daha života, vida, sluha, zemlje, vode, zraka, prostora; 
od svjetlosti i ne-svjetlosti, žudnje i ne-žudnje, bijesa i ne- 
bijesa, dharme i ne-dharme; sačinjen od svega. To je ono što 
se misli kad se kaže: sačinjen od ovog, sačinjen od onog. Ka- 
ko čovjek djeluje i kako živi; takav i postaje. Čineći dobro, 
postaje dobar. Čineći zlo, postaje zao. Častan postaje časnim 
djelom, loš lošim djelom. A neki kažu: »Čovjek je sačinjen 
od želje«. Kakva mu je želja, takva mu je volja. Kakva mu 
je volja, tako djeluje. Kako djeluje, tako i ubire plodove." 


6. O tome postoje stihovi: 


Predmet za koji razum prianja, 

` tanano tijelo, zajedno s djelom odlazi, 
za njega samog bijući vezano. 
Dosegavši plod djela 
koje je ovdje učinio, 
on radi djela ponovo 
iz onog na ovaj svijet dolazi." 


Tako je kad je čovjek ispunjen željom. A kad čovjek ne žudi, 
kad je bez želja, slobodan od želja, kad su njegove želje za- 
dovoljene i kad mu je ljubav dtman, tad njegovi dahovi živo- 
ta ne odlaze. Bivajući brahman sam, on brahmanu ide. 


7. O tome postoje stihovi: 


Kad se sve želje što stoluju u srcu odbace, 
smrtnik tad' besmrtan postaje i dosiže brahman. 


Kao što zmijski svlak povrh mravinjaka leži mrtav i odba- 
čen, tako leži i ovo tijelo. A onaj bestjelesan, besmrtan dah 
života je samo brahman, sama svjetlost. 


»Dajem ti tisuću goveda, poštovani«, reče Đanaka, kralj Vi- 
dehe. Yađnavalkya nastavi: 


8. O tome su ovi stihovi: 
Stari uzani put što se u dalj pruža" 
evo ja dotičem, evo ja dosižem. 
Njime mudri, znalci brahmana polaze 
s onu stranu nebeskog svijeta, slobodni. 
9. Na njemu, rekoše, je bijelo, plavo, 
žuto, zeleno i crveno. 
Taj put je brahman pronašao, 

njime znalac brahmana kreće, 
dobročinitelj, pun sjaja. 
10. U slijepu tamu uranja, ko neznanje slavi, 
u još veću tamu kreće, ko u znanju uživa." 
11. Ananda je ime tih svjetova" 
prekrivenih slijepom tamom. 
U nju ulaze nakon smrti oni 
koji ne znaju i koji su neprobuđeni. 
12. Uvidi li čovjek atman kao sto sam ja«, tad' 
što da želi i rad' koje da se želje pati u tijelu? 
13. Ko je probudio i otkrio atman 
koji je ušao u ovo pogibeljno tijelo, 
taj je tvorac svega, jer on sve stvara. 
Njegov je svijet, on je sam svijet. 
14. Spoznamo li to ovdje, tad' doista jesmo, 
a ko ne spozna, velik mu je gubitak. 
Koji to znaju, besmrtni postaju, 
a oni drugi, samo patnju dosižu. 
15. Ako čovjek sebe jasno vidi kao ātman, kao boga, 
kao gospodara onog što bje i što će biti, 
zbog toga ne žali. 
16. Onog ispred koga se godina sa danima obrće, 
bogovi slave kao sjaj sjaja, kao život besmrtni. 
17. Samo onog, na koga se pet naroda“ i prostor oslanjaju, 
ja dlmanom smatram. Besmrino brahman znajući, ja . 
sam besmrtan. 
18. Dah daha, vid vida, sluh sluha koji znaju, 
oni praiskonsko, drevno brahman uviđaju. 
19. Samo se razumom to spoznaje, 
i nikakve raznolikosti ovdje nema. 
Iz smrti u smrt ide onaj 
ko ovdje raznolikost vidi. 
20. Taj neizmjeran i stalan treba kao jedan da bude shvaćen: 
atman je onkraj prljavštine, onkraj prostora, 
nerođen, velik i vječan. 
21. Nek’ mudri brahman, njega razabravši, 
putove do spoznaje proučava. 
Neka se ne zadubljuje mnoštvom riječi, 
jer riječi su manjkave za njega. 


22. Taj veliki, nerođeni ātman koji je sačinjen od spoz- 
naje među osjetilima, koji leži u prostoru unutar srca, nad- 
zornik je svega, gospodar svega, vladar svega. On ne postaje 
dobrim djelima veći niti zlim djelima manji. On je gospodar 

svega, vladar bića, zaštitnik bića. On je brana koja drži ove 
svjetove odvojeno. Njega brahmani žude dokučiti kazivanjem 
Veda, žrtvovanjem, darivanjem, pokorom i postom. Kad se 
njega spozna postaje se mudrac. Želeći samo điman kao svoj 
svijet prosjaci lutaju šumom. Doista, jer su ga znali, drevni 
mudraci nisu žudjeli za potomstvom: »Što će nam potomstvo 
kad smo dosegli dtman, taj svijet.« Uzdigavši se iznad želje za 
sinovima, iznad želje za bogatstvom, živjeli su životom re- 
dovnika. Jer želja za sinovima je želja za bogatstvom, a želja 
za bogatstvom je želja za svijetom. I oboje je samo želja. A 
atman nije to, nije to. On je nedokučiv, jer se ne može shva- 
titi. Neuništiv je, jer se ne može uništiti. Neprionljiv je, jer 
se ne veže. On je nesputan, ne strahuje i neranjiv je. Onog 
ko ga zna ovo dvoje ne može nadvladati, bilo da je djelovao 
dobro, bilo da je djelovao loše. On oboje nadilazi. Ono što 
je učinio i ono što nije, ne povređuje ga. 


23. O tome su izrečeni stihovi: 
Ne raste niti slabi djelovanjem 
neprolazna veličina znalca brahmana. 
Čovjek treba biti dobro upućen u brahman, 
jer spozna li ga, zlo djelo za njega ne prianja. 


Zato onaj ko tako zna," postavši spokojan, blag, smiren, 
suspregnut i zadubljen, zre sebe u dimanu, zre sve u đimanu. 
Takvog zlo ne žeže, on sva zla sagorijeva. Slobodan od prljav- 
štine, slobodan od sumnje, on postaje znalac brahmana. »To 
je brahmanov svijet, kralju«, reče Yāđñavalkya. Na to će mu 
Đanaka: »Poštovani, dajem ti kraljevstvo Videhe i sebe da ti 
služim«. 


Yāđñavalkya nastavi: 

24. »To je veliki, nerođeni iman, uživalac hrane i da- 
rovatelj blaga. Ko tako zna, blago otkriva. 

25. Ovaj veliki, nerođeni atman je vječno mlad, neprola- 
zan, besmrtan i neustrašivo brahman. Da, brahman je neu- 
strašivo. Ko tako zna postaje neustrašivo brahman.« 


IV, 5 

i. Yađnavalkya je imao dvije žene: Maitreyi i Katyaya- 
ni. Maitreyi bijaše učena i vična raspravi o brahmanu, a Ka- 
tyayani je imala samo ono znanje koje žena obično ima. Ka- 
da Yađnavalkya bijaše spreman za drugačiji način života 
pozove ih i reče:“ 

2. Maitreyi, eto, ja napuštam ovaj dom da bih živio ži- 
votom prosjaka. Dođi, želim razdijeliti imovinu tebi i Katyay- 
ani.« 

3. Maitreyi ga upita: »Kad bi sve bogatstvo ovog svije- 
ta, gospodaru, bilo moje, da li bih time postala besmrtna«? 
»Ne bi«, reče joj Yađnavalkya, »tvoj bi život bio kao život 
kojim žive bogati, ali besmrtnost ne bi dosegla bogatstvom«. 

4, Na to će Maitreyi: »Što će mi ono čime ne mogu po- 
stati besmrtna! Ono što ti znaš, gospodaru, tome me pouči«. 

5. Tada joj Yađnavalkya reče: »Prije si mi bila draga, 
sad si mi još draža. Zato, mila, ako želiš, ja ću ti objasniti. 
Kad ti protumačim, zadubi se u to. 

6. Nije muž drag radi ljubavi prema mužu, već. je muž 
drag radi ljubavi prema dimanu." Nije žena draga radi ljuba- 
vi prema ženi, već je žena draga radi ljubavi prema ātmanu. 
Nisu sinovi dragi radi ljubavi prema sinovima, već su sinovi 
dragi radi ljubavi prema ātmanu. Nije bogatstvo drago radi 
ljubavi prema bogatstvu, već je bogatstvo drago radi ljubavi 
prema dimanu. Nisu goveda draga radi ljubavi prema gove- 
dima, već su goveda draga radi ljubavi prema đimanu. Nije 
brahman“ drago radi ljubavi prema brahmanu, već je brah- 
man drago radi ljubavi prema ātmanu. Nije kšatrijska vlast 
draga radi ljubavi prema kšatrijskoj vlasti, već je kšatrijska 
vlast draga radi ljubavi prema ätmanu. Nije svijet drag radi 
ljubavi prema svijetu, već je svijet drag radi ljubavi prema 
adtmanu. Nisu bogovi dragi radi ljubavi prema bogo- 
vima, već su bogovi dragi radi ljubavi prema dimanu. 
Nisu Vede drage radi ljubavi prema Vedama, već su Vede 
drage radi ljubavi prema atmanu. Nisu bića draga radi lju- 
bavi prema bićima, već su bića draga radi ljubavi prema 
atmanu. Nije sve drago radi ljubavi prema svemu, već je sve 
drago radi ljubavi prema ātmanu. Doista, Maitreyi, ātman tre- 
ba biti viđen, treba biti čut, treba biti promišljan, u njega se 
treba zadubiti. Kad se atman uvidi, čuje, mnije, i razaznaje, 
cijeli svijet se spoznaje. 

7. Brahman odbacuje onoga ko brahman zre drugdje, a 
ne u dtmanu. Kšatrijska moć odbacuje onoga ko kšatrijsku 
moć zre drugdje, a ne u dtmanu. Svjetovi odbacuju onoga ko 
svjetove zre drugdje, a ne u čtmanu. Bozi odbacuju onoga 
ko bogove zre drugdje, a ne u dimanu. Vede odbacuju onoga 
ko Vede zre drugdje, a ne u atmanu. Bića odbacuju onoga 
ko bića zre drugdje, a ne u dtmanu. Sve odbacuje onoga ko 
sve zre drugdje, a ne u dimanu. Brahman, kšatrijska moć, 
bozi, svjetovi, Vede, bića, sve ovo je atman. 

8. Kao što se, kad se udara o bubanj, ne mogu čuti zvu- 
ci koji ne pripadaju bubnju, već se čuje zvuk koji dolazi od 
bubnja ili bubnjara; 

9. Kao što se, kad se puše u rog, ne mogu čuti zvuci 
kojr ne pripadaju rogu, već se čuje zvuk koji dolazi od roga 
ili duhača; 

10. Kao što se, kad se svira lutnja, ne mogu čuti zvuci 
koji ne pripadaju lutnji, već se čuje zvuk koji dolazi od lut- 
nje ili lutnjara; 

11. Kao što se iz vatre podložene vlažnim grančicama iz- 
vijaju razni oblačci dima, tako su eto, iz ovog velikog bića 
izdahnute Rgveda, Yađur-veda, Sama-veda, himne atharvana 
i angirasa, legende, drevne priče, umijeća, tajno učenje, stro- 
fe, sažeta pravila, tumačenja, komentari, žrtvene ponude, hra- 
na, piće, ovaj svijet, onaj svijet i sva bića. Da, iz njega je sve 
ovo izdahnuto. | 

12. Kao što je ocean stjecište“ svih voda, tako je koža 
Žarište" svih dodira, nos žarišta svih mirisa, jezik žarište svih 
okusa, oko žarište svih oblika, uho žarište svih zvukova, ra- 
zum žarište svih volja, srce žarište svih znanja, ruke žarište 
svih djelovanja, žensko krilo žarište svih naslada, čmar žari- 
šte svih ispražnjenja, noge žarište svih gibanja i riječ žari- 
šte svih Veda. 

13. Kao što je grumen soli bez nutrine i spoljašnosti 
nedjeljiva masa okusa, tako je i atman bez nutrine i spoljaš- 
nosti nedjeljiva masa spoznaje.“ Uzdigavši se iznad ovih ele- 
menata on ponovo u njima iščezava. Kada ode, tada ovdje 
više nema svijesti. Tako ja kažem«, reče Yađiiavalkya. 


14. Na to će mu Maitreyi: »Poštovani me dovodi do du- 
boke zbunjenosti. Ja to ne razumijem«. Yađnavalkya joj od- 
govori: »Nisam rekao ništa zbunjujuće. Neuništiv je i neu- 
ništive je prirode atman. 

15. Gdje postoji dvojnost, tamo jedan vidi drugoga, je- 
dan njuši drugoga, jedan osjeća okus drugoga, jedan govori 
drugome, jedan čuje drugoga, jedan razaznaje drugoga." A 
gdje sve postaje samo ātman, tamo čime i koga da se gleda, 
čime i koga da se njuši, čime i koga da se okusuje, čime i 
kome da se govori, čime i koga da se čuje, čime i koga da 
se mnije, čime i koga da se dodiruje, čime i koga da se ra- 
zaznaje? Čime da se sve ovo zre i po kome da se sve ovo 
razaznaje? Ovaj atman nije to, nije to. On je nedokučiv, 
jer se ne može shvatiti. Neuništiv je, jer se ne može uništiti. 
Neprionljiv je, jer se ne veže. On je nesputan, ne strahuje 

i nepovrediv je. Doista, čime bi čovjek spoznmavao znalca? 
Tako, uputio sam te, Maitreyi. Takva je uistinu besmrtnost«. 
Rekavši to, Yađriavalkya se uputi u šumu. 


V, 2 

1. Puno je ono, puno je ovo. 
Iz punoće puno izvire. 
Od punoće kad se puno uzme 
opet punoća ostaje. 


Aum. Brahman je eter," eter prvobitni, eter koji diše. Tako je 
govorio sin Kauravyayane. To je veda koju znaju brahmani. 
Njome čovjek zna što treba znati. 


V, 5 


1. U početku svijet bijaše samo voda." Ta voda stvo- 
ri ono što jest’ i što je brahman. Brahman stvori Prađapatija, 
Prađapati bogove. Ovi bogovi slave istinu (satyam), a ona 
ima tri sloga: sa-ti-yam. Sa je jedan slog, ti je jedan slog, yam 
je jedan slog. Prvi i zadnji slog su istina, srednji je neistina 
(zlo, anrtam). Ova neistina (anrtam) okružena s obje strane 
istinom postaje i sama istinom. Onoga koji tako zna neistina 
(zlo, anrtam) ne može povrijediti. 


2. To što je istina (stvarnost), to je ovo sunce. Onaj 
puruša koji je u sunčevom krugu i ovaj puruša koji je u de- 
snom oku, jedan na drugog se oslanjaju. Zrakama se onaj na 
ovog oslanja, a životnim dahovima ovaj na onog. Kad čovjek 
umire on jasno vidi taj sunčev krug, a zrake mu se više ne 
preprečuju.“ 

3. Glava puruše u sunčevom krugu je bhih. Jedna je 
glava i jedan je ovaj slog. Ruke su bhuvah. Dvije su ruke 
i dva su ova sloga. Noge su svar. Dvije su noge i dva su ova 
sloga (su-var). A njegovo tajno ime je ahar (dan). Ko tako 
zna uništava (Vhan) zlo i ostavlja ga iza sebe (Vha)." 

4. Glava puruše u desnom oku je bhiih. Jedna je glava 
i jedan je ovaj slog. Ruke su bhuvah. Dvije su ruke i dva su 
ova sloga. Noge su svar. Dvije su noge i dva su ova sloga. A 
njegovo tajno ime je aham (ja). Ko tako zna uništava zlo 
i ostavlja ga za sobom." 


V, 14 


1. Bhiimih (zemlja), antarikšam (međuprostor) i dyauh 
(nebo) imaju osam slogova. I jedna stopa gayatri ima osam 

slogova. Njena stopa je taj niz. Ko tako zna njenu prvu sto- 
pu, taj osvaja tako daleko dokle sežu ova tri svijeta. 


2. Rcah (stihovi), yađumši (obredne izreke) i samani" 
(napjevi) čine osam slogova. I jedna stopa gayatri ima osam 
slogova, Njena stopa je taj niz. Ko tako zna njenu drugu sto- 
pu, taj osvaja tako daleko dokle seže ovo trostruko znanje. 


3. Pranah (uzdah), apanah (iz-dah) i vyanah (raz-dah) 
osam su slogova. I jedna stopa gayatri ima osam slogova. 
Njena stopa je taj niz. Ko tako zna njenu treću stopu, taj 
osvaja tako daleko dokle seže životni dah. Njena četvrta 
(turiyam), vidljiva, stopa je sunce koje s'ja onkraj svijeta." 
Turiyam je isto što i četvrta. Naziva se vidljivom stopom jer 
se vidi. A jer s'ja daleko onkraj svega svijeta, nazvana je 
onom koja je onkraj svijeta. Ko tako zna ovu njenu stopu, 
on i sam s'ja ljepotom i slavom. 


4. Gayatri se oslanja na onu četvrtu vidljivu stopu koja 
je onkraj svijeta. A ona je pak oslonjena na istinu. Doista, 
istina je vid, jer je vid istina. Zato, kada dvoje dođe prepi- 
rući se, i jedan kaže: »Ja sam vidio«, a drugi: »Ja sam čuo«, 
vjerovat ćemo onome koji kaže: »Ja sam vidio«. Istina se osla- 
nja na moć. Životni dah je moć, pa se zato istina oslanja na 
dah. Zato kažu: »Moć je jača od istine«. 

Tako se zasniva gayatri u odnosu na sebe. Ona štiti bla- 
go (gayas). Gayas (stoka, blago) su životni dahovi i ona štiti 
životne dahove. Zato što štiti životne dahove koji su gayas 
zove se g4yatr1. I stih u slavu Savitra što ga učitelj naučava 
je upravo to. I koga god on poučava njegovi životni dahovi 
su zaštićeni." 


VI, 1" 

7. Osjetila, prepirući se oko toga koje je odličnije, do- 
đoše brahmanu i upitaše: »Koje je od nas najizvrsnije«? 
»Ono je najizvrsnije«, odgovori brahinan, »nakon čijeg odla- 
ska tijelo izgleda najgore«. 


8. Ode govor. Izbivao je godinu dana i kad se vratio, 
upita: »Kako ste mogli živjeti bez mene«? Oni odgovoriše: 
»Kao nijem čovjek koji ne govori govorom, ali diše dahom, 
gleda okom, sluša uhom, razmišlja razumom, oplođuje sje- 
menom. Eto tako smo živjeli«. Tada se govor vrati među njih. 

9. Ode oko. Izbivalo je godinu dana i kad se vratilo, 
upita: »Kako ste mogli živjeti bez mene«? Oni odgovoriše: 
»Kao slijepac koji ne gleda okom, ali diše dahom, govori go- 
vorom, sluša uhom, razmišlja razumom, oplođuje sjemenom. 
Eto tako smo živjeli«. Tada se oko vrati među njih. 


10. Ode uho. Izbivalo je godinu dana i kad se vratilo, 
upita: »Kako ste mogli živjeti bez mene«? Oni odgovoriše: 
»Kao gluh čovjek koji ne sluša uhom, ali diše dahom, govori 
govorom, gleda okom, razmišlja razumom, oplođuje sjeme- 
nom. Eto tako smo živjeli«. Tada se uho vrati medu njih. 


11. Ode razum (manas). Izbivao je godinu dana i kad 
se vratio, upita: »Kako ste mogli živjeti bez mene«? Oni od- 
govoriše: »Kao nenrazuman čovjek koji ne razmišlja, ali diše 
dahom, govori govorom, gleda okom, sluša uhom, oplođuje 
enom Eto tako smo živjeli«. Tada se razum vrati među 
njih. 


12. Ode sjeme. Izbivalo je godinu dana i kad se vratilo, 
upita: »Kako ste mogli živjeti bez mene«? Oni odgovoriše: 
»Kao jalov čovjek koji ne oplođuje sjemenom, ali diše da- 
hom, govori govorom, gleda okom, sluša uhom, razmišlja ra- 
zumom. Eto tako smo živjeli«. Tada se sjeme vrati među 
njih. 


13. Kad je dah pošao, poče kidati ostala osjetila, kao 
kad bi preponosan konj iz Sindha raskinuo spone kojima je 
zauzdan. Osjetila zavapiše: »Ne odlazi, Poštovani! Bez tebe 
ne možemo živjeti«. »Onda mi odajte priznanje!« »Dobro«, 
odgovoriše mu. 


14. Govor reče: »Ako sam ja najizvrsniji, onda si i ti 
najizvrsniji«. Oko reče: »Ako sam ja oslonac, onda si i ti oslo- 
nac«. Uho reče: »Ako sam ja blagostanje, onda si i ti blago- 
stanje«. Razum reče: »Ako sam ja obitavalište, onda si i ti 
obitavalište«. Sjeme reče: »Ako sam ja stvarajuća sila, onda 
si i ti stvarajuća sila«. 

»Ako sam takav, šio je moja hrana, što je moja odje- 
ća?«” »Što god je ovdje, sve do psa, crva, kukaca i ptica tvoja 
je hrana, a voda je tvoja odjeća.« Ko tako zna hranu daha, 
neće ništa pojesti što nije jestivo, i ništa uzeti što nije jesti- 
vo.” Zato mudraci učeni u Vedi prije jela srknu gutljaj vode, 
a isto tako i poslije jela. Smatraju da tako dah neće ostati 
ogoljelim. 

VI, 2 


1. Švetaketu Aruneya dođe narodu Pañcāla i priđe Đai- 
vali Pravahani okruženom slugama. Ugledavši ga Đaivala mu 
se obrati: »Mladiću«! »Gospodine«, odvrati on. »Je li te otac 
poučio?« »Da«, reče ovaj. 


2. »Znaš li kako se ljudi, odlazeći s ovog svijeta, raz- 
dvajaju u raznim pravcima?« »Ne«, reče Svetaketu, »Znaš li 
kako ponovo dolaze na ovaj svijet?« »Ne«, reče ovaj. »Znaš li 
zašto onaj svijet nije ispunjen mnoštvom onih koji nepreki- 
dno odlaze odavde?« »Ne«, reče onaj. »Znaš li u kojoj žrtvi 
koja je izlivena u oganj, voda postaje ljudski glas, uzdiže se 
i govori?« »Ne«, reče onaj. »Znaš li pristup na put koji vodi 
bogovima ili pristup na put koji vodi očevima? Što to ljudi 
čine te stižu na put koji vodi bogovima ili na onaj koji vodi 
očevima? Jer čuli smo i riječi ršija: 


Za dva puta smrtnih ja sam čuo: 


jedan očevima, drugi bogovima vodi. 
Njima sve što živi kreće, 
sve što izmeđ oca i majke jeste.«'“" 


»Ne znam ni za jedan od njih«, reče Svetaketu. 


3. Tada ga kralj pozove da ostane kod njega. Ne obazi- 
rući se na poziv“ mladić pobježe, dođe ocu i požali se: »A ti 
si me prije nazvao poučenim«. »Kako to misliš, mudrače?« Sin 
mu objasni: »Čovjek iz kraljevske porodice mi je postavio 
pet pitanja, a ja nisam znao odgovor ni na jedno od njih«. 
»Koja su to pitanja?« »Ova«, odgovori on i ponovi glavne to- 
čke 


4. Otac mu reče: »Ti bi trebao znati, moj sinko, da što 
god ja znam, to tebi rekoh. Ali hajde, pođimo tamo da živi- 
mo kao učenici«. »Pođi sam«, reče mu sin. I Gautama dođe 
tamo gdje bijaše Đaivali Pravahana. Kralj mu prinese sjeda- 
lo i vodu, te inu tako priredi doček pun poštovanja. Tada mu 
reče: »Darujemo poštovanom Gautami dar«. 


5. On odgovori: »Dar koji bih želio je ovaj: ponovi rije- 
či koje si iskazao u prisustvu mladića«. 


6. On reče: »To je među božanskim darovima, Gauta- 

ma. Poželi neki od ljudskih«. 

7. Gautama će na to: »Ti znaš dobro da je u mene sva 
sila zlata, goveda, konja, sluškinja, pratnje i haljina. Ne liši 
me ovog obilnog, bezgraničnog i prekomjernog«. »Onda ti, 
Gautama, želiš poučavanje na uobičajan način?« »Ja sam do- 
šao tebi, gospodine, kao učenik.« Ovim riječima su stari po- 
stajali učenici, pa je s riječima da dolazi kao učenik i on ostao. 


8. Tada mu kralj reče: »Kao što se tvoji djedovi nisu 
ogriješili o nas, tako nemoj ni ti, Gautama. Ovo znanje se nije 
do sada zadržalo ni kod jednog brahmana. Ali ja ću ga tebi 
reći. Jer ko te može odbiti kad tako zboriš«. 


9. »Onaj svijet je žrtveni oganj, Gautama. Samo sunce 
je njegovo gorivo, zrake dim, dan plamen, strane svijeta ugalj, 
a međustrane iskre. U taj oganj bogovi vjeru prinose. Iz ove 
žrtve kralj soma nastaje.« 


10. »Parđanya“ je žrtveni oganj, Gautama. Sama godi- 
na je njegovo gorivo, oblaci dim, munja plamen, grmljavina 
ugalj, a tuča iskre. U taj oganj bogovi kralja somu prinose. 
Iz te žrtve kiša nastaje.« 


11. »Ovaj svijet je žrtveni oganj, Gautama. Sama zemlja 
je njegovo gorivo, vatra dim, noć plamen, mjesec ugalj, a zvi- 
jezde iskre. U taj oganj bogovi kišu prinose. Iz te žrtve hrana 
nastaje.« 


12. Muškarac je žrtveni oganj, Gautama. Sama otvorc- 
na usta su njegovo gorivo, dah dim, riječ plamen, oko ugalj, 
a uho iskre. U taj oganj bogovi hranu prinose. Iz te žrtve 
sjeme nastaje.« 


13. »Žena je žrtveni oganj, Gautama. Sam polni organ 
je njeno gorivo, dlake dim, stidne usne plamen, obljuba ugalj, 
a naslada iskre. U taj oganj bogovi sjeme prinose. Iz te žrtve 
čovjek nastaje. On živi koliko već živi, a kada umre, 


14. tada ga odnose u oganj lomače. Njegov oganj sam 
postaje oganj, gorivo gorivo, dim postaje dim, plamen pla- 
men, ugalj ugalj, a iskre iskre. U taj žrtveni oganj bogovi čo- 
vjeka prinose. Iz te žrtve uzdiže se čovjek obasjan bojama 
svjetlosti.« 

15. »Oni koji znaju tako i koji u šumi istinski slave 
vjeru, oni odlaze u plamen lomače, iz plamena u dan, iz dana 
u prvu polovinu rastućeg mjeseca, iz prve polovine rastućeg 
mjeseca u šest mjeseci tokom kojih (sunce) putuje na sjever, 
iz ovih mjeseci u svijet bogova, iz svijeta bogova u sunce, iz 
sunca u sjaj svjetlosti. Dosegavši sjaj svjetlosti, puruša koji 
se sastoji od razuma, odlazi u svjetove brahmana." U ovim 
svjetovima brahmana“ oni žive uznijeti za uvijek. Odavde 
nema povratka.« 


16. »A koji žrtvom, prinošenjem i trapljenjem pobjeđu- 
ju svjetove, oni odlaze u dim lomače, iz dima u noć, iz noći u 
polovinu padajućeg mjeseca, iz polovine padajućeg mjeseca u 
šest mjeseci tokom kojih sunce putuje prema jugu, iz ovih 
mjeseci u svijet očeva, iz svijeta očeva u mjesec. Dosegavši 
mjesec postaju hrana. Tamo ih bogovi, govoreći kralju somi: 
Rasti. Slabi’, uživaju. Kada odu od njih odlaze u prostor, iz 
prostora u zrak, iz zraka u kišu, iz kiše na zemlju. Došavši na 
zemlju postaju hrana. I ponovo bivaju žrtvovani u ognju čo- 
vjeka. Tada se rađaju u ognju žene. Uzdigavši se u svijet oni 
ponovo tako kruže. A koji ne znaju ova dva puta, postaju 
kukci, moljci i sve ono što ovdje bode.«“ 


VI, 4 


1. Doista, suština svih bića je zemlja; zemlje voda; vode 
biljke; biljaka cvjetovi; cvjetova plodovi; plodova muškarac; 
muškarca sjeme. 


2. Prađapati je razmišljao: »Hajde, da mu načinim uto- 
čište«. I stvori ženu. Stvorivši je, odao joj je priznanje odozdo. 
Zato ženu valja poštivati odozdo. Protegnuo je iz sebe onaj 
prednji kamen za tiještenje. Njime ju je oplodio." 


3. Njeno krilo je žrtveni oltar, dlaka žrtvena trava, ko- 
ža soma-tijesak, a dvije stidne usne su plamen u sredini. Uisti- 
nu, koliki je svijet za onog koji vrši obred vađapeya," toliki 
postaje i za onog koji znajući tako, vrši spolni snošaj. On sebi 
usmjerava dobra djela žena. A onaj koji spolno opći, ne zna- 
jući tako, njegova dobra djela žene sebi okreću. 

4. To je, doista, ono što je Uddalaka Aruni znao kad je 
rekao, to je, doista, ono što je Naka Maudgalya znao kad je 
rekao, to je, doista, ono što je Kumšraharita znao kad je re- 
kao: »Mnogi potomci brahmana odlaze neplodni i bez dobrih 
djela sa ovog svijeta: naime, oni koji spolno opće ne znaju- 
ći tako. Doista se mnogo sjemena prosipa, onog u snu ili 
onog na javi«. | 


(Prev. D. Z.) 


13* 


Aitareya 
(Vamadeva:) 


ITI, 1 


1. »Ko je on? »Mi ga slavimo kao atman, a koji je od 
ovih taj đtman?« »Da li ovaj po kome čovjek gleda, ili po ko- 
me sluša, ili po kome njuši, ili po kome oblikuje govor, ili po 
kome razlikuje slatko i neslatko?« 


2. To što je srce i taj razum, svijest, shvaćanje, razazna- 
vanje, spoznaja, mudrost, opažanje, volja, misao, promišlja- 
nje, oštroumnost, pamćenje, predodžba, nadahnuće, žudnja, 
život, moć, sve to, samo su oznake za um. 


3. On je brahman, on je Indra, on je Pradapati; on je svi 
ovi bogovi i pet velikih elemenata: zemlja, zrak, prostor, vo- 
da i svjetlost; on je ovi nabrojeni elementi kao i oni pomije- 
šani i sitniji; i sjeme ovo i ono; i rođeni iz jajeta, i rođeni iz 
utrobe, i rođeni iz pare, i rođeni iz mladica; i konji, goveda, 
ljudi i slonovi; i sve što god ovdje diše, što god se kreće i leti 
i što je nepokretno. To je sve vođeno umom, na um se osla- 
nja. Svijet je vođen umom, um je oslonac, um (prađfiana) je 
brahman. 


4. I on (Vamadeva), s atmanom koji je um, napustivši 
ovaj svijet i polučivši sve želje u nebeskom svijetu, besmrtan 
postaje... postaje. 


(Prev. D. Z.) 

Madandiikya 


1. Aum. Ovaj slog je sve ovo. Tumačenje je: prošlost, 
sadašnjost i budućnost; sve je samo slog aum. I što god dru- 
go postoji povrh tri vremena, to je također slog aum. 


2. Sve ovo je brahman. Ovaj atman je brahman. A at- 
man ima četiri dijela. 


3. Prva četvrtina je vaiśvānara, čije je područje budno 
stanje, koji spoznaje vanjske predmete, koji ima sedam udo- 
va i devetnaest usta, koji uživa velike elemente. 


4. Druga četvrtina je taiđasa, čije je područje stanje sna, 
koji spoznaje unutrašnje predmete, koji ima sedam udova i 
devetnaest usta, koji uživa profinjene elemente. 


5. A kad čovjek zaspi, ne žudeći ni jedne želje i ne sa- 
njajući snove, to je duboki san. Ova treća četvrtina je prađ- 
fia, čije je područje stanje dubokog sna, koji je postao jedan, 

oji je čista spoznaja, koji uživa samo nasladu, koji je pun 
naslade, čije je lice misao. 


6. On je gospodar svega, znalac svega, on je vladar u 
nutrini. On je izvorište svega, početak i kraj bića. 


7. Koji ne spoznaje unutrašnje predmete, koji ne spo- 
znaje vanjske predmete, koji ne spoznaje oboje, koji nije sa- 
mo spoznaja, koji nije spoznavalac, koji nije nespoznavalac 
nevidljiv, neizreciv, nezahvatljiv, bez oznaka, nepojmljiv, koji 

se ne može imenovati, koji ima za suštinu ovisnost o samom 
sebi, koji je smirenje manifestiranog, spokojan, blag, nedvo- 
jan; takav misle da je četvrti dio. On je atman. On treba biti 
znan. Em 


E 8. Ovaj je ātman po elementima slog aum. Elementi 
atmana su dijelovi i dijelovi su elementi: zvuk a, zvuk u, 
zvuk m. 


9. Vaiśvānara, čije je područje budno stanje, je slove 
a, prvi element, ili po korijenu āp (polučiti) ili po tome što 
je na početku. Ko tako zna polučuje sve želje i postaje poče- 
tak svega toga. | 


10. Taiđasa, čije je područje stanje sna, je slovo u, drugi 
element, ili zbog uzdizanja, ili po tome što se javlja u sredini. 
Ko tako zna postaje onaj u čijoj porodici nije rođen niko ko 
ne poznaje brahman, postaje i sam onaj koji veliča stalnost 
znanja. 


11. Prāđña, čije je područje stanje dubokog sna, je slovo 
m, treći element, ili po korijenu mi (mjeriti, spoznati), ili po 
tome što je na kraju. Ko tako zna mjeri (spoznaje) sve ovo 
i postaje kraj svega toga. 


12. Četvrti je onaj koji nema elemenata, neizreciv, ko- 
me je svojstveno smirivanje manifestiranog svijeta, blag, ne- 
-dvojan. Tako je upravo slog aum ātman. Ko tako zna ātma- 
nom u dtman ulazi. 


(Prev. D. Z.) 


Maitri 


V 

1. Ovo je Kutsayanina pjesma hvale: 
Ti si Brahma, ti si Višnu, ti si Rudra, ti si Prađapati; 
ti si Agni, Varuna, Vayu, ti si Indra, ti si mjesec; 
ti si hrana, ti si Yama, ti si Prthivi, ti si sve, ti si neprolazan. 
Postojanje je u tebi raznooblično po sebi i po prirodi svojoj. 
Naklon tebi, gospodaru vasione. Sopstvo svega, stvoritelj svega, 
uživalac svega, ti si život svega, vladar svake igre i užitka. 
Naklon tebi smirenom čtmanu. Naklon tebi duboko skrovitom, 
nepojmljivom, beskrajnom, bez početka i bez kraja. 

2. U početku svijet bijaše samo tama (tamas ). Ona bi- 
jaše u svevišnjem' i pokrenuta od njega preobliči se. Oblik 
oji nastade je strast (rađas). Strast se pokrenuta premetnu 
u vrsnoću (sattvam), a pokrenuta vrsnoća prostruji u bit 
(rasah). Ovaj dio je temelj spoznaje svakog čovjeka, a ozna- 
ke su mu: volja, odlučnost i samosvijest, on je znalac tijela, 
Prađapati, prozvan visva (sve). Njegovi oblici su spomenuti 
prije. Dio njega koji pripada tami, o učeniče Veda, je Rudra. 
Dio koji pripada strasti, o učeniče Veda, je Brahma, a dio 
koji pripada vrsnoći, o učeniče Veda, je Višnu. Doista, on 
jedan postao je trostruk, postao osmerostruk, jedanaestero- 
struk, dvanaesterostruk, bezbrojan. Jer se tako razvija, na- 
stalo je biće. On se pokreće, ulazi u bića i postaje vladar 
bića. On je điman unutra i izvana, da, unutra i izvana. 


VI 


17. U početku svijet bijaše brahman, beskrajno jedno. 
Beskrajno na istoku, beskrajno na jugu, beskrajno na zapa- 
du, beskrajno na sjeveru, beskrajno gore i dolje, beskrajno 

na sve strane. Za njega istok i ostali pravci nisu postojali, niti 
poprijeko, niti gore, niti dolje. Nepojmljiv je ovaj najviši 
dtman, neizmjerljiv, nerođen, neshvatljiv; nezamisliv je on, 
čiji je dtman prostor. Pri propasti svega on jedini ostao je 
budan. Iz tog prostora probudio je to što se sastoji od same 
misli. Od njega je to zamišljeno i u njega se vraća. On je bli- 
stav lik koji sja u suncu, bezdiman sjaj koji je u vatri, kao 
i plamen u želucu koji probavlja hranu. Jer ovako su rekli: 
»Ovaj koji je u vatri, koji je u srcu i koji je u suncu, on je 
jedan-jedini. Ko tako zna kreće jedinstvu jednoga. 


28. To se može i drugačije reći. Prekoračivši preko ele- 
menata postojanja, osjetila i predmeta osjetila, dohvativši luk 
čija je tetiva život prosjaka, a drška čvrstoća, i ubivši strije- 
lom oblikovanom od nesamosvijesti, na vratima u brahmana, 
stražara okrunjenog smetenošću, kojeg resi naušnica od zlo- 
be i pohlepe, koji drži štap od lijenosti, mrtvila i prljavštine, 
odjevenog u samoljublje, koji je zgrabio luk čija je drška 
zavođenje, a tetiva bijes, i strijelom sačinjenom od žudnje 
ubija ova bića; ubivši njega, prešavši splavlju sloga aum pre- 
ko na drugu obalu prostora u srcu, u unutrašnji prostor ko- 
ji postaje postepeno vidljiv, neka čovjek uđe u dvor brahma- 
na, kao što rudar ulazi u rudnik žudeći rude. Potom neka uz 
pomoć učitelja raskine četverostruke korice brahmanove riz- 
nice. F tada, sjajan, očišćen, prazan, spokojan, bezdahovit, 
bez sopstva, beskrajan, neiscrpljiv, postojan, vjekovit, nero- 
đen, samozavisan, obitava u vlastitoj veličini. Vidjevši njega 
(atman) koji obitava u vlastitoj veličini, on kolo života i smr- 
ti promatra kao kotač kočije koji se vječno okreće. Jer ovako 
rekoše: 


»Čovjek koji je šest mjeseci zadubljen i neprekidno slobodan, 
beskrajnu, najvišu, tajnovitu yogu dosiže. 

A .čovjek koji je dobro usmjeren, ali strašću i tminom prožet, 
sinu, ženi i porodici predan, nikada je polučiti neće«. 


29. Rekavši tako (Brharathi), Sakayanya, čije je srce 
okrenuto unutrašnjosti, pokloni se pred njim i prozbori: »O 
kralju, sinovi Prađapatija su se uzdigli na put brahmana zna- 
njem o brahmanu. Vršenjem yoge čovjek postiže spokojstvo 
i zadovoljstvo, te strpljivo podnosi dvojnost sreće i bola. Ne- 
ka se ne izlaže ova najskrovitija nauka onom ko nije sin, ko 
nije učenik i ko nije smiren. Neka se ona tumači onom ko 
je privržen samo učitelju, onom ko je obdaren svim vrli- 
nama«. | 

(Prev. D. Z.) 


Puno je ono, puno je ovo. 

Iz punoće puno izvire. 

Od punoće kad se puno uzme 
punoća opet ostaje. 


Bogom je prožeto sve što se u ovom pokretnom svijetu 
kreće. 
Zato uživaj u odricanju. Ne žudi ničijega blaga. 


Vršeći ovdje djela, poželi da živiš stotinu ljeta. 
Ako si takav, a ne drugačiji, djelo za tebe prionuti neće. 


Demonski su ti svjetovi slijepom tamom prekriveni, 
u nju ulaze nakon smrti oni koji su sebi ubitačni. 


Postojano jedno, od uma je hitrije. 

Osjetila ga ne dosižu, jednako pred njima hita. 
Prem nepokretno, sve što juri, prestiže. 

U njem vjetar djelovanje podržava. 


I kreće se i ne kreće; daleko je a i blizu; 
to je u nutrini svega i spoljašnost je svemu. 


Onaj ko sva bića upravo u sebi vidi, 
i u svim bićima sebe, zbog toga ne žali. 


. Jer ako je u svim bićima spoznao sebe, 


kakve opsjene i boli da se plaši, jedinstvo vidjevši? 

10. 


11. 


12. 


13. 


14. 


15. 


16. 


17. 


18. 


On je u sve prodro, blistav, bez tijela, neranjiv, 

bez mišića, čist i nedodirnut zloćom. 

Vidjelac mudri, svedosežan, on opstoji po sebi, 

poput stvari što prirodno teku kroz beskonačno vrijeme. 


U slijepu tamu uranja ko neznanje slavi, 

u još veću tamu kreće ko u znanju uživa. 

Iz znanja proizlazi jedno, rekoše, a iz neznanja pak drugo. 
Tako smo čuli od mudrih koji su nas poučili. 


Znanje i neznanje ko zajedno spoznaje, 
neznanjem nadilazi smrt, a znanjem besmrtnost postiže. 


U slijepu tamu uranja ko nezbiljnost slavi, 
u još veću tamu kreće u zbiljnosti ko uživa. 


Iz zbilje proizlazi jedno, rekoše, a iz nezbilje drugo. 
Tako smo čuli od mudrih, koji su nas poučili. 


Zbiljnost i nezbiljnost ko zajedno spoznaje, 
nezbiljnošću nadilazi smrt, a zbiljnošću besmrtnost 
postiže. 


Zlatnim je pokrovom istini lice prekrito, 
a ti ga, Pušan, razotkri, da ga ugledam ja, 
što u zakonu i istini živim. 


O Pušan, jedini vidioče, ti što si vladar smrti, 
sunce, potomče Prađapatija, raširi zrake, 

pa skupi njihov žar da ti vidim najdivniji lik. 
Koje god to bilo lice, to isto sam ja. 


Neka život uđe u besmrtni dah, 

a potom nek' tijelo sagori u pepeo i prah. 
Aum. Um neka pamti učinjeno, neka pamti um, 
neka pamti učinjeno, neka pamti. 


Ognju, vodi vas blagim putem obilja, 
bože, koji si spoznao sva djela naša! 
Udalji od nas prevarna zla, 

a mi ćemo te slaviti obiljem pohvala. 


(Prev. D. Z.) 


Kena 
1. Nek’ ojačaju moji udovi, moja riječ i dah, 
moj vid i sluh, te snaga i osjetila sva. 
2. Sve je brahman u upanišadi. 
Nek’ ne poreknem brahman, ni brahman mene. 
Nek’ ne bude poricanja, ni poricanja mene. 
3. Nek’ ova dharma koja je u Upanišadama 


živi u meni koji sam privržen ātmanu. 
Aum. Mir, mir, mir. 


I 


. Ko je potaknuo usmjerenu misao da se vine? 


Po kome upregnut se prvi životni dah pokreće? 
Ko je ovu izgovorenu riječ usmjerio? 
Koje je božanstvo uho i oko upregnulo? 


To što je sluh sluha, um uma, riječ riječi, 
to je i dah daha i vid vida. 

Oslobodivši se, mudri ovaj svijet napuštaju 
i besmrtni postaju. I 


Tamo ne dosiže oko, ne dosiže riječ ni misao. 
Ne znamo i ne razaznajemo kako o tome poučavati. 


Drugačije je to od znanog i onkraj je neznanog. 
Tako smo čuli od starih koji su nas poučili. 

To što se riječju ne izriče, a po čemu je riječ izrečena, 
to spoznaj da je brahman, a ne ovo što ovdje štuju. 


To što se mišlju ne zamišlja, a po čemu je misao 


zamišljena, 


to spoznaj da je brahman, a ne ovo što ovdje štuju. 


To što se okom ne vidi, a po čemu oči vide, 
to spoznaj da je brahman, a ne ovo što ovdje štuju. 


To što se uhom ne čuje, a po čemu uho sluša, 
to spoznaj da je brahman, a ne ovo što ovdje štuju. 


To što se dahom ne udiše, a po čemu je dah udahnut, 
to spoznaj da je brahman, a ne ovo što ovdje štuju. 


II 


Kad misliš: »Dobro znam«, tad' o obličju brahmana malo 
| znaš. 
Ono njegovo u tebi, ono njegovo u bogovima, treba 
| ispitivati: 
»Mislim da znam«. 


Ja ne mislim da dobro znam, niti znam da ne znam. 
Ko od nas to zna, zna to, i on zna da ne zna. 


Ko ne promišlja taj promišlja, a ko promišlja taj ne zna. 
Nespoznatljivo je za one koji spoznaju, 


a spoznatljivo za one koji ne spoznaju. 


Kad je spoznaja u probuđenju nazreta 
besmrtnost se dosiže. I 
U sebi se snaga nalazi, znanjem se besmrtnost postiže. 


Ko je to ovdje spoznao taj doista jest', 

a ko to ne spozna velik mu je gubitak. 
Razabravši to u svim oblicima postojanja 
mudri ovaj svijet napuštaju i besmrtni postaju. 


III 


Brahman pobijedi za bogove, njegova ih pobjeda uzvisi, 
a oni je shvatiše ovako: »Naša je ova pobjeda, naša je i 
veličina«. 


10. 


11. 


12; 


Ono uvidi njihovo samoljublje i ukaže im se. No bogovi 
nisu znali kakav je to duh: 


Rekoše ognju: »Đataveda, iznađi kakav je to duh«. »Bit 
će tako«, odgovori im on. 


Jurne na njega, a ono ga upita: »Ko si ti«? »Ja sam Agni«, 
on će, »znalac svakog rođenja«. 


»Ako si takav, kakva je tvoja moć?« »Sve što raste na 
zemlji mogu sagorjeti.« 


Ono mu pruži travku: »Sagori to«. Agni nasrne svom sna- 
gom, ali je ne uspije sagorjeti. Vrati se natrag i objasni: 
»Nisam mogao iznaći kakav je to duh«. 


Tad' rekoše vjetru: »Vayu, iznađi kakav je to duh«. »Bit 
će tako«, odgovori im on. 


Jurne na njega, a ono ga upita: »Ko si ti«? »Ja sam 
Vayu«, on će, »ja sam dah što se nadimlje u utrobi 
majke.« 


»Ako si takav, kakva je tvoja moć?« »Sve što raste na 
zemlji mogu odnijeti.« 


Ono mu pruži travku: »Odnesi to«. Vayu nasrne svom 
snagom, ali je ne uspije odnijeti. Vrati se natrag i obja- 
sni: »Nisam mogao iznaći kakav je to duh«. 

Tad' rekoše Indri: »Maghavan, iznađi kakav je to duh«. 
»Bit će tako«, odgovori im on. Jurne na njega, a ono 
iščezne. 

U tom istom prostoru Indra susretne ženu blistave lje- 
pote, Umu, kći sniježnih vrhunaca Himavata i nagovori 
je: »Kakav je to duh«? 

IV 


»Brahman«, ona će, »brahmanova vas je pobjeda uzvi- 
sila.« Tek tada on spozna da je to brahman. 


Zato ovi bogovi, Agni, Vayu, Indra, kao da su viši od 

drugih bogova. Oni bijahu najbliže njegovom dodiru, 
oni prvi spoznaše da je to brahman. 


Zato Indra kao da je iznad drugih bogova. On bijaše naj- 
bliže njegovom dodiru, on prvi spozna da je to brahman. 


Ovo je učenje o njemu u odnosu na bogove: to je k'o 
kad munja sine, ili k'o kad oko trepne. 


. A ovo u odnosu na nas same: ono što se poput misli 
kreće, po čem razum pa i volja vječno pamte. 


To se zove sta žarka želja«' i toj žarkoj želji treba težiti. 
Onog koji to tako spoznaje sva bića žude. 


»Učitelju, kaži Upanišadu«, rekao si. »Upanišada ti je iz- 
rečena. Kazali smo ti Upanišadu o brahmanu.« 


Žar! samosavladavanje i djelovanje njen su oslonac. 
Vede su joj udovi, a istina prebivalište. 


Ko nju tako spozna, odbacuje zlo i u najizvrsnijem, bes- 
konačnom, nebeskom svijetu čvrsto stoji, da, čvrsto stoji. 


(Prev. D. Z.) 


Taittiriya 
II, 1 
(Tri$anku reče:) 


1. Aum. Onaj koji zna brahman postiže vrhunac, a o 
tome se kaže slijedeće: »Brahman je stvarnost (satyam), zna- 
nje (đñānam), beskonačnost (anantam). Onaj ko zna da je 
on smješten u skrovitosti (srca) i u najvišem nebu ostvaru- 
je, pomoću umnog brahmana, sve želje«. 

Od tog je ātmana zato postao prostor, od prostora vjetar, od 
vjetra oganj, od ognja vode, od voda zemlja, od zemlje bilj- 
ke, od biljaka hrana, a od hrane čovjek. 

Taj se čovjek sastoji upravo od suštine hrane'. Takva mu je 
glava, takva desna strana, takva lijeva strana, takav mu je 
atman“, takav mu je rep (koji je) podrška. 

O tome je ova kitica: 


II, 2 

1. »Od hrane se rađaju stvorenja, ona koja se nalaze 
na zemlji. Ona doista žive od hrane i tamo se vraćaju na 
kraju. Jer hrana je prva među bićima!" i zato se naziva iscje- 
liteljicoom svega. Oni koji štuju brahman kao hranu postižu 
svu hranu. Jer hrana je prva među bićima i zato se naziva 
iscjeliteljicom svega. Od hrane se rađaju bića, pomoću hrane 
se razvijaju, (ona) je i jedena i jede elemente (bhiutani). Za- 
to se to zove hranom.« 
Različit od onoga koji se sastoji od suštine hrane, jeste unu- 
tarnji ātman koji se sastoji od daha, koji ga ispunja. Onaj 

ima oblik čovjeka. Prema njegovu čovječiem obliku i ovaj 
ima oblik čovjeka. Dah mu je glava, raz-disanje mu je desna 
strana, izdah mu je lijeva strana, prostor điman', zemlja rep 
(kraj koji je) podrška. 


II, 3 

1. »Dahom bogovi dišu, a i ljudi i stoka, dah je bićima 
životni vijek (4yuh), zato ga zovu općim životnim vijekom. 
Punom se vijeku bliže oni koji kao dah poštuju brahman, 
jer dah je vijek svih bića. Zato ga zovu općim životnim vije- 
kom.« On je doista tjelesni atman onoga prijašnjeg. Doista, 
različit od onoga koji se sastoji od daha, jeste unutarnji ät- 
man koji se sastoji od razuma“, koji ga ispunja. Onaj ima ob- 
lik čovjeka. Prema njegovu čovječjem obliku i ovaj ima ob- 
lik čovjeka. Yađur-veda mu je glava", Rg-veda mu je desna 
strana, Sama-veda mu je lijeva strana, učenje (mu je) čtman', 
pune Atharvana i Angirasa (su mu) rep (kraj koji je) po- 

rška. 


O tome je slijedeća kitica: 


JI, 4 

1. »Otkuda se riječi vraćaju zajedno s mišlju a ne do- 
hvativši je, (toga se) nikada ne plaši onaj koji zna dobrobit 
(anandam) brahmana.« 

To je doista tjelesni điman onoga prijašnjeg. Do 
ista, različit od onoga koji se sastoji od razuma, je- 
ste unutarnji ātman koji se sastoji od svijesti, koji ga is- 
punja. Onaj ima oblik čovjeka. Prema njegovu čovječjem li- 
ku i ovaj ima oblik čovjeka. Vjera mu je glava, istina (rtam) 
(mu je) desna strana, stvarnost (satyam) lijeva strana, dis- 
ciplina — ātman, moć — rep (kraj koji je) podrška. 

O tome postoji slijedeća kitica: 


II, 5 

1. »Svijest upravlja žrtvom, a upravlja također i djelima. 
Svi bogovi slave svijest kao najviše brahman. Ako (čovjek) 
zna brahman kao svijest, i ostavivši zla u tijelu od nje se ne 
udaljava, ostvaruju mu se sve želje«. 
To je doista tjelesni dtman onoga prijašnjeg. I 
Zaista, različit od onoga koji se sastoji od svijesti, jeste unu- 
tarnji čitman koji se sastoji od dobrobiti", koji ga ispunja. 
Onaj ima oblik čovjeka. Prema njegovu čovječjem obliku i 
ovaj ima oblik čovjeka. Prijatnost (priyam) mu je glava, ra- 

dost (modah) (mu je) desna strana, ushićenje (pramodah) 
lijeva strana, dobrobit (đnandah) — dtman', brahman (mu je) 
rep (kraj koji je) podrška. 


O tome je slijedeća kitica: 
III, 6 


1. »Kao da ne postoji onaj koji brahman zna kao nepo- 
stojeće (asat). A ako zna da brahman jest, poznaju ga kao po- 
stojećeg.a 


To je zaista tjelesni Gtman onog prijašnjeg. 

A o tome se postavljaju pitanja: 

»Da li onaj ko nije znalac nakon smrti odlazi na onaj svijet? 
Ili na onaj svijet poslije smrti odlazi onaj koji zna?« 

On (Ztman) poželi: »Ja bih se umnožio i reproducirao«, I da- 
de se u tlapnju; nakon obavljena trapljenja, emanira sve ovo, 
što jest. Emaniravši ga, uđe (u svijet); ušavši, postade ono što 
jest (sat) i ono što je onostrano (tyat), definirano i nedefi- 
nirano, osnovano i neosnovano, svjesno i nesvjesno, istinito 
i lažno. Postade stvarnost (satyam) onakva kakva je. To je 
ono što se naziva stvarnim. 


III, 7 


1. Ne treba huliti hranu, to je pravilo. Odista, dah je 
hrana, tijelo je izjelica hrane, na dah se tijelo oslanja, na 
tijelu se dah oslanja. Dakle hrana se oslanja na hranu. Onaj 
koji zna da se hrana oslanja na hranu, on je utemeljen (pra- 
tišthitam). On postaje posjednik i izjelica hrane, postaje mo- 
ćan po potomstvu, stoci i brahmanskome sjaju, i velike sla- 
ve. 


(Prev. R. I.) 


14 Počeci indijske misli 


Kaušitaki 


I 

1. Citna Gaigyayani, želeći da žrtvuje, izabere Arunija;' 
ali ovaj pošalje sina Švetaketua, govoreći mu, »obavi žrtvu 
(za njega)«. Kad stiže, onaj ga upita: »O sine Gautamin, da 
li je u svijetu u koji ćeš me prenijeti kraj (samvrtam), ili 
osim ovoga postoji neki drugi put«? »Ja to ne znam«, odgo- 
vori, »ali da pitam učitelja.« On se vrati ocu i pita ga onako. 
»Tako me je ispitivao; kako da mu odgovorim?« A ovaj će: 
»Ni ja to ne znam; nakon što smo proučili Vede, hajde da 
kod njega uzmemo ono što nam bolji daju. Dođi, otići ćemo 
obojica«. S gorivom u rukama pristupi Citri Gangyayani: »Mo- 
lim inicijaciju«. »Dostojan si brahmana, o Gautama, jer se 
nisi umislio. Dođi, objasnit ću ti«, odgovori mu on. 

2. I on reče: »Oni koji odlaze s ovoga svijeta, oni svi 
odlaze upravo na mjesec. U prvom dijelu (mjeseca) on se 
(rastući mjesec) hrani njihovim dahovima, a u drugoj ih 
polovici navodi da se ponovo rode. On je ulaz u nebeski svi- 
jet, mjesec pušta onoga koji odgovori (na njegova pitanja). 
Ali onoga koji ne odgovori, njega pretvara u kišu i sipa ova- 
mo. On se ponovo rađa ili kao crv, ili kao kukac, ili kao riba, 
ili kao ptica, ili kao lav, ili kao vepar, ili kao zmija, ili kao 
tigar, ili kao čovjek ili kao neko drugi, na tim i tim mjesti- 
ma, u skladu s (vlastitim) djelima i u skladu s (vlastitim) 
znanjem. — Kada stiže (onamo i mjesec) ga pita ,ko si ti?', 
treba da odgovori: 


Od rasvjetljujućeg (mjeseca) skupljeno je sjeme, O godišnja 


doba, 

od petnaest-puta-nastalog boravišta otaca; 
takva me kao djelatnog muškarca pošaljite 
i kroz djelatnog muškarca u majku ulijte. 


Rađam se, preporađajući se, kao dodatni trinaesti mjesec 
(trayodasšopamasah) dvanaestom, s ocem (nakon) dvanaest 
kao trinaestim. Ja to znam, a znam i suprotno tome. O go 
dišnja doba, vodite me besmrtnosti ovom istinom, ovom tlap- 
njom (tapasa). Ja sam godišnje doba, povezan s godišnjim 
dobima«. »Ko si?« »Ja sam ti!«, odgovara. I (mjesec) ga ot- 
pušta. 

3. Stigavši na ovaj put koji vodi bogovima, on odlazi u 
svijet Agnija, u svijet Vayua, u svijet Varune, u Indrin svijet, 
u svijet Prađapatija, u svijet Brahme. U tom su svijetu Brah- 
me jezero Ara, trenuci yeštiha', rijeka Viđara (nestareća), 
drvo Ilya, grad Salađya, boravište Aparađita (nepobjedivo), 
dva stražara Indra i Prađapati, dvorana (neizmjerna) Vibhu 
(prostrana), prijestolje Vicakšana (dalekovido), ležaj Amitau- 
đas (nemjerljivog sjaja), prijatna Manasi (misaona) i njen 
odraz Cakšusi (vidna) koje uzimaju cvjetove i upliću svje- 
tove, majke, Ambayavise (dadilje), apsare i Ambaya — rije- 
ke. Tu stiže onaj koji tako zna (ittham-vid). Njemu Brahma 
kaže: »Trčite tamo s mojom slavom. Dospio je do rijeke Vi- 
đara, nestareće, i zaista neće ostariti«! l 

4. Pristupa mu pet stotina apsara: stotina s voćem u 
rukama, stotina s mirisnim uljima u rukama, stotina s vijen- 
cima u rukama, stotina s odjećom u rukama, stotina s miri- 
sima u rukama. Ukrašavaju ga Brahminim ukrasima. Ukra- 
šen njegovim nakitom, znalac brahmana, on odlazi brahma- 
nu'. Dolazi do jezera Ara koje u mislima prelazi. Došavši ova- 
mo, oni koji nemaju pravo znanje potonu. On stiže do tre- 
nutaka yeštiha koji bježe pred njim. Stiže do rijeke Viđara 
koju prelazi u mislima. Tu se otresa svojih dobročinstava i 
zlodjela. Njegovi prisni rođaci nasljeđuju njegova dobra dje- 
la, a oni koji mu nisu prisni — rđava. Kao što onaj koji vozi 
kola gleda na dva točka, tako on gleda na dan i noć, na do- 
bra i zla djela i na sve suprotnosti. Tako on iznad dobra i iz- 
nad zla, znajući brahman, odlazi brahmanu'. 

5. On stiže do drveta Ilya, i u njega ulazi miris Brahme 
(ili brahmana). On stiže do grada Salađya, i u njega ulazi 
okus Brahme (ili brahmana). On stiže do Nepobjedivog bo- 
ravišta, i u njega ulazi Brahmin (ili brahmanov) žar. On sti- 
že do dva čuvara, Indre i Prađapatija, i oni bježe pred njim. 
On stiže do Prostrane dvorane i u njeg ulazi Brahmina (ili 

brahmanova) slava. On stiže do prijestolja Vicakšana, kojemu 
su brhat i rathantara napjevi prednje noge, śyaita i naudhaso 
stražnje noge, vairiipa i vairađa* uzdužni potpornji, śākvara i 
raivata poprečni potpornji. Ono (prijestolje) je mudrost jer 
se mudrošću raspoznaje. On stiže do ležaja Amitauđas: to je 
dah. Prošlost i budućnost su mu prednje noge, sreća i okrije- 
pa su mu stražnje noge, bhadra i yuđnayađfiya su mu zag- 
lavlje, brhat i rathantarad' su mu uzdužni potpornji, rg-ved- 
ske himne i sama-vedski napjevi su mu uzduž nategnuti kono- 
pi, yađur-vedske formule su mu poprečni; mjesečina mu je 
jastuk, udgitha* je pokrivač, napredak naslon. Na njemu sjedi 
Brahma. Onaj koji tako zna penje se prvo odozdo. Brah- 
ma ga pita: »Ko si ti«? On treba da odgovori: 


6. »Ja sam godišnje doba, povezan s godišnjim dobima, 
nastao iz eteričnog prostora kao izvora, ja sam sjeme za že- 
nu, sjaj godine, diman svakog pojedinog bića«. Ti si 4tman 
svakog pojedinog bića, što si ti, to sam ja.« Reče mu: »Ko sam 
ja?« »Istina (satyam)«, odgovori. »A što je to istina?« »Sve 
što je različito od božanstava (tj. osjetila) i dahova je sat, 
ali bogovi i dakiovi su tyam. Zato se to izražava riječju sa- 
iyam, sve ovo. Ti si sve ovo.«* 


7. 


»S yađusom kao trbuhom a samanom kao glavom, 
s rgom kao likom, neuništivog, 

kao brahman valja prepoznati 

velikog vidovnjaka od brahmana sačinjenog.« 


Pita ga: »Čime stičeš moja muška imena?« Treba da odgovo- 
ri: »Dahom«. "Čime ona srednjeg roda (napumsakani)?« »Mi- 
šlju.« »Čime (moja) ženska imena?« »Riječju.« »Čime miri- 
se?« »Dahom.« »Čime oblike?« »Okom.« Čime zvuke?« 
Uhom.« »Čime okus jela?« »Jezikom.« »Čime djela?« »Dvije- 
ma rukama.« »Čime radost i tugu?« »Tijelom.« »Čime zado- 
voljstvo, radost i razmnažanje?« »Spolnim organom.« »Čime 
pokretljivost?« »S dvije noge.« »Čime misli, ono što treba ra- 
zumjeti i želje?« »Upravo mudrošću«, treba da odgovori. On 
mu kaže: »Dostigao si moj svijet, on je tvoj«. Koja bilo 
da je Brahmina (ili brahmanova) pobjeda, koje bilo dostig- 
nuće, tu pobjedu odnosi, to dostignuće postiže onaj koji ova- 
ko zna, onaj koji ovako zna. 

II 


1. »Dah je brahman«, tako je govorio Kaušitaki. Ovo- 
me dahu koji je brahman razum je izaslanik, oko mu je ču- 
var, uho mu je doušnik, govor mu je služavka. Onaj koji do- 
ista zna da je razum izaslanik daha, postaje posjednikom iza- 
slanika. Onaj koji zna da je oko čuvar postaje posjednikom 
čuvara. Onaj koji zna da je uho doušnik, postaje posjedni- 
kom doušnika. Onaj koji zna da je govor služavka, postaje 
posjednikom služavke. I ovom dahu kao brahmanu sva bo- 
žanstva (tj. osjetila) donose prinos iako ga on ne traži; a 
također sva bića (tj. elementi) donose prinos iako ga on ne 
traži, onome koji ovako zna. Za njega upanišadska pouka gla- 
si: neka ne prosi. Kao kad onaj koji je prosio u selu a ništa 
nije dobio, posti govoreći: »Ne bih jeo ništa odavde dobive- 
no«; tada ga pozovu oni koji su ga ranije odbili. To je način 
ophođenja onoga koji ne prosi. Darežljivi ga ipak pozivaju i 
govore mu, »da ti damo nešto«. 


III 
8. 


Ne treba htjeti spoznati govor. Treba spoznati govor- 
nika. 

Ne treba htjeti spoznati miris. Treba spoznati onoga 
koji njuši. 

Ne treba htjeti spoznati oblik. Treba spoznati gledaoca. 

Ne treba htjeti spoznati zvuk. Treba spoznati slušača. 

Ne treba htjeti spoznati okus hrane. Treba spoznati 
onoga koji razaznaje okus. 

Ne treba htjeti spoznati djelo. Treba spoznati! djelatelja. 

Ne treba htjeti spoznati radost i bol. Treba spoznati 
onoga koji razaznaje radost i bol. 

Ne treba htjeti spoznati zadovoljstvo, radost i razmna- 
žanje. 

Treba spoznati onoga koji razaznaje zadovoljstvo, ra- 
dost, razmnažanje. 

Ne treba htjeti spoznati kretanje. Onog koji se kreće 
treba spoznati. 

Ne treba htjeti spoznati misao. Treba spoznati mislioca. 
Ovih deset tvarnih elemenata’ odnosi se na svijest (adhi-prađ- 
fiam), a deset elemenata svijesti" odnosi se na tvarne elemen- 
te (bića) (adhi-bhiitam)“. Jer doista, da nema tvarnih ele- 
menata ne bi bilo ni elemenata svijesti, a da nema elemena- 
ta svijesti, ne bi bilo tvarnih elemenata. Od samo jednog od 

njih ne bi se ostvario ni jedan oblik (ripam). A nema mno- 
štva. Kao što se na kolima kotač oslanja na žbice a žbice na 


središte, isto se tako tvarni elementi oslanjaju na elemente. 


svijesti, a elementi svijesti se oslanjaju na dah". Taj dah je 
svjesni dtman, dobrobit, nestareći, neumirući. On ne raste 
dobrim djelom niti opada rđavim. Zapravo, on navodi na do- 
bro djelo onoga koga želi podići iz ovih svjetova, i on navo- 
di na rđavo djelo onoga koga želi niže baciti.“ On je zaštitnik 
svijeta, vladar svijeta, gospodar svijeta“. Treba znati da je on 
moj điman, da je on moj dtman. 


(Prev. R. I.) 


Mundaka 


I, 1 


(Angiras reče:) 


6. 


Nevidljivo, nezahvativo, bez roda i varne, 

bez vida i sluha, bez ruku i nogu, | 

vječno, rasprostranjeno, sveprisutno, najsuptilnije, 
neuništivo, — to mudri vide kao izvor bića. 


Kao pauk što luči i uvlači (nit) 

kao bilje što na zemlji niče 

kao iz živog čovjeka što kosa i dlake rastu, 
tako ovdje sve iz neuništivog biva. 


Trapljenjem se brahman gradi, 

otuda se hrana rađa, 

iz hrane dah, razum, stvarnost, 

svjetovi i besmrtnost u (žrtvenim) djelima. 


Onaj koji sve zna i shvaća 

čija se tlapnja sastoji od znanja, 
od njega je stvoreno ovo brahman, 
tj. ime, lik i hrana. 


I, 2 
1. Ovo je istina: 


One žrtve što pjesnici u himnama vidješe 
mnogostruko su rasprostranjene u tri (vede). 


215. 


10. 


11. 


12. 

Stalno ih činite, istinoljubivi, 
to je vaš put svijetu dobročinstva 


Ako plamen leluja 

kad je upaljen žrtveni oganj, 
tad' među dvije mjere masla 
treba s vjerom izliti prinos. 


. Ako žrtvuje kad plamičci bukte: 


prinoseći dar u pravi čas, 
oni ga vode, kao sunčeve zrake, 
gdje živi gospodar bogova. 


»Dođi, dođi«, sjajni ga prinosi zovu, 

sunčevim zrakama pronose žrtvovatelja 

prijatnu mu riječ u čast kazuju: 

ovo je vaš zaslužni Brahmin svijet' dobroga djela. 


. Nesigurne su odista te lađe od osamnaest 


vrsta žrtve za koje se kaže da su niže (žrtveno) djelo. 
Zaluđeni koji se tome raduju kao boljem 
ponovo dolaze u život i smrt. 


Uronjeni u neznanje, umišljeni, 
misleći kako su pametni, 
Glupani se smušeno motaju 
kao slijepci koje slijepac vodi. 


Kao djeca što misle da cilj su postigla, 
višestruko uronjeni u neznanje, z 
iz strasti ne shvaćaju, izvršioci (žrtve), 
i stoga propadaju kad iscrpe svijet. 


Suludi, misleći da je žrtva najzaslužnija, 

ni za ikoje drugo dobro ne znaju. 

Nakon uživanja na vrhu raja dobročinstvom osvojenog, 
oni opet ulaze u ovaj il još niži svijet. 


A oni što se u šumi tlapnjom i vjerom bave, 
smireni znalci koji na milodaru žive, 

sunčevim vratima neukaljani odlaze 

tamo gdje je to besmrtno biće, neuništivi atman. 


Brahmanu, kad promotri svjetove djelom izgrađene, 
može ogaditi što ono nestvoreno ne biva iz stvorenoga. 


13. 


Radi znanja zato nek' s gorivom u ruci ode 
učitelju objave u brahmanu ustaljenome. 


Onome koji je prikladno prišao, smirenih misli, 
utihnulom, znalac (učitelj) prema istini 

saopćava ono znanje o brahmanu : ! 
kojim se shvaća neuništivo biće (akšaram Mo 


II, 2 


1. 


Vidljiv, skrovit, zvan onim što se u dubini kreće, 
veliki oslon — tamo je ustaljeno 

to što se kreće, diše i trepće. 

Znajte da je to bitak (sat) i nebitak (asat)“, 
najviši predmet želja o 

koji je izvrsniji od spoznaje ljudske. 


2. To što je sjajno, tananije od tananog, 


mm 


3. 


u kojem su svijet i ljudi smješteni, 
to je neuništivo brahman, 

to je dah, to riječ, to misao. 

To je stvarnost, to je besmrtnost. 
U to valja prodrijeti, mili, znaj. 


Kao luk uzev' veliko oružje Upanišada 
nek' na njeg stavi strijelu odanošću zašiljenu, 
nek' nategne mišlju usmjerenom na to (tat). 
Znaj, mili, da je to neuništivo cilj. 


4. Riječca aum je luk, a dtman je strijela. 


Brahman nazivaju ciljem. 

Bez greške ga valja pogoditi. 

Kao strijela (u cilju) (čovjek) bi trebao da postane 
prirode toga (tanmayah). 


III, 1 


5. Istinom je postiziv, tlapnjom, ovaj điman, 


ispravnim znanjem, stalnim životom brahmanskog 
učenika. 

Unutar tijela sastojeći se od sjaja, čist je | 

taj koga vide isposnici što su se riješili grijeha. 

6. Samo istina pobjeđuje, a ne neistina. 
Istinom prolazi put što vodi bogovima, 
kojim idu mudraci jer su im ostvarene želje, 
tamo gdje je to (tat), najviša nastamba istine. 


III, 2 


5. Postigavši ga, mudraci zadovoljni znanjem, 
ispunjenog sopstva, obestrašćeni, smireni, 
dostigav' pošvuda njega koji svuda stiže, mudri, 
sabrana duha, oni ulaze u sve. 


6. Oni koji su dobro provjerili smisao vedantskog znanja“ 
isposnici pročišćeni asketskom disciplinom 
oni su u svjetovima brahmana, na uzvišenom kraju 
| vremena, 
svi s onu stranu smrti, potpuno oslobođeni. 


7. Ode (njihovih) petnaest djelića osnovama 
i svi bozi (osjetila) odgovarajućim božanstvima 
djela i 4tman-što-se-sastoji-od-svijesti — 

u najvišem neuništivom sve postaje jedno. 


8. Kao što rijeke teku u more 
nestaju odbacivši ime i lik, 
tako znalac, oslobođen imena i lika, 
stiže nebeskom puruši, višem od najvišeg. 


9. Ko najviše brahman zna, taj brahman i postaje, 
a u njegovu rodu nema nikoga ko brahman ne bi znao. 
On tugu prekoračuje, grijehe prekoračuje. 
Razriješen dubinskih veza, on postaje besmrtan. 


10. To je rečeno u stihu: 
Oni što čine (žrtvena) djela, učeni u objavi, sigumi u 
brahmanu, 
koji sebe s vjerom prinose jedinom vidovnjaku, 
samo njima smije biti predato ovo znanje brahmana, 
nakon što je obavljen obred s glavom. 


11. To je istina, nju je davno izrekao mudri Angiras. 
Ne može je učiti ko nije obavio obred. 
Naklon najvišim mudracima. Naklon najvišim 
mudracima. 


(Prev, R. I.) 


Prasna 


II 


1. Zatim Bhargava Vaidarbhi pripita (Pippaladu): +Po- 
štovani, koliko bogova (tj. moći) podržava stvorenje? Koliko 
ih osvjetljava ovo? I koji je najbolji među njima«? 

2. Njemu on odgovori: »To je eterični prostor, a tako- 
đer vjetar, oganj, vode, zemlja, riječ, misao, oko, uho. Osvi- 
jetlivši ga, oni kažu: Mi podržavamo ovo tijelo, podbočivši 
ga'«. 

3. Reče im dah, najbolji među njima: »Ne padajte u 
zabludu! Ja podržavam ovo tijelo, podbočivši ga, podijeljen 
na pet dijelova«. 

4. Oni ostadoše sumnjičavi. A on, od ponosa, kao da 
je otišao u vis. Ali kad se on uspinje, i svi ostali se također 
uspinju. A kad se vrati na mjesto, i svi se ostali vratiše. Kao 
što maticu slijede sve pčele ako ode, a sve se vraćaju ako se 
ona vrati, isto tako riječ, misao, oko, i uho. Zadovoljni, oni 
hvale dah. | 

5. On žari kao vatra, on je sunce, on je Parđanya darežljivi, 
on je vjetar, 

on je zemlja, tvar, bog, bitak-nebitak i ono što je 
| besmrtno. 
6. Kao žbice u središtu točka na kolima, u dahu je sve 
učvršćeno: himne, formule, napjevi, žrtva, vlast i brah- 

man'. 

7. Kao Prađapati se u utrobi krećeš, i ti se nanovo rađaš. 
Tebi, dahu, prinos daruju bića, tebi koji s dahovima 
stojiš. 

8. Ti si bozima najbolji prenosilac, ocima prvi prinos! 
Ti si istinito vladanje mudraca, potomaka Atharvana i 
Angirasa. 
9, Žarom si Indra, Rudra kao zaštitnik. 
Zrakom se kao sunce krećeš, ti otac svjetala. 
10. Kada kišiš, ova bića dišu tad” 
i ostaju usrećena: »Po želji će biti hrane«. 
11. Ti si vrđtya', O dahu, jedini mudrac, izjelica, stvarni 
gospodar sviju. 
Mi ti dajemo hranu, ti si nam otac, O Måtariśva. 
12. Tvoj oblik koji je u riječi smješten, u uhu i u oku, 
i u misli rasprostranjen, učini ga sretnim. Ne odlazi! 


13. Sve ovo je u vlasti daha, što je učvršćeno u tri neba. 
Štiti nas kao nati sinove, pribavi nam sreću i mudrost. 


IV 


1. Zatim ga pripita Sauryayani Gargya (potomak Sirye): 
»Gospodine, koji su oni koji u čovjeku spavaju, a koji su u 
njemu budni? Koji je onaj bog koji vidi snove? Čija je ova 
sreća? U kome je sve to utemeljeno«? | 

2. On mu odgovori: »O Gargya, kao što se zrake zalaze- 
ćeg sunca sve ujedinjuju u tom užarenom krugu, ali se 
opet razilaze kad izađe, isto se tako sve u najvišem bogu (os- 
jetilu), razumu, ujedinjuje. Zato u to vrijeme čovjek ne čuje, 
ne vidi, ne njuši, ne kuša, ne dodiruje, ne priča, ne uzima, ne 
veseli se, ne obavlja nuždu, ne kreće se. Kaže se da spava. 

3. Samo dahovi (kao) vatre u tom gradu ostaju budni. 
Domaćinska žrtvena vatra je izdah, južna žrtvena vatra je 
raz-dah; vatra za ljevanicu je dah (pranah), od uzimanja (pra- 
nayanad) jer je vatra za ljevanicu uzeta (praniyate) od doma- 
ćinske vatre? 

4. Unutarnji dah (samanah) se tako zove jer uravnote- 
žuje (samam nayati) dva prinosa — udisanje i izdisanje. Mi- 
sao je, doista, žrtvovatelj, a plod žrtve je udah koji iz dana 
u dan žrtvovatelja brahmanu vodi. 

5. Tu u snu onaj bog doživljava veličinu. Što je već vi- 
dio, ponovo vidi. Što je već čuo, ponovo čuje. Što je već 
osjetio u raznim zemljama i pravcima to ponovo osjeća. Što 
je vidio i nije vidio, što je čuo i nije čuo, što je doživio i nije 
doživio, što postoji i ne postoji, sve to vidi, vidi on: koji je 
sve. I 

6. Kad je svjetlom svladan, taj bog ne vidi snove. Ta- 
da se u tijelu javlja sreća. 


7. Kao što se ptice, mili, na drvetu odmaraju koje im 
je dom, tako se sve ovo oslanja na najviši ātman: 


8. Zemlja i ono što je njeno, vode i ono što je njihovo, 
oganj i ono što je njegovo, prostor i ono što je prostorno, 
oko i ono što valja vidjeti, uho i ono što valja čuti, miris i 
ono što treba onjušiti, okus i ono što je ukusno, koža i ono 
što je za dodirivanje, riječ i ono što treba reći, ruke i ono 
što je za rukovanje, spolni organ i zadovoljstvo, anus i ono 
što valja izbaciti, dvije noge i hod, razum i predmet razmiš- 
ljanja, um i ono što se može pojmiti, jastvo i ono što čini 
»ja«, misao i ono što se misli, sjaj i ono što se osvjetljava, 
dah i ono što on podržava. 


9, Doista, on je taj koji vidi, dodiruje, čuje, njuši, ku- 
ša, misli, pojmi, čini, on je svjesni atman (vidfa natma), puru- 
ša, on je utemeljen u najvišem neuništivom atmanu. 


10. Najvišem neuništivom stiže onaj koji prepoznaje tog 
bez-sjenog, netjelesnog, beskrvnog, čistog, neuništivog. Mili, 
on je sveznajuć i postaje sve. O tome je ovaj stih: 


11. Ko zna, mili, kao neuništivo, 
ono gdje svejsni atman s bozima, 
svim dahovima, bićima, stoji, 
sveznajuć, on ulazi u sve. 


V 


1. Saibya Satyakama tad' pripita njega (Pippaladu): 
»Poštovani, onaj među ljudima koji doživotno kontemplira 
slog aum, koji svijet time osvaja?« 


2. On mu odgovori: »O Satyakama, taj slog aum je i 
više i niže brahman. Zato znalac pomoću njega postiže bilo 
koje od njih. 


3. Ako se on usredsredi na jedno slovo (A), rasvijet- 
ljen njime on se brzo opet na zemlju vraća. Himne ga vo- 
de svijetu ljudi. Tamo, opskrbljen trapljenjem, brahman- 
skim životom, vjerom. on doživljava veličinu. 

4. Ako se u misli koncentrira na dva slova (AU), odve- 
den je formulama (yađurbhih) u međuprostor u mjesečev svi- 
jet. Osjetivši rasprostranjenost u mjesečevu svijetu, opet se 
(ovamo) vraća. 


5. Ako pak kontemplira najvišeg purušu pomoću tri slo- 
va (AUM), stiže do sunčeva sjaja. Kao što se zmija oslo- 
bađa košuljice, tako je on oslobođen grijeha i pomoću nma- 
pjeva odveden u svijet brahmana. Otuda vidi purušu koji živi 
u tijelu i koji je viši od najviše životne cjeline. l 


6. Tri slova su smrtonosna kada su upotrebljena od- 
vojeno jedno iza drugog. 
Kada se ispravno koriste u vanjskoj, 
srednjoj, unutarnjoj djelatnosti, znalac ne drhti. 


7. Pomoću stihova Rgvede — ovaj svijet, 
pomoću formula Yađur-vede — međusvijet. 
a pomoću napjeva Sama-vede — ono što pjesnici objav: 
ljuju: to znalac postiže pomoću aum, 
oto što je mimo, nestareće, neumireće, neustrašivo, najviše. 


VI 


7. Njima (Pippalada) reče: »Toliko znam o najvišem 
brahmanu, i od toga nema više«. 


8. Oni ga pohvališe: »Ti si nam odista otac, koji nas 
vodiš na drugu obalu (s onu stranu) neznanja. Naklon naj- 


višim mudracima, naklon najvišim mudracima«. 
(Prev. R. I.) 


NAPOMENE ZA POGLAVLJE 
UPANIŠADE 


KATHA-UPANIŠAD 


1) Invokacija. 

2) Razgovor između Naciketasa i njegovog oca Vāđra- 
śravasa (ili Auddālaki Āruņi Gautama, kako se još zove) je 
čuven. Tema o kojoj govore je smrt, u kojoj se pojavljuje 
mit o Yami, prvom smrtniku. U tom razgovoru, posebno u 
ovoj rečenici, vidimo suprotstavljanje dvaju svjetova na pre- 
lomu iz vedskog u upanišadsko razdoblje. Otac, Vāđraśra- 
vas, želi božansku naklonost, i, očito, put na nebo među bo- 
gove, što je cilj poznat iz Veda i utvrđen u vrijeme litera- 
ture brahmana. Međutim, mlađa generacija koju predstavlja 
Naciketas sumnja u takav moral. 

3) To jest »ispred onih koji još treba da umru; među 
onima koji sada umiru«. Ovako prevodi ovaj odlomak i Max 
Miiller, pa kaže: »What will be the work of Yama (the ruler 
of the departed) which to-day he has to do to me»?« (The 
Upanishads, II, str. 2). A Radhakrishnan (The Principal U pa- 
nisads, str. 596) prevodi: »Of many (sons or disciples) I go 
as the first; of many I go as the middling. What duty to- 
wards Yama that (my father has to accomplish) today, does 
he accomplish through me«? Max Miillerova interpretacija 
izgleda ovdje uverljivije od Radhakrishnanove koja se mož- 
da oslanja na Šankarin komentar. 

4) Mladi brahman Naciketas je sad stigao u svijet 
mrtvih, kod Yame, kojeg, prema komentarima, nema kod 
kuće. Za domaćina je velika sramota ne ugostiti brahmana 
i za to se mora iskupiti. Gostu se prvo donosi voda. Vaiva- 

svata je Yama. Slijedi razgovor između Naciketasa i Yame, 
i Yamina pouka. 

5) Nihitam guhayam: znači »sakriven u pećini«, u nu- 
trini bića. Nagovješćuje se jedna od najznačajnijih upani- 
šadskih teza o jedinstvu individualnog i univerzalnog prin- 
cipa. 

2 6) Simbolika žrtvenih vatri. Vatra je bila počelo svi- 
jeta, prvi princip, ali za nju su složene opeke (u oltar, žrtve- 


ni prostor) kao za žrtveni oganj. Prema nebrojenim mitovi- , 


ma, svijet i jeste stvoren iz početne žrtve. 


7) Mahatma, »veliki duh«, odnosi se na Yamu. Yama 
nije bog smrti (to je Mrtyu, u sanskrtu uglavnom muškog 
roda), nego božansko biće ili usavršen čovjek. Naciketas je 
postao Yaminim učenikom. 

8) Ocem, majkom i učiteljem. 

9) Ritual, učenje i recitiranje objave Veda i darivanje, 
to su tri dužnosti triju viših varna. 

10) »Rođeno iz brahmana« (brahmađađfiam) moglo bi 
biti, kako ga prevodi Radhakrishnan (op. cit. str. 602), »the 
son of Brahma«. Upanišadama su drage ove dvosmislenosti: 
iz sanskrtskog oblika ne vidi se radi li se o bogu Brahmi 
ili o principu brahman. Max Miller taj odlomak prevodi 
ovako (op. cit., II, 5): »When he has learnt and understood 
this fire which knows (or makes us know all that is born 
of Brahman, which is venerable and divine, then he obtains 
everlasting peace«. Spoznaja o kojoj je riječ, spoznaja je va- 
tre naciketa. Pojavljuje se i čarobna simbolika broja tri. 

11) Još Yama govori Naciketasu. Nebo kao Cilj nakon 
smrti još se priznaje jednim od legitimnih čovjekovih ciljeva. 

12) Problem smrti, koji će upravo u ovom razdoblju 
biti rješavan novom solucijom preporađanja, postavlja se 
akutno na kraju vedskog perioda. I Yama izbjegava odgo- 
vor na to pitanje, koje će postati jednom od upanišadskih 
tajni. 

i 13) Patrijarhalno društvo napokon se učvrstilo: žene 
se daruju kao bilo kakva stvar. One će služiti. Ako su »ne- 
dostižne običnim ljudima«, znači da su već postale roba, 
i to, u ovom slučaju, skupocjena. 

14) I Radhakrishnan (str. 606) i Max Müller (II, 6) ovo 
prevode upitno: »Hoćemo li steći blago nakon što smo tebe 
vidjeli? Hoćemo li živjeti onoliko dugo koliko ti budeš vla- 
dao?« A Carlo della Casa (Upanisad, str. 356) prevodi: »Avre- 
mo forse la ricchezza, una volta che ti abbiamo veduto? Noi 

vivremo fintanto che tu lo vuoi. Questa soltanto è la grazia 
migliore per me«. 

15) Interpretacija ovog odlomka, i mnogih drugih, je- 
ste problem za prevodioca: na narenavarena proktā eša su- 
viđneyo bahudha cintyamanah : ananya-prokte gatir atra 
ndsty anīyān hy atarkam anupramanat. C. dela Casa (op. cit., 
str. 357), veoma jednostavno i, čini se, prihvatljivo, prevo- 
di: »Insegnata da un uomo mediocre (questa dottrina) non 
è facile a comprendersi anche se vien ripetutamente medi- 
tata. (D'altra parte) se non è spiegata da altri, non è possibi- 
le accedervi: infatti è più sottile del più sottile mezzo di 
conoscienza, è cosa al di là del ragionamento«. Max Müller 
(II, 9): »That (Self), when taught by an inferior man is not 
easy to be known, even though often thought upon; unless 
it be taught by another, there is no way to it, for it is in- 
conceivably smaller than what is small«. A Radhakrishnan 
(str. 610) prevodi: »Taught by an inferior man, He (brah- 
man, R. I.) cannot be truly understood, as He is thought 
of in many ways. Unless taught by one who knows Him as 
himself, there is no going thither for it is inconceivable, 
being subtler than the subtle«. Bez obzira na te dileme, »ne- 
dorastao čovjek« je vjerojatno pripadnik niže kaste. An-anya 
bi moglo značiti (prema Sankari i Radhakrishnanu) »ne-raz- 
ličit«, tj. onaj koji je postigao jedinstvo brahmana i atmana 
u smislu sako nije izložen od 'ne-različitog' nema puta k 
njemu«. Taj bi smisao bio u skladu s kasnijim razvojem 
filozofskog pravca advaita u vedanti (tj. monizma). Ali ta- 
kođer »drugi« (anya) može označavati drugu osobu, učite- 
lja (C. della Casa) ili osobu drukčiju od »nedoraslog« čo- 
vjeka. 

16) Max Miller smatra (II, 9) da Naciketas ovdje mi- 
sli reći kako je on prvi zapalio vatru naciketa, a da je »vječ- 
no«, (tj. neprolazno, bitno, nityam) koje kaže da je posti- 
gao, zapravo Yamina pouka. Radhakrishnan (str. 612) ne pri- 
pisuje te riječi Naciketasu, ali ni Yami. Jer simboličnom 
žrtvom, vatrom, tj. prolaznim sredstvima, ne može se po- 
stići »vječno«, već samo dugotrajna privremenost. »Izvođač 
žrtve ndciketa«, kaže Radhakrishnan, »trajat će onoliko ko- 
liko traje kozmos, ali to nije vječnost, budući da će kozmos 
na kraju svoga dana sa svime što sadrži biti apsorbiran u 
vječno«. 

17) »Spoznavši sabranošću najviši duh«, tako naš pre- 
vodilac slobodno interpretira adhy-atma-yogaidhigamena de- 
vam matva. Doslovno: »spoznavši pomoću samokontempla- 

cije (adhyatmayoga) boga«. Očito je da se ono što valja 
spoznati nalazi u nutrini bića onoga koji nastoji da spozna 
(»duboko u skrovištu srca«, »u pećini«). Jasna aluzija na 
istovetnost unutarnjeg i vanjskog, općeg principa. Zašto je 
on ovdje nazvan naprosto bogom, a ne tmanom, brahmanom 
ili slično? Kontradikcije nema ako se uzme u obzir speku- 
lativno tako plodna mogućnost izjednačavanja svega sa 
svime. Ta nedoumica uzdignuta je čak do principa u slučaju 
nekih termina izvedenih iz istog korjena: deva/devatd, brah- 
man/Brahma. Brahman (srednji rod, ovaj oblik je sanskrt- 
ska osnova, dok bi nom. sg. bio brahma!) jeste apsolut, sve- 
obuhvatni duh, univerzalni praprincip. Ali Brahma (muški 
rod; ovaj je oblik sanskrtski nom. sg., dok je osnova ista 
kao u prethodnom slučaju) je (apstraktni) bog. U kontekstu 
se, u deklinaciji, često ne vidi o kojem se od ta dva pojma 
radi, i ta je dilema često rado viđena. Max Miller (II, 10) 
smatra da se u ovom slučaju radi o bogu (Brahma) u srcu 
u kojem je prepoznato sopstvo (atman, = brahman). 


18) Pravrhya dharmyam, »kad strgne prolazne svjeto- 
ve«, ili »otklonivši ono što je vezano za svakodnevne obi- 
čaje«. 

Sa modate modaniyam hi labdhva, »veseli se zaista jer 
njegovo je blaženstvo«. Zapravo: »Veseli se jer je postigao 
ono čemu se valja veseliti (modaniyam)«. 


Posljednju rečenicu razni autori ovako prevode: »Io 
considero Naciketas come un tempio aperto« (tj. spremnim 
da spozna dtman = brahman, op. R. 1); C. della Casa, str. 
357. »The house (of Brahman) is open, 1 believe, O Naci- 
ketas« (Max Müller, II, 10). Vjerojatno se u svakom slučaju 
radi o tome da je Naciketas blizu »višoj« spoznaji. 


19) Aum ili om. Čarobna rječca (usp. amen) kojoj se 
pripisuje mistična moć i koja služi za vježbanje pažnje u 
određenim tipovima kontemplacije. Pojavljuje se prvi put 
u Upanišadama. Jedna od njenih interpretacija je slijedeća: 
svaki njen zvuk (a, u, m) predstavlja po jednu od tri vede, 
a cijeli slog upanišadsku spoznaju (Aitareya-brahmana, V, 
32). Ili: svaki zvuk predstavlja po jednog boga iz trojke 
Siva-Brahma-Višnu (kasnije u hinduizmu, dakako). Ili: svaki 
glas predstavlja po jedno stanje jave ili sna (vidi Mandukya, 
IV, 32), a cjelina je »četvrto« stanje intuitivne spoznaje. 
Aum, kasnije om, pojavljuje se na početku molitava, invo- 
kacija, obreda, tekstova koji se smatraju objavom. Često se 
kaže da znati aum znači znati sve. Aum simbolično pred- 
stavlja mističku spoznaju. Vidi dalje. 

20) Ili »u svijetu Brahme« (brahma-loke). 

21) Vipascin nāyam kutascin na babhiiva kascit znači 
»ne nastade ni iz čega niti išta posta«, ili: »ne nastade ni 
iz čega, niti išta nastade iz njega«. Odnosi se na brahman 
odnosno dtman. 

22) Usporedi Bhagavad-gita II, 19 i 20 (prev.: M. M): 

Ko misli da ona ubi / Ili da je ubijena, / Podjednako 

taj se vara: / Niť ubija, niti gine. / Nit’ se rađa, nit’ 

umire ikada; / Nit’ nastade nit' će trajat’ prestati. / Ne- 
stvorena, večna, stalna, iskonska, / Ne propada kad se 
telo uništi. 

23) Dhatu-prasadat znači »smirenjem  osjetila«. Ova 
složenica mogla bi se čitati i dhatuh prasadat, što bi značilo 
»milošću tvorca«. 

24) Boga — devam. Vidi napomenu 17. Atman odno- 
sno brahman naziva se bogom čime se ističe njegova uzvi- 
šenost, nepojmljivost. Deva ne mora nužno da označava te- 
ističkog boga. I druge pojave, koje se smatraju uzvišenima, 
katkad se nazivaju bogovima, na primjer životne funkcije 
ili dahovi pranah. Deva takođe znači i »nebesnik«, »kralj«, 
»sjajni« i sl. 

25) Vidi Mundaka III, 2, 3, gdje je isto rečeno istim 
riječima. Riječ je o intuirivnoj spoznaji koja se ne može pred- 
vidjeti, ili, što je ovdje moguće i s obzirom na prethodni 
odlomak, doista o milosti božjoj, ukoliko je deva uzeto u 
značenju »bog«. Teistički i monistički elemenat rado se pre- 
pliću u upanišadskoj literaturi. Nekad mogu jasno da se 
razgraniče, a u drugim pnilikama to nije moguće. 

26) Usp. RV. X, 129, 6. 

U usporedbi s ātmanom (sopstvom) odnosno brahma- 
nom (apsolutom), biti brahmanom (duhovnikom) ili kšatri- 
jom (plemićem) ima tek relativan smisao. I smrt kao i ži- 
vot daleko su od toga da izražavaju njegov način opstojno- 
sti. Ali i brahman i kšatrija, kao i svi ostali i svako na svoj 
način sudjeluju u bitku, ili apsolutu (ako ga ostvare, ako 
»tako« znaju, itd.). 

27) »Dvoje« bi se odnosilo na dvije vrste tmana, od- 
nosno dvije vrste brahmana, viši i niži. Viši bi bio iznad ra- 
čunice dobrih i loših djela i postizao bi se kontemplacijom 
ili intuicijom nakon što je prevaziđen prethodni stupanj 
uvjetovanosti nižeg dtmana karmom. Radi se dalje o »vi- 
šem« (usp. C. della Casa, op. cit., str. 359, napomena 6). Mož- 
da se u ovom rascjepu nagovješćuje budući spor, odvojen 

vremenom, između dva velika učitelja škole vedanta, Sanka- 
re i Ramanuđe. 

28) Opet, u krajnjoj liniji, smisaono izjednačavanje »vi- 
šeg« i »nižeg« brahmana. Obred vatre preporučuje se onima 
koji su izabrali žrtvu i nisu je još prevazišli. 


29) Buddhim tu saradhim viddhi, manah  pragraham 
eva ca. 


30) Pasište — gocara. Subjekt/objekt se katkada na- 
zivaju: govedo (ovdje konj)/pašnjak, uživalac/uživano, izjeli- 
ca/hrana, znalac polja/polje, itd. Vidi čitav ulomak. 


Atman, osjetila i razum (manas), kad se udruže, zajed- 
no čine uživaoca, tj. subjekt. 

31) Usp. Platon, Fedar. 

32) Sucih znači (obredno) čist. 

33) Viđnanasarathir yastu manah pragrahavan narah 
znači »čovjek kojemu je um vozač a razum uzde«; ili: »čo- 
vjek kojemu je razaznavanje vozač a razum uzde«. Najviši 
korak Višnuov: Višnu je u tri koraka opkoračio ili stvorio 
tri svijeta: zemaljski, polusvijet i nebeski. Najviši korak je 
nebeski, dakle »čovjek kojemu je um vozač a razum uzde 
dolazi do kraja puta, do neba«. Ali, ukoliko je u ovoj ranoj 
upanišadi pojava boga Višnu preuranjena, moguća je i druk- 
čija interpretacija drugog stiha, so dhvanah param apnoti 
tad višnoh paramam padam znači »taj dolazi do kraja puta, 
uzvišenog boravišta sve-prožimljujućeg« (višnoh, od V vis) 
[ili »radnika« (višnoh, odVviš)|. Moguće je da ova znače- 
nja nisu nepovezana s nastupajućim likom boga Višnua, što 
bi do konačnog izražaja došlo u Bhagavad-giti. 


34) Indriyebhyah para hy artha, arthebhyasšca param 
manasca para buddhir buddheratma mahan parah. 
manah 

Buddhi: intelekt ili um, nevezan za pojedina osjetilna 
područja (dok je manas, razum, vezan). 

35) Nepojavljeno,  nemanifestirano,  još-ne-evoluirano: 
avyaktam. Odnosi se na prirodu, prakrti, opći izvor, prije 
evolucije, nastanka, organiziranja univerzuma. »Veliki« (ma- 
hat) moglo bi da se odnosi na diman,. pa bi bilo isto kao u 
prethodnom dtma mahan, »veliki dtman«. Ali mahat također 
(u samkhyi osobito) znači buddhi, um, intelekt, koji je višeg 
stupnja nego manas. Shema koja se ovdje pojavljuje srodna 
je shemi kategorija u samkhyi. Ona izgleda, na osnovu ovdje 
nabrojanog, ovako: 

hab 


, puruša 

2. avyakta (prakrti) 

ātman 

buddhi (mahat) 

manas 

predmeti osjetila (artha) 
osjetila (indriya). 


Puruša i avyakta ili prakrti predstavljaju zapravo jed- 
nu dualističku shemu. Puruša kao duh nema ničeg zajednič- 
kog s materijom, prakrti. Zanimljivo je da puruša doslovna 
znači »muškarac« i da to nije slučajno. Prakrti, izvor svega 
neduhovnog, tvarnog, priroda sâma, uvijek je ženska, bez 


obzira naglašava li se njena stvaralačka moć (śakti, u dru- 


gim sistemima) ili njena reflektiranost, drugostepena aktiv- 
nost, inducirani pokret, dekadencija idejnog, racionalnog i 
duhovnog. Ženski princip je kaos, muški je strukturirani 
kozmos. Ženski princip je neaktivna receptivnost ili namet- 
nuto djelovanje, muški je stvaralaštvo. Prakrti (pra-djelat- 
nost) je predhistorija, a puruša je historija. I da ne bude 
zabune, đtman i buddhi zapravo i nisu od prirode prakrti, 
nego su njome zakriveni. A buddhi (mahat) je zapravo naj- 
viša manifestacija puruše u krilu prirode. 

36) Reklo bi se da se ovdje radi o određenom redo- 
sljedu pri obuzdavanju ili ukidanju osjetila i zatim razu- 
ma i sve viših životnih i duhovnih funkcija. To je praksa 
koja ulazi u područje yoge i koja će kasnije biti raznim na- 
činima razvijena u raznim sistemima. Terminologija koju 
ovdje susrećemo nije u strogom smislu ona koja će se ka- 
snije utvrditi, ali je vidljivo da je poslednji stupanj tog 
reduktivnog procesa stanje smirenosti 4imana, vjerojatno 
posve bezlično i apstraktno. 


37) »Iznad velikog« — mahatah param; to jest, iznad 
buddhija (intelekta, uma). 
38) »U svijetu Brahme« — brahma-loke. 


Gotovo smo i zaboravili da je to bila pouka Yame, 
ovdje izjednačenog sa Smrću (Mrtyu), mladom Naciketasu. 

39) Śrāddha, posmrtni obred, žrtva precima. 

40) Svayambhüh — samostvoren, samosvojan, samoop- 
stojeći. 

41) Ili: »Ono čime se zahvaća oblik, okus, miris, zvuk 
i ljubavni dodir, što ostaje od toga (na isteku života)? Za- 
pravo, ono je baš to (tat)«. Usporedi slavnu upanišadsku 
formulu tat tvam asi, sto si ti«. Sjetimo se da se Naciketa- 

sovo treće pitanje odnosilo na sudbinu nakon smrti (I, I, 
20). Drugo njegovo pitanje (I, I, 12—13) odnosilo se na 
put što vodi k nebu, sa simbolikom žrtvene vatre. Na njega 
je Yama odgovorio u prethodnim tvrdnjama, a ovdje odgo- 
vara i na najteže pitanje, ono o smrti. 

42) Ono što se rodilo prije tlapnje i voda jest zlatna 
klica, hiranya-garbha. Taj mit se često susreće. Zlatna klica 
je prva manifestacija brahmana (ili Brahme) iz čije se tlap- 
nje rađa prije početka svijeta. Svakoj koncepciji prapočela 
nameće se jedna nova, tako da imamo po nekoliko »uza- 
stopnih« prapočela u svakoj kozmogoniji (usp. Puruša, Vi- 
rađ u RV. X, 90 i sl). 

43) Devatamayi, »božanstvene prirode«, ili »koja sadr- 
ži sva božanstva.« 

44) Ovdje = ovaj svijet; tamo = brahman. 

Susreće smrt u smrti: ide iz smrti u smrt, preporađa 
se kroz niz života, tj. nije postigao oslobađajuću spoznaju. 

45) Manasaivedam aptavyam — jedino razumom. Spo- 
znaja bi ovdje bila racionalna a ne intuitivna. 

46) Puruša veličine palca znači čovjekova bit, njegova 
suština. Čovječuljak koji se vidi u oku sagovornika, a koji 
je zapravo neidentificirani odraz nas samih. Zamišlja se da 
se on u stanju dubokog sna povlači u predio srca (koje je 
u indijskim sistemima i izvor mišljenja), kao i u stanju 
kontemplacije. Preko krvnih žila — sunčevih zraka, ovaj 
je individualni puruša povezan sa svjetskim Purušom, du- 
hom, ponekad zamišljenim kao Sunce. Vidi Maitri, VI, 38. 

47) Gautama, sjetimo se da se Naciketasov otac zove 
Auddalaki Aruni Gautama. Gautama je ime roda pa se tako 
i sin zove. Još se Yama obraća Naciketasu. 

48) Tvrđava s jedanaest vrata znači tijelo s otvorima. 
Obično se spominje pet ili devet otvora: dva oka, uha, dvije 
nozdrve, usta, analni otvor i otvor spolnog organa. Da bi 
ih bilo jedanaest, vjerojatno se ovima dodaju pupak i ot- 
vor na vrhu lubanje, koji i inače imaju određenu ulogu u 
praksi yoge. 

49) Istina — rtam. 

»On je veliki (kozmički) poredak« — rtam brhat. 

50) Tam dtmastham — što počiva u sopstvu ili atmanu. 

51) Kim u bhati vibhati va? »Da li sja ili je odsjaj?« 
Ili: »Da li sja i prosijava?« 

52) Mitsko drvo života koje raste naglavce iz brah- 
mana. 

53) Đagat, zapravo, »svekret«, »ono što se pokreće«. 
Odnosi se na kozmos. 

54) Bit — sattvam. Jedna od guna (»niti«, kvaliteta), 
osobito u samkhyi. To je najviši od tri kvaliteta (čistota, 
dobrota, svjetlo, »bićevitost«), koje su u osnovi stalnih po- 
kreta u kozmosu. Nepojavljena prvobit — avyaktam, vidi 
napomenu 35. 

55) Đfianani, doslovno »znanja«, što se ovdje vjerojat- 
no odnosi na osjetila. 

56) Tj. izvor i ugasnuće (smetnji iz) vanjskog svijeta. 
Rastvaranje svijeta. Ili: izvor novog načina života, ugasnuće 
smetnji. 


CHANDOGYA-UPANIŠAD 


1) Med simbolizira uzajamnu ovisnost; ili suštinu, bit. 

2) Ponavljanje formulacija iz paragrafa u paragraf po- 
maže učenju napamet. Vede i Upanišade su se usmeno pre- 
nosile, a isto tako, kasnije, i epska literatura, sastre, itd. 

3) Izbavljenje ovdje još nije konačno. 

4) Ili: »ti, sjajnooki« (bhallakša). 

5) Raikvin epitet (sayugva) mogao bi se odnositi na 
činjenicu da je, na kraju ovog razgovora, Raikva doista na- 
đen kako sjedi ispod taljiga. Ali C. della Casa (op. cit. 213, 
napomena 2) kaže da je sayugvan tehnički izraz hazardne 
igre kockama koji označava pobjednički potez. Možda je 
namjerno iskorištena homonimnost ta dva značenja. 

Raikva je čudnovata ličnost: živi u prljavštini, izražava 
se prosto, ali je ipak cijenjen zbog, pretpostavlja se, mudro- 
sti koju posjeduje. 

6) Apelativ »šudro« je prezriv. Kralj Đanasruti je sva- 
kako kšatrija po kasti. 

7) Ili, »usisač« — samvargah. 

8) Iti adhidaivatam. Božanstva ili božanska (počela) 
su tzv. veliki elementi, kozmički elementi. 

9) Athadhydtiman. Ili, »što se tiče sebe samac. 

10) Ljudski dah u mikrokozmosu odgovara zraku (ili 
vjetru, vāyuh) u makrokozmosu. Makrokozmička ravan ve- 
likih elemenata je ujedno i božanska ravan: postoji bog 
Vayu. 

: 11) Mladić koji želi da postane brahmacarin mora da 
zna svoj rod. Samo pripadnici triju »viših« varna imaju 
pravo na obrazovanje, a osim toga kasta određuje i količinu 

znanja koje učitelj (brahman) može predati učeniku. Ključ- 
no porijeklo je po ocu, a Satyakama (Istinoljub) ga ne zna. 
To bi u normalnim okolnostima bila sramna činjenica, ali 
će učitelj, koji nije formalist, u duhu Upanišada reći da je 
brahmanstvo u uzvišenom karakteru a ne u rodu, i Satya- 
kama će biti primljen na naukovanje. 


12) Učenikov zadatak je da služi u kući učitelja, a 
osobito da održava njegovu obiteljsku vatru. On mora da 
se brine za ogrijev. Zato reći »donesi gorivo« znači »prim- 
ljen Si«. 

13) U prethodnim odlomcima, neprevedenim, nastavlja 
se Satyakamina priča. On se školovao, i sada je on učitelj, 
a učenik mu je Upakosala. Satyakama dugo odlaže da ga 
pouči, pa ovaj mora sam da izvuče neke pouke iz domaćeg 
ognja, marljivo služeći učitelja. 

14) Purušah znači očevidac u oku. 

15) Tj. u oko. Voda i topljeno maslo ne diraju oko 
(zjenicu) koje je sjedište puruše, tj. brahmana samog. 

16) Igra riječima. Samyad-vama znači »neprestana sre- 
ća, bogatstvo, ugodnost«. 

17) Ugodnosti, bogatstva. 

18) Pučka etimologija; glagol V ni, »dovesti«, poisto- 
vjećuje se s nastavkom iz vamani. Ali i taj nastavak je, ako 
treba da bude za n. pl. neutr., pogrešan. Ispravno bi bilo: 
vamani. 

19) Bhama, m., znači »svjetlo«, »sjaj«. Konstrukcija je 
kao vamani. 

20) Također, tipično upanišadska ideja. Prema brah- 
manskom formalizmu posmrtne su ceremonije obavezne i 
nužne. 

21) Eša deva-patho, brahma-pathah. Vidi dalje, V, 
10, 2, 3. 

22) Kamo idu nakon smrti. Vidi istu priču u BU. VI, 2. 

23) Tj. da se nikad ne napuni onima koji su ovdje 
umrli. 

24) Apah puruša-vacaso bhavanti. C. della Casa (op. 
cit. 229), prevodi: +... le acque parlano con voce umana.« 
Radhakrishnan, op. cit. 427: +... water comes to be called 
a person«. Hume (op. cit. 232): »... water comes to have a 
human voice«. Max Miller (op. cit. I, 77): +... water is 
called Man«. 

25) Gautama je Uddalaka Aruni, otac Svetaketuov. 

26) Svetaketu i njegov otac su brahmani, dok je kralj 
kšatrija. Po tradiciji, samo brahman može poučiti kšatriju, 

a ne obrnuto. Zato je Svetaketu bio posramljen. Ali njegov 
otac manje drži do forme a više do sadržaja, i odlazi kralju 
po pouku. 

27) Kralj ga poziva da mu postane učenikom: učenik 
dugo boravi u domu učitelja. 

28) Radhakrishnan na ovome mjestu (op. cit. 431) ka- 
že: »He leads them on to Brahma«. Iako je na mnogim mje- 
stima moguća ili čak namjerna nedoumica da li Brahma ili 
brahman, ovdje nema nikakva mjesta sumnji. Da je u pita- 
nju bog Brahma, stajao bi akuzativ m. roda brahmanam, a 
ne srednjeg roda, brahma, kao u našem tekstu. 

Istu priču sreli smo maločas u IV, 15) 5. Tamo je pu- 
tem bogova išao, bez obzira je li mu obavljen posmrtni 
obred, onaj koji je znao istinu o »čovjeku u oku«. Na više 
mjesta u ChU., a ne samo u ovim prevedenim, govori se o 
tome ko ide tim putem. Redovno »onaj koji tako zna«, u 
raznim prilikama. Tu je izražena suprotnost prema forma- 
lističkoj etici ranijeg, vedskog razdoblja. 

29) Moguće je, iako nije sigurno, da je zamišljen pre- 
kid između paragrafa 3 i 4. U tom slučaju, oni koji žive u 
selu prema tradicionalnom moralu propadaju, i vjerojatno 
odlaze, u Yamin svijet; a jedan se njihov dio, možda oni 
koje karma manje opterećuje, vraća u život preko svijeta 
predaka. U tom bismo slučaju, putem bogova, imali tri a 
ne dvije sudbine nakon smrti. (Vidi Radhakrishnan, op. cit. 
432) Ali nije sigurno da je to na ovom mjestu mišljeno, 
iako se čini da postoji diskontinuitet između 3 i 4. Vidi 
dalje, 8. U svakom slučaju, tradicionalni život sa žrtvom u 
prvom planu smatra se nepoželjnim, a ovdje progovara mo- 
ral odmetnika. 

30) Tj. postići izbavljenje. 

31) Gore je roditi se kao candala, član niske prezrene 
kaste, nego kao pas ili vepar. 

32) Pet svetih ognjeva u žrtvi, čiju je simboliku po- 
trebno poznavati. Istovremeno, misli se da postoji odgova- 
rajućih pet interioriziranih vatri u čovjeku, pet osjetila ili 
vitalnih funkcija. Također, trapljenik sjedi između pet va- 
tri: jedna prema svakoj strani svijeta, a peta je sunce nad 
glavom. Inače, obično se smatra da je vatra trostrukog ispo- 
ljenja: u suncu, u munji, u običnom plamenu. 

33) A$vapati Kaikeyi je došla, raspitujući se o prirodi 
dtmana i brahmana, grupa od pet kućedomaćina, a s nji- 
ma i Uddalaka Aruni Koji nije znao da odgovori na njihova 
pitanja. U razgovoru koji prethodi, 4tman se izjednačuje s 

nebom, suncem, vjetrom, prostorom, vodom, zemljom. A$va- 
pati Kaikeya im objašnjava da điman nije ograničen poje- 
dinačnim manifestacijama, kako su oni mislili. 

34) Atma vaisšvanarah : dtman koji pripada svim lju- 
dima, ili opći ātman. Radhakrishnan, (op. cit. 440), i Hume 
(op. cit. 237), pišu »Universal Self« i Universal Atman 
(Soul)«. Max Müller (op. cit. I, 88) »Vaisvanara Selt«. 


35) Na ovom mjestu C. della Casa (op. cit. 237) dodaje 
bilješku: »Ograničena spoznaja omogućuje uživanje ograni- 
čenih dobara; apsolutna spoznaja omogućuje apsolutnu 
nadmoć«. 

36) Inicijacija u vjeru je istovremeno i pristupanje 
tradicionalnom školovanju kojim počinje život brahmaca- 
rina. 

37) Mrttikety eva satyam znači »istina (stvarnost) je 
samo glina«. Sat-ya, istina, je ono što jest, istina, real- 
nost sama. 

38) Ovaj svijet. 

39) Tat teđo 'srđata, ono je emaniralo žar (teđas). Te- 
das ima karakteristike kako vatre tako i svjetla. 

40) Jednostavni materijalizam. 

41) Sati sampadya. 

42) Ta iha vydghro va (...) yad yad bhavanti, tad ab- 
navanti. Moguća su različita tumačenja ove rečenice. Radha- 
krishnan (op. cit. 460) prevodi: »Whatever they are in this 
world, tiger or (...), that they become«, i dodaje napomenu: 
»Drugim riječima, budući da stižu u Čisto Biće (Pure Being) 
a da ga nisu svjesni, vraćaju se svojim pojedinačnim obli- 
cima«. Hume (op. cit. 246) prevodi u istom smislu, a Max 
Miiller (op. cit. I, 101) »Whatever these creatures are here 
(...) that they become again and again«. Čini se najpriklad- 
nijim rješenje C. della Casa (op. cit. 249) koji piše: »Qua- 
lunque cosa siano qui sulla terra — (...) — esse continuano 
la loro esistenza come Tat (Essere indifferenziato)«. Ta; 
smatra dobrim izrazom za »nediferencirano biće«, nediferen- 
ciranost koje se vidi u srednjem rodu te zamjenice. 

43) Istina: = stvarnost: satyam. 

44) Parasyam devatayam (tedah sampadyate). 

45) Tat tvam asi. 


46) Hume samkalpa prevodi sa »conception«, pojam 
(str. 252). 


47) Ili: iznad pojma, samkalpat. 

48) Viđfanam. I Radhakrishnan (475) i Hume (254) 
to prevode sa »understanding«, razumijevanje. Vidnana je 
razlikovna svijest, razaznavanje. 

49) Asti viđfianad bhiuya iti? 

50) Radhakrishnan (479) kaže »ether (ili prostor)«. 

51) Satyena. Radhakrishnan (483) prevodi »would 
speak excellently of truth«, a Hume (259) »who speaks su- 
periorly with Truth«. Dakle, ko govori o istini, ili, ko govori 
sa istinom. Ali, možda već druga rečenica prijevoda D. Z. 
ovoga odlomka (»govoriti... pomoću istine«) ukazuje na 
pravo rješenje. 

52) Vjerojatno je, iako nije pouzdano sigurno, i ova 
glava (VIII) razgovor između Narade i Sanatkumare koji ga 
poučava, kao prethodna (VII). 

53) Brahma-pure, u gradu brahmana ili Brahme: od- 
nosi se na ljudsko tijelo. 

54) Vjerojatno ātman, ono u nutrini srca. 

55) Samkalpad znači od pomisli, volje, namjere. 

56) Svijet otaca je jedna od mogućih sudbina nakon 
smrti. Svijet majki, braće, sestara i drugih što slijede ne pri- 
padaju toj kategoriji. Vjerojatno se radi o pedantnoj po- 
trebi za iscrpnošću, koja se iskazuje u tom inače pretežno 
pučkom načinu razmišljanja u posljednjim odlomcima. 

57) Žene su nabrojane ne u prethodnom nizu ljudi iza 
otaca, majki, braće, sestara, prijatelja, nego među p red- 
metima užitka na kraju popisa koji pobrojava mirise i 
vijence, hranu i piće, pjesmu i muziku. 

58) Ili: stvarne. 

59) Anrtam. 

60) Vjerojatno u ātmanu, u nutrini srca, gdje je sve 
jednako svemu. Tamo: atra. 

61) Atra — »tamo«, kao u prethodnoj rečenici. Smi- 
slu bi bolje odgovaralo da stoji iha, »ovdje«. 

62) Srce je sjedište misaonog života, a ne samo osje- 
ćaja. 

63) »Ovo je u srcu.« 

64) Etimologija je proizvoljna. Po glasovnim zakonima 
sanskrta, iz hrdy ayam se ne može izvesti hrdayam. Obje 
imenice, i hrd i hrdaya znače »srce«. 

65) Satyam znači istina ili stvarnost, ono što jest. 

BRHADARANYAKA-UPANIŠAD 


1) Identifikacija žrtvenog konja s kozmosom. Vidi pr. 
Č. aa FIN, I, 235, a za neke odlomke također (pr. R. I) 
u . 

l 2) Simbolično, Indija je žrtveni konj. Istočno more 
je Bengalski zaljev koji je ujedno i »posuda mahiman (»ve- 
ličanstvo«, »moć«, »čast«) postavljena ispred konja« za vre- 
me obreda. 

I 3) Nije rijetkost da ātman u tekstovima ranih Upani- 
šada označava naprosto »tijelo«, pa je tako onaj koji ima 
atman — »otjelovljen«. Usp. T. W. Rhys Davids, The Theo- 
ries of Soul in the Upanišads, JRSA, 1899, str. 71—88. 

4) »Voda« — ka. 

5) »Slaviti« — arc. 

..6) Ili: »Ona je sjajnost sjaja«. Arka znači »voda« ali 
znači i »žrtvena vatra« pri konjskoj žrtvi (Max Müller I, str. 
75), dakle i »sjaj«. 

7) Mrtyu — Smrt. 

8) Bog Mrtyu se tlapnjom razložio u Svijet i njegove 
pravce. Šta znači da je Smrt bila u početku, da je ona stva- 
ralački Princip? Znači prolaznost, propadljivost, uključiva- 
nje mehanizma vremena, početak vremena, ulazak u histori- 
ju. I početak smrti. 

9) Riječ je ovdje objava, veda. 

10) Ili: »To je bit onoga koji proždire«. 

11) »On je Ayasya Angirasa jer je bit udova«. Prema 
pučkoj etimologiji: anga znači »ud«, rasa znači »bit«, a 
anganam rasah znači »bit udova«. Razumljivo je da ime 
Angirasa nema zapravo s ovim tumačenjem nikakve veze. 

12) Brhati je, kao što već znamo, određeni metar iz 
Rg-vede. Ovdje se odnosi na fiktivnu egzemplarnu strofu Rg- 
-vede ili na ovu vedu u cjelini. i 

| 13) Brahman, i inače sobredna formula«, ovdje se od. 
nosi na Yađur-vedu koju i predstavlja, a koja se od takvih 
izreka i sastoji. 

14) Saman, napjev iz Sama-vede, ovdje se odnosi na 
ovu vedu u cjelini. Etimologija što slijedi je također mašto- 
vito pučka. 

. 15) Riječ je njegov oslonac : radi se o Vedama, objavi, 
uzdignutoj do principa. Isto što i brahman u smislu objave 
i moći brahmana (svećeničke varne), a otuda je samo jedan 
korak do brahmana univerzalnog principa, apsoluta, kojega 
riječi samo (u najboljem slučaju mogu da) imenuju. i 

16) Smrt je velika mora upanišadskog čovjeka. Obič- 
nom vedskom žrtvom postizao se sretan i dug Život, i u naj- 
boljem slučaju boravak na nebu među bogovima. Ali kako 
je'žrtvu valjalo ponavljati, postojala je opasnost da preci 
»padnu« iz raja ako potomci ne nastave da im prinose žrtve. 
Dakle, valja potražiti novo rješenje: »od smrti vodi me be- 
smrtnosti. Ko tako zna (ono što valja znati je ovdje Sama- 
-veda), taj postiže besmrtnost i ne žudi dalje. Čarobna for- 
mula, u skladu sa značenjem objave (Srutih) je sada »ko ta- 
ko zna...« Prioritet znanja, bez obzira na njegov sadržaj, 
jeste nova stvar u tekstovima Upanišada. Valja primijetiti 
da ovdje nema traga preporađanju kroz egzistencije, još 
uvijek. 

17) Pučka etimologija. Vidljiva je antropomorfnost 
univerzuma, koja se nameće kao ideja od Veda pa sve do 
đainizma, i dalje. Puruša je »čovjek«, »muškarac«. 


. 18) Ljubavna čežnja: vidi u Vedama pjesmu RV. X, 
129. Atman je ovdje prvobitni, on je zlatna klica koja se 
raz-dvojila. Prvo »postade tako velik kao muškarac i žena 
čvrsto obgrljeni i podijeli se u dva dijela. Od toga nasta- 
doše muž i žena«. Vidi u Platonovoj Gozbi Aristofanovu pri- 
ču o androginima. 

19) Odnos je ovdje isti kao između Puruše i Virađ (ž.) 
u rg-vedskoj himni X, 90 (q. v.). Otuda žena želi da se sa- 
krije pred muškarcem, ukoliko mu je kćerka, jer novi mo- 
ral brani incest. Žena je tek drugostepeno stvorenje. 


20) Radhakrishnan (op. cit., 165): Brahma; Max Muller 
(op. cit. II, 86): »This is the highest creation of Brahman 
when he created the gods from his better part...« (reklo 
bi se da i on pri toin misli na boga Brahmu); C. della Casa 
(op. cit., 71): brahman, u skladu s našim prevodom. Valja 
reći da se ovdje opet postavlja dilema — gramatički u ovom 
slučaju nerješiva — da li brahman (apsolut) ili Brahma 
(bog). Mi smo se opredijelili za brahman zato što se od 
samog početka ove glave (vidi Brhadaranyaka I, 4, 1) radi 
o atmanu kao pozadinskom principu, čemu bi naša inter- 
pretacija smisleno odgovarala. 

21) Vidi Katha-upanišad, gdje susrećemo elemente fi- 
lozofije samkhye: avyakta je tamo »nepojavljeno«, slično 
kao i ovdje avyakrta, kaos. 

22) Težnja prema monizmu, ili »nedvojstvu«, advaita. 
U Kathi, međutim, susreli smo pravi dualizam (dvaita) fi- 
lozofije samkhye. 

23) Autor se pita o ključnoj problematici Upanišada: 
znati brahman znači postati brahmanom. U drugoj rečenici, 
pretpostavlja se da je brahman postalo sve ovo (a ne da je 
to odvajkada bilo!) pa se onda pita, po analogiji s čovje- 
kom, šta je ono znalo da bi to postalo. Svakako, u tome 
se nazire ostatak vedske skepse. Ali, već se u slijedećem 
paragrafu ta sumnja raspršuje, jer »u početku svijet bijaše 
brahman«. 

24) Važnost znanja u Upanišadama. 

25) Pravdanje i mitiziranje sistema varna i kasta: one 
postoje i među bogovima. 

26) Brahman je, bez obzira na specifično značenje, 
moć brahmanske varne. Isto tako, kšatra je moć (vlast) kša- 
trijske varne (vidi I, 4, 15). Usp. RV. X, 90, gdje se također 
govori o nastanku varna. 

27) Dharma, ovdje u užem smislu znači »zakon«, »po- 
redak«, »red«, »pravo«. Dharmah je u sanskrtu imenica 
muškog roda. Značenje te imenice je mnogo složenije, pa 
je ono na ovom mjestu znatno suženo ukoliko se tiče samo 
društvenog poretka. Ali, dharma kao društveni poredak sa- 
mo je dio općeg i kozmičkog poretka, pa sudjeluje u moći, 
brahmanu, i iz njega nastaje i dublji je od puke svjetovne 
vlasti. Društveno kastinsko uređenje Indijaca zapravo je svo- 
jevrsna (s brahmana na kšatrije) delegirana teokracija. 

28) Varne su zapečaćene, one su to što jesu. 

29) Ipak, najviši položaj među ljudima jeste položaj 
brahmanske varne. 

30) Moral brahmana-kućedomaćina. 

31) Da je Prađapati godina, to znamo iz drugih prili- 
ka. Ovdje je on mjesec. Opisuju se mjesečeve mijene, prvo 
petnaest dana opadanja i noć bez mjesečine, a zatim njegova 
ponovna pojava. Kad mjeseca nema na noćnome nebu, on 
ulazi »svojim šesnaestim dijelom u sve što diše životnim 
dahom«. Ipak, nešto ostaje od mjeseca, i to »čvrsta tačka«, 
iz koje se ponovo rađa bivajući svake noći sve većim : »čvr- 
sta tačka« u čovjeka je njegov atman, »šesnaesti dio« (vidi 
dalje). 

32) Nema još ni traga koncepciji oslobođenja, izbav- 
ljenja: cilj je svijet bogova. 

33) Sinom čovjek sebi osigurava kontinuitet loze, što 
je od ključnog značaja za već učvršćen kastinski sistem, 
naročito za brahmana. 

34) Upasana, moglo bi se prevesti i kao zavjet, oda- 
nost, zadubljenost. 

35) Riječ je o sposobnostima ili aktivnostima takozva- 
nih osjetila, među kojima će se dah, zapravo život sam, po- 
kazati najvažnijim. 

36) Božanstva su ovdje životne i prirodne sile i po- 
jave. Božanstva su i njihovi izrazi u mikrokozmosu, tj. or- 
gani i osjetila. 

37) Vayu je vjetar, koji odgovara životnom dahu. 

38) Pučka etimologija, bibharti, V bhr. Ali brahman do- 
lazi odVbrh. 

39) Đanaka je čuveni kralj, poznat po darežljivosti pre- 
ma filozofima. Ađatasatruu bi vjerojatno bila čast da ga s 
njim poistovjete. 

40) Pokazalo se da hvalisavi Gargya zna manje od sâ- 
mog kralja. Svladavši kastinske predrasude, on će postati 
Ađatasatruovim učenikom, pa će zajedno potražiti purušu 
(tj. atman). 

41) Riječ je o venama — nadi — koje povezuju srce sa 
srcem univerzuma, tj. suncem, i posreduju mu njegovu 
energiju. 

42) Mladunče o kojemu je riječ jeste žrtvena životi- 
nja. Druga moguća i, čini se, paralelna interpretacija: to je 
linga-atman, tj. »tanani dtman« ili »nevidljivo tijelo«. Vidi 
pr. Max Müller, II, str. 105; della Casa str. 86. 

43) Sedam vedskih mudraca. Ili sedam osjetila-sposob- 
nosti u glavi. 

44) Dahovi su i ovdje osjetila i organi vida, sluha, go- 
vora, mirisa. 

45) Imena ršija, vedskih mudraca — vidjelaca. 

46) Opet pučka etimologija. 

»Dva vida brahmana« : vidljivi i nevidljivi, zahvatljivi 
(osjetni) i transcendentni. 

47) Puruša (»čovjek«) je svjetski duh, bitak, predstav- 
ljen suncem (sunce je njegovo oko). 

48) Neti neti znači »nije ni to, ni ovo«. Ideja je slje- 
deća: da je o tome (atman — brahman) nemoguće ma šta 
reći, ili da je glagol, »biti« neprimjeren ovakvoj vrsti op- 
stojnosti. »Ništa nije više od toga«, tj. učenja »nije to«. 

Satya nije neka metafizička istina, nego je porijeklo 
termina sasvim konkretno: sat, ono što jeste, bitak. Brah- 
man je stvarnost, realnost, istina (satyam). 

49) Max Müller (II, str. 113) interpretira »med« kao 
formulu uzajamne ovisnosti: kao što med ovisi o pčelama, 
tako pčele ovise o medu. 

50) Prostor ili eter (akasah). 

51) Identifikacija dimana (sopstva, općeg principa pri- 
sutnog u individualnoin) i brahmana (sveobuhvatnog prin- 
cipa). 
52) Dadhyafic je mitska ličnost, sin starog vedskog 
mudraca Atharvana. Njemu su bile povjerene neke vještine 
koje je, po Indrinoj zapovjedi, morao da čuva u tajnosti 
(teoriju o medu, tj. učenje o ātmanu, i možda vatru). Među- 
tim, on ih je povjerio Asvinima (Dioskurima koji posreduju 
za ljude), a oni su, da bi ga spasli, njegovu glavu privreme- 
no zamijenili konjskom. Kosti kako Dadhyarica samog, ta- 
ko i njegove glave, neobično su moćne i koristit će ih sami 
bogovi kao oružje. 

53) Svećenik — žrtvovatelj, poznavalac Rg-vede. 

54) Adhvaryu je svećenik koji za žrtve obavlja prak- 
tični dio posla, a poznavalac je Yađur-vede. 

55) Udgatar je svećenik koji je prilikom žrtvovanja za- 
dužen za pjevanje prema Sama-vedi. 

56) Svaki je svećenik brahman, tj. član brahmanske 
varne. Ali u podjeli posla pri obredu, brahmanom u poseb- 
nom smislu nazvan je i onaj koji je zadužen da nadgleda 
žrtvu a načelno mu je dodijeljena Atharva-veda. 

57) Upanišadsko učenje kao ezoterično. Pojava teorije 
o karmi, nasljeđivanju vlastitih djela. Ali ko ili što prenosi 
ta djela (»što tada ostaje od čovjeka?«)? Predmet tajnog 
znanja je atman, sopstvo. 

58) Tj. nisi ništa objasnio. 

Tvrdi se jedinstvo ātmana i brahmana i mogućnost da 
se empirijski dokuči brahman koji je zapravo transcenden- 
tan ili meta-empirijski. Njegovo viđenje onemogućuje to 
što je atman uvijek sa strane subjekta, ili je prije subjekta 
i objekta, ali nikad nije objekt. 

59) Nivid je prozna formula, u vedskoj liturgiji, sači- 
njena od imena boga ili bogova koji se zazivaju. Vi$vedevah 
su »svi bogovi«. U nividi koja je njima posvećena, bit će 
dakle nabrojani svi. 

60) Moći — mahimdanah. Doslovno znači »veličina«, 
»veličanstvenost«. Tiče se moći bogova da mogu da se množe 
ili da se mnoštveno manifestiraju. 


61) Materijalno prapočelo. 


62) »Bog« u ovim odlomcima mora biti shvaćen šire 
nego u uobičajenom religijskom smislu. Bogovi su i životne 
energije, dahovi, vatra, mjesec itd. To su bitni elementi 
opstojnosti, kojih ima bezbroj, i zato različiti od pojedinih 

bogova koji se također spominju (Indra, Prađapati, itd.), (vi- 
di naprijed, I, 3). 

63) Puruša, doslovno znači čovjek. U samkhyi će to biti 
duhovni, umni princip nasuprot materiji, prirodi, prakrti. 
Ali puruša je ovdje biće samo ili, preciznije, bit svakog 
bića, za koju se kaže čak da je »krajnje uporište svakog 
atmana«, što bi bilo tautologija ukoliko ne bi značilo samo 
to da iza (naoko) pojedinačnih i izoliranih ātmana postoji 
njihova zajednička, opća, osnova. Ta osnova, krajnje upoli- 
šte, u svakom pojedinom slučaju jeste puruša. U krajnjoj 
liniji, to je brahman, ili »to« (tyat; vidi gore III, 9, 9). 

64) Dhruvayam diši znači u zenitu. 

65) Ili: brbljivče (ahallika). 

66) Tvam catma ca: Ti i (tvoj) atman, moglo bi da 
znači i »ti i (tvoje) tijelo« (vidjeli smo već da dtman pone- 
kad znači bas to), odnosno u ovom slučaju, u nastavku pret- 
hodnog, »ti i (tvoje) srce«. 

67) Ili : onaj koji ih razdvaja i opet okuplja. 

68) Teorija sna, ovdje izložena, pretpostavlja da u snu 
čovjek dospjeva u onostranost, u jedan drugi egzistencijal- 
ni modus. To se dešava slučajno, kada se iz oka, iz srca, 
povlači puruša u duboki svijet snova. Kasnije, u razrađeni- 
jim tehnikama raznih vrsta yoge, taj doživljaj svjesno će 
se tražiti, vježbati, pa će na taj način biti i trajno dostižan 
— u vidu oslobođenja. Čovjekovo fizičko tijelo je udvojeno 
jednim tananim tijelom kojim se, na drugoj egzistencijalnoj 
razini (kroz žile ili »kanalčiće«, hita), kreće njegov puruša. 
Preko sunčevih zraka koji se s druge strane nadovezuju na 
tu unutarnju mrežu, mikrokozmos će biti povezan sa mak- 
rokozmosom izravno u jedan sistem (a sunce je »oko« uni- 
verzuma). 

69) Prađnenatmana : ne čini se da bi bilo jezično sa- 
svim opravdano ovu složenicu prevesti kao »sa shvaćenim, 
prozretim atmanom«, pa ipak to bi bilo najbliže smislu. 

70) Candćlah, paulkasah su pripadnici veoma niskih i 
prezrenih kasta. Stanje, o kojem je ovdje riječ, jeste stanje 
transmoralnosti s onu stranu dobra i zla. U stanju izbav- 
ljenja, na koje nije uopće pnimjenjiv naš običan glagol »bi- 
ti«, ne može biti govora o uobičajenoj moralnosti koja je 
dio strukture ovoga svijeta. Ovdašnje norme tamo ne važe, 
pa »ubojica nije ubojica«. Istu ideju nalazimo u Bhagavad- 
giti (II), konsekventnije izvedenu. Upravo je u nekim kasni- 
jim interpretacijama Gite ta ideja mogla biti i zloupotreb- 
ljavana. 

71) U stanju duboka sna ne vrijede ni ovdašnji zakoni 
spoznaje. Subjekt i objekt nisu odvojeni od akta spozna- 
je, viđenja. 

72) Očito, ovdje dtman označava tijelo ili barem za- 
mućenu budnu svijest pri padanju u san. 

73) Čovjekovo tijelo povezano je s kozmosom i dio je 
istog sistema. Kroz žile i otvor na tijelu čovjekovo sopstvo 
(atman, ono što je u njemu neupojedinačeno, nesubjektivno, 
nego opće) izlazi iz tjelesne ograničenosti u svoj pravi ele- 
ment, sveobuhvatnost bitka (brahman). 

Sa viđnana bhavati : on postaje obuhvatna svijest, um, 
razaznavanje. Pretpostavljam da ovdje viđaana ne označava, 
kao u drugim slučajevima (osobito u palijskom buddhizmu) 
svijest vezanu za pojedina područja osjetne spoznaje, već, 
naprotiv, obuhvatnu svijest svih tih područja zajedno, u 
tom stanju oslobođenja, u kojoj nema više posebno vidne 
svijesti, slušne svijesti itd., a nema ni subjekta, objekta. 
»Čovjek postaje svijest«, znači da se ponovo integriraju ele- 
menti svijesti, spoznaje. 

74) Brahman. Ovaj oblik je gramatički takav da bi 
mogao imati nekoliko značenja: ono što pripada bogu Brah- 
mi; ono što pripada apsolutu, brahman; ono što pripada 
brahmanima, svećenicima; brahmanističko; ono što se tiče 
vedske objave, posebno tekstova brahmana; moć (brahman- 
ske) varne. Ta višesmislenost je često namjerna. To je igra 
riječima koja omogućava spekulaciju sa terminima derivi- 
ranim iz V brh (»bujati«), ključnim za neke tokove indijske 
misli. 

75) Viđnana-mayah. 

76) Manomayah. 

77) Čovjek ima mogućnost izbora i slobodne volje. 

78) Preporađanje prema karmičkoj zakonitosti. 

79) Put izbavljenja se smatra starim putem. Treba ga 
samo otkriti. U Upanišadama se uspostavlja isti odnos pre- 
ma tradiciji koji postoji i u starijem vedskom ritualizmu: 
ponavljanje nečega što je već bilo, što čovjeku daje sigur- 
nost u ispravnost njegovih postupaka. U to ime se upanišad- 
ski mislioci formalno nikada neće odreći Veda, iako će ih 
sadržajno često poricati. 

80) Pravo znanje, prava spoznaja mora biti kvalitativ- 
no nešto sasvim drugo od obične spoznaje. Odavde će se 
razviti ideja više i niže spoznaje, više i niže istine. 

81) A-nanda, bez sreće i radosti. Upotrebljava se u 
množini (anandah) kao ime svjetova »prekrivenih slijepom 
tamom«. 


430 


82) Pet naroda: sva bića : gandharve, preci, bogovi, 
demoni, rakšase (vidi Radhakrishnan, op. cit., str. 277). Ili: 
ljudi, preci, gandharve, demoni i bogovi. 

83) Iti tasmad evam-vit. Uobičajena je upanišadska for- 
mula ya evam veda (v. dalje, 24), »ko tako zna«. Važnost zna- 
nja je novi element u upanišadskoj misli u odnosu na Vede. 
Nije riječ o sadržaju znanja nego o njegovoj kvaliteti: kako. 
To znanje može imati porijeklo i u magijskoj simbolici, i 
biti prenošeno ezoterijski, u nekim slučajevima (djelomično 
i Upanišade su ezoterijskog karaktera). Otud se neke osnov- 
ne dogme i ne ispituju. To ne znači da se na njima ne grade 
racionalni sistemi. S druge strane, često optuživana (ali ni 
izdaleka tako često verificirana) iracionalnost indijske mi- 
sli nikad ne znači zaostajanje mišljenja ispred stupnja ra- 
cionalnosti, nego neku vrstu svjesno tražene transracional- 
nosti u kojoj je racionalnost odbačena kao nedovoljna (ali 
nije zato ni nedostižna — što pokazuju mnogi indijski fi- 
lozofski pravci, logika, matematika — ni nezapažena). Vidi 
dizertaciju Dušana Pajina, Filozofija Upanišada, Nolit, Beo- 
grad, 1980, uvodna poglavlja (osobito »Filozofija i mit«) i 
poglavlje »Karakter kulturnog koda«. 

84) Odlomak koji slijedi nalazi se još na jednom mje- 
stu u istoj Upanišadi, II, 4. 

85) »Ljubav prema ātmanu« je ljubav prema suštini, 
biti svih stvari koja je u svima ista. 

86) Brahman je, preko obredne formule, monopol brah- 
manske varne, njena moć, isto kao što je kšatrijska vlast 
(kšatram) moć kšatrijske varne. 

87) Ekayanam. 

88) Krtsnah pradriana-ghana eva. 

89) Subjekt — objekt. 

90) Kham brahma. Apsolut ostaje neiscrpan bez obzira 
što se manifesira u osjetnom svijetu. Ali on je ipak neijele- 
sne prirode (kham), iako je isto što i veda. 

91) Voda kao prapočelo. Sjetimo se da je i hiranya- 
-garbha, »zlatna klica«, kad je bila zamišljena kao prapočelo, 
ipak nastala iz voda. 

92) Sunce je oko kozmičkog puruše i po njemu se pu- 
ruša (ili sveobuhvatno brahman) poznaje. Isto tako, čovje- 
kov puruša, duh (ili individualno brahman, zapravo atman) 
sjedi u desnom čovjekovu oku: između njih postoji iden- 
litet. To jedinstvo (atman = brahman) se konačno postiže 
poslije smrti. 

93) Ova čarobna simbolika slična je onoj sa slogom 
aum. 

94) Vidi, također, rg-vedsku strofu gayatri (III, 62, 107) 
spomenutu u nap. br. 61 uz poglavlje Veda. Vidi, također, 
dalje V, 14, 1. 

95) Riječ je o tekstovima Rg-vede (rcah), Yađur-vede 
(yađumši) i Sama-vede (samani). 

96) Vidi Mandukya IV, 32; Katha I, II, 15 i napomenu 
19 (u našem izboru). 

97) Gayatri se oslanja na vidljivu stopu : na Sunce. Gđy- 
atri se ovdje izjednačuje s kozmosom (objava = svijet). Stih 
u slavu boga Savitra je isto što i slavna gđyatri (RV. III, 62, 
107): »O uzvišenosti Savitra! (Zadubimo se u božji sjaj!) O 
da nas umnošću nadahne!« To je stih ponavljanjem kojega 
se iniciraju dječaci kad dorastu za naukovanje. Poučavajući 
ga tome, učitelj ga u prenesenom smislu poučava istini o 
dahu. A istina o dahu vodi razumijevanju transcendencije. 

98) Za cijeli uloinak VI, 1, 7—14., vidi također prevod 
Č. V. u FIN, I, str. 236. Ista priča se ponavlja u ChU. V, 
II, 6; Kauš. III, 3; Prasna-up. II, 3. 

99) Kim vasa?, »što je (moja) odjeća?« U prenesenom 
smislu moglo bi da znači i »što je moj lik, izgled?« 

100) Poznato je da uzimanje hrane podliježe strogoj 
ritualnoj kontroli radi opasnosti vjerskog onečišćenja. Ali 
»onaj ko tako zna hranu daha« (tj. zna da je dah u osnovi 
svega kao temeljna životna funkcija — i da sve živo diše), 
taj je u mogućnosti da se tim znanjem spasi kontaminacije 
uzimanjem vode koja je »odjeća« ili sam lik daha. 

101) Tj. sve što je između neba i zemlje. Postoje dva 
puta nakon smrti: put bogova i put otaca (ili predaka). Vidi 
ovu priču o ChU. V, 3. Ovakva ponavljanja nisu rijetka u 
U panišadama. 

102) Ne odgovara tradiciji da kralj, koji je kšatrija, 
poučava mladoga brahmana. Đaivali Pravahana je kralj, a 
SŠvetaketu brahman ugledne loze. Ipak, njegov je otac Gau- 
tama manji formalist, što ćemo vidjeti, i to ne-obaziranje 
na običaj je zamjetna promjena u raspoloženju koju donose 
Upanišade. 

103) Kralj se nećka da preda znanje koje je pomalo 
ezoterijske prirode. Jer ne radi se samo o sadržaju toga 
znanja, nego o njegovom modusu (»ko tako zna...«). 

104) Parđanya je bog oluje, kiše. 

105) »U svjetove brahmana« ili su svjetove Brahme«: 
brahma-lokan. »U svjetovima brahmana« ili »u svjetovima 
Brahme«: brahma-lokešu. 

106) Kružni tok niza života i smrti, postvedska ideja. 

107) Ili: »napao« (abhyasrđat). 

Prađapati, »gospodar bića«, ovdje »muškanac«, stvo- 
rio je ženu da bude muškarcu utočište. Žena se »poštuje« 
odozdo, što drugo? Ni u jednom mitu o nastanku žene ili 
ljudskog roda žena ne nastupa u prvom licu. Ona je stvo- 
rena, na njoj se nešto izvodi, nikad nije subjekt. Muška per- 
spektiva: muškarčev polni život ima značenje svetog čina, 
njegovo je spolovilo izjednačeno sa žrtvenim kamenom za ci- 
jeđenje some, dok je njeno, samo receptivno, »oltar«. Žena 
je utočište, podloga, osnova, dom, smirenost, nepokretnost, 
sve značenja termina pratištha (da li je i na sanskrtu ova 
imenica baš slučajno ženskog roda?). 

108) Vađapeya znači »napad«, »bitka«, »moć«; označa- 
va vrstu somine žrtve sa simbolikom plodnosti i seksa. Zna- 
čenja »bitka«, »moć« itd. pokazuju opet da je spolni akt 
koncipiran kao nasilje, što on i mora biti ako je viđen samo 
iz perspektive muškarca patrijarhalne sredine. Jer pokazuje 
vlast i moć muškarca nad ženom, njenu potčinjenost. Ta 
potčinjenost u indijskim religijama (kao i u drugim, na raz- 
nim stupnjevima) kodificirana je u običajima i u moralu. 
Potčinjenost žene (u ličnom i društvenom životu, dakle i u 
spolnom aktu) jeste ugrađena u vjersko-ritualnu praksu kao 
bitna a ne popratna pojava. Ona je sine qua non obredne 
ispravnosti. 


AITAREYA-UPANIŠAD 


1) Aitareya-upanišad je dio dužeg teksta Aitareya-ara- 
nyaka, i počinje sa IV poglavljem ovog posljednjeg. U dije- 
lovima koji prethode samoj upanišadi, kao i u Brhadarany- 
aki i na drugim mjestima, često se spominje dah, prana, kao 
izvor života. Ali, sada se traži ono što je onkraj daha samog 
kao osnov egzistencije. Prema tome, ātman u filozofskom 
smislu predstavlja napredak prema koncepciji prane, iako 
znamo iz Brhadaranyake da se te dvije koncepcije miješaju 
i čak izjednačuju, ukoliko se, u krajnjoj liniji, sve može 
izjednaciti s dimanom odnosno brahmanom. Historijski se 
ne može tačno utvrditi logički redoslijed. 

Prevodeći iz drugog izvora (rukopisa), Max Müller ispred 
ovog poglavlja, kao i na početku prethodnog, stavlja reče- 
nicu: »Neka se žene vrate svojim mjestima« (op. cit. I, str. 
245). Znači, što i inače znamo, da žene u principu nemaju 
pravo na naobrazbu, a pogotovo ne na pomalo ezoterično 

učenje Upanišada. Učene žene, koje se u ovim tekstovima i 
javljaju kao mudraci i autori, samo su izuzeci. Na osnovi 
pojave takvih žena u tekstovima Upanišađa nastojalo se, 
potpuno neopravdano po mom mišljenju (R. I.), dokazati 
puna ravnopravnost žena. 

2) Etāni prađnanasya  nama-dheyani bhavanti znači 
»... samo su oznake za um« ili, kako prevodi C. della Casa 
(op. cit., str. 311) i Max Miiller (op. cit. I, str. 245) »znanje«. 
Radhakrishnan (op. cit., str. 523) piše »intelligence«. Doslov- 
no prađnana doista prije znači »znanje« ili »mudrost« nego 
»um«. Ali, ako prađnana treba da objedini sve ie aktivnosti 
racija, misli prevodilac D. Z., i da bude identično s brah- 
mom, onda je značenje suma obuhvatnije. U stvari, što zna- 
mo iz eksplicitnije formuliranih upanišadskih ili još više 
kasnijih vedantskih stavova, kontradikcije i nema — znati 
brahman znači postati brahmanom. 


MANDUKYA-UPANIŠAD 


1) Radi se o teoriji sna (vidi dalje). Četiri dijela su: va- 
isšvanara (obično, »koje pripada svim ljudima«, tj. budnost), 
taiđasa (»svjetlo«, san), prađna (duboki san, »mudrost«) i 
turlya (»četvrto«, stanje intuitivne spoznaje). Ova upanišada 
bavi se mistikom sloga aum, ideniifikacijom individualnog 
atmana i sveobuhvatnog brahmana. Svijesti o tom jedinstvu 
približavamo se u slanju dubokog sna, a apsolut zahvaćamo 
u četvrtom stanju (vidi gore u našem izboru Brhadaranyaka 
V, 14, 3, i Radhakrishnan op. cit., str. 695). 


2) »Sedam udova«, prema Radhakrishnanu (695) odno- 
si se na popis iz Chandogye V, 18, 2, koji je, međutim, duži. 

»Devetnaest usta« (C. della Casa, op. cit., str. 417) su 
»organi ili sposobnosti koje omogućuju iskustvo svijeta: pet 
osjetila, pet organa govora, pokreta, djelovanja, rađanja i 
nužde, pet prana (dah), i konačno razum (manas), um ili 
intelekt (buddhih), osjećaj jastva (aham-karah) i misao 
(cittam)«. Isto kaže i Radhakrishnan (695). 

»Koji uživa velike elemente« : živi na njima, tj. na 
tvari. Postoji (vidi dalje) trostruka gradacija supstancijal- 
nosti: gruba tvar, tanana tvar, misaoni element. 

3) U četvrtom stanju nema distinkcije između subjek- 
ta, objekta i spoznaje same. To je stanje jedinstva, integral- 
nosti, oslobođenja od svijeta materije, vremena i prostora. 

»To je điman i njega valja razaznati«. Razumije se da zna- 
nje dimana ne može biti isto kao i obična spoznaja (koja 
podrazumijeva rascjep subjekt-objekt-akt spoznavanja), bu- 
dući da smo upravo saznali da nije to. Iz svega ovoga se 
dade zaključiti o kasnom nastanku ove Upanišade. 


MAITRI-UPANIŠAD 


1) Pare — »u onostranom«, »u uzvišenom«. 

2) Ovdje se pojavljuje trimirti, tri boga hinduizma: 
Siva, Brahma, Višnu. To pokazuje da je ova Upanišada na- 
stala veoma kasno i da prati prelazak iz vedske religije u 
hinduizam. Tu se Šiva još naziva Rudrom, što ipak održava 
vezu s prethodnim razdobljem. Tri boga se povezuju sa tri 
gune nama poznate iz samkhye i ranih Upanišada. 

3) Upanišadsko učenje postaje ezoterično. 

Puni naslov ove upanišade je: Maitrayana-bršhmana-up. 


I$ŠA-UPANIŠAD 


1) Invokacija. _ 

Za Veljačićev prevod Ise vidi FIN, I, str. 244. Vidi i 
IIE (pr. R. I.) za prvi stih. 

2) I$ znači »vladar«, »gospodar«, »bog«, po čemu je 
ova Upanišada i dobila ime. Drugi joj je naziv, po školi iz 
koje je nastala: Vađasaneyi-samhita-upanišad. Ovaj tekst go- 
vori o izmirenom panteizmu s brahmanskom tradicijom. Sve 
je prožeto bogom, koji predstavlja apsolut. 

3) I znanje i neznanje su korisni za postizanje apsolu- 
ta koji je ovdje nazvan bogom (īśa). On je i sve i jedno-je- 
dino, i mnoštven i jednokratan, dakle coincidentia opposi- 
torum: zato i znanje i neznanje. 

4) Ova molitva je upućena bogu pastiru i čuvaru, 
Pušanu. 


KENA-UPANIŠAD 


1) Tri prve strofe Kene su zapravo invokacija. 

Vidi prijevod č. Veljačića u FIN, I, 240. Usporedi u na- 
šem izboru Veda himnu RV. X, 121. 

Kena se tako zove po prvoj riječi kojom počinje tekst: 
kena (»od koga?«). Puni naziv upanišade je Tavalkara. 

2) Manaso manas. l 

3) Veljačić prevodi (op. cit., str. 240): i l 

»Ono što mišlju ne zamišlja a po čemu je misao za- 
mišljena«. = u : 

4) Znanje o brahmanu nije obična spoznaja. I 

5) Princip sveobuhvatnosti bitka naziva se besmrtnoš- 
ću. Doista, on je s onu stranu kako života tako i smrti, kao 
ontički osnov za oboje. I I Pa : 

6) »Kakav je to duh« : kim idam yakšam iti? Yakša, 
veoma neutralno, »duh«. Yakše su vrsta dobroćudnih duho- 
va, vilenjaka, polubogova, vezanih često za bogatstvo i imuć- 
nost. Veljačić (op. cit., str. 241) veoma primjereno prevodi 
to sa »demon«. 

7) »Znalac svakog rađanja«: Đataveda, nadimak za bo- 
ga Ognja. 

8) Tad vanam nama. 

9) Tapas. 


TAITTIRIYA-UPANIŠAD 


1) Sa va eša purušo anna-rasa-mayah. Riječ je o »lju- 
šturama bića« (kosah), ili stupnjevima spoznaje brahmana, 
ostvarenja dtmana. Vanjska ljuštura, ona od hrane, jeste naj- 
grublja. Svaka slijedeća, prema unutra, jeste sve suptilnija. 

2) Ovdje, i na odgovarajućim mjestima u sljedećim od- 
lomcima, vjerojatno znači »tijelo«. A l 

3) Annam hi bhiitanam dyeštham znači »hrana je prvo 
među bićima«, ili »hrana je prva (nastala od) bića«, ili »hra- 
na je prva među elementima«. | _ 

4) Atma prana-mayah tenaiša piirnah. 

5) Atma manomayah. 

6) Karakteristično je da je YV. spomenuta kao glavna 
Veda. Ova Upanišada pripada yađur-vedskoj školi. 

7) Atma-viđfiana-mayah. Vidi uvod ove knjige. 

8) Atma-ananda-mayah. m 

9) Sa tapo 'tapyata; so tapas taptva, idam sarvam 
asrđata. 


KAUŠITAKI-UPANIŠAD 


1) Za žrtvovatelja. Riječ je opet o Uddalaka Aruni. 


2) Vjerojatno da se odnosi na dva puta (bogova i pre- 
daka). Za vrijeme žrtve žrtvovatelj ima zadatak da naru- 
čioca žrtve prenese u onostrane trans-kozmičke sfere. 

3) Nije jasno što bi to moglo da znači. C. della Casa 
(op. cit., str. 316) prevodi: »i Muhūrta armati di mazze«, 
muhurte (trenuci) naoružani toljagama. 

Sva rajska geografija ima svoju simboliku, često pot- 
krijepljenu nategnutim etimološkim spekulacijama. Predale- 
ko bi nas odvelo da istražujemo sva značenja, a meni su 
neka i nejasna. 

4) U svim bi tim odlomcima, istini za volju, moglo sta- 
jati bilo brahman bilo Brahma, jer se radi o složenicama iz 
kojih je o ovome teško zaključiti. Ta nedoumica uvijek omo- 
gućuje dvije razine tumačenja. Ipak, ovdje stoji brahma-ab- 
hipraiti, pa se čini da je vjerojatnija interpretacija brahman, 
čiji je akuzativ jednine (sr. rod) brahma. 

5) Sve su to tehnički nazivi napjeva iz Sama-vede. 

6) Vidi TU. II, 6. 

7) Ili: »Vode su moj svijet, one su tvoje« : apo vai 
khalu me loko 'yam te 'sav iti. 


8) Ili: egzistencijalnih elemenata, osjetnih elemenata -— 
bhiita-matra. 


MUNDAKA-UPANIŠAD 


1) Ili: svijet brahmana, što je u krajnjoj liniji isto. 

2) Ištapuirtam manyamana varištham. 

3) Ili: Znajte da je on izvrsniji, viši, od bitka i nebit- 
ka? — etat danatha sad asad varenyam param. 

4) Vedanta-viđnićna-suniscitarthah. Vedanta, ili »kraj 
Veda«, odnosi se na Upanišade. 

5) Vjerojatno obred brijanja glave. Obrijani je munda, 
a MU. se zove »upanišada obrijanoga«. Inicijacija u školu 
u kojoj se učio ovaj tekst zahtijevala je brijanje do glave, 
kao i za većinu drugih škola, pretpostavljamo. 


PRAŠNA-UPANIŠAD 


1) Nije vjerojatno da je brahman učvršćen u dahu (bi- 
lo bi vjerojatnije obrnuto). Posljednje tri riječi su: .. .kša- 
tram brahma ca. Moć kšatra je moć kšatrijske varne (tj. 
vlast), kao što je brahman moć brahmanske varne (tj. ved- 
ska izreka, objava, poznavanje rituala). 

Moguće je da se ovdje pod njihovim moćima misli na 
samu kšatrijsku odnosno brahmansku varnu. 

2) I drugi su osjetni organi, analogno, nazvani dahovi- 
ma, kao što se svi zajedno zovu i bogovima. 

3) Ovo se može i drugaćije prevesti: »Kada kišiš, tada 
ova tvoja bića, O dahu (ostaju usrećena: »po želji će biti 
hrane«)«. 

4) Svi naši konsultirani prevodioci prate Sankarino tu- 
mačenje. Vrātya je neko ko nije posvećen, ali mu posve- 
ćenje i nije potrebno jer je prije svih ostalih. 

5) Pučka etimologija koja se igra s homonimnošću. 
Prana, dah, i pravni (ps.) uzeti, nemaju nikakve veze. Želi 
se postići izjednačenje vanjskog i unutarnjeg svijeta. Ne sa- 
mo zbog pedanterije nego zato što je zamjena efektivne ma- 
terijalne žrtve simboličnom interioniziranom žrtvom značaj- 
na novosi: omogućuje zamjenu formalizma upanišadskim 
znanjem. 

6) Riječ je o najdubljem stupnju spavanja bez snova, 
koje je iste prirode kao i konačno oslobođenje. 


